
CUVÂNT ÎNAINTE 


Obiectul acestei lucrări, prima dintr-o serie care îl va 
conduce pe cititor până în secolul XX, nu este nicio 
cronologie, nicio istorie a Antichității, oricât de redusă. 
Lipsa spaţiului nu ne-ar fi permis. Autorul a avut însă 
ambiția să combine cele două genuri. Din cronologie, a 
păstrat prezentarea faptelor în ordinea lor de succesiune; 
dar fiecare rubrică este însoţită de o notiţă unde acestea 
sunt expuse pe scurt, ceea ce înrudeşte lucrarea cu o 
relatare istorică. 

Este adevărat că a trecut epoca „analelor” şi 
„cronicilor” şi că nu ne puteam mulţumi cu adnotări 
descriptive. Trebuie să fie pusă în evidenţă legătura dintre 
cauze şi efecte. Astfel, a fost realizată o sinteză pentru 
fiecare serie de evenimente, în cadrul unei rubrici anume, 


fie cea mai semnificativă, fie prima ca dată. În sfârşit, deşi 
limitate, notițele referitoare la faptele de civilizaţie 
dovedesc că nu au fost nici ele neglijate. S-a dorit ca nimic 
esenţial să nu fie omis. 

SIGLE 

c. 475. 

ei. 

— Dată nesigură sau aproximativă. 

462/1. 

— Dată fixată într-un calendar unde diviziunea pe ani 
nu coincide cu cea a calendarului gregorian. 

472 - 470. 

— Durata unui eveniment. 

Î. - înainte. 

d. - După. 

29 î.Hr. 

— Dată înainte de Hristos. 

14 d.Hr. 

— Dată după Hristos. 

479. 

— Trimite la rubrica corespunzătoare datei indicate 
(N.B. Această dată nu este neapărat cea a evenimentului 
care a motivat trimiterea). 

(a) într-o rubrică, trimitere la unul dintre paragrafele 
notiţei corespunzătoare. 

Capitolul I 

PRIMELE POPOARE ISTORICE (până în secolul 
XX î.Hr.) 

c. 3150, 

— Unificarea Egiptului. 

Deşi la sfârşitul preistoriei aceeaşi civilizaţie se 
întindea în toată ţara, cele două elemente geografice care 
o formau, Valea şi Delta, erau independente. Sudul a fost 
cel care a realizat unitatea în profitul lui. Etapele victoriei 
sale, care a durat mult până s-a conturat, rămân 


necunoscute, ca şi numele faraonului care a încheiat 
cucerirea: poate suveranul numit Narmer în documentele 
arheologice şi Menes în sursele literare. 


c. 3150 - 2925. 
— Dinastia I tinită. 
c. 2925 - 2700. 


— Dinastia a II-a tinită. 

Primele două dinastii egiptene erau originare din 
Tinis (lângă Abidos), dar au ales Memfis drept capitală în 
dorinţa de a cimenta o unitate încă fragilă, după cum 
dovedesc numeroasele revolte din Deltă, deosebit de grave 
sub domnia lui Peribsen (c. 2750). Suveranii au restabilit 
situaţia prin forţă, alianţe matrimoniale cu marile familii 
din Nord şi favoruri acordate divinităţilor locale. În afara 
acestei instabilităţi cronice, ei au fost nevoiţi să se apere şi 
contra multor duşmani externi. Singurul lor teren de 
expansiune a fost Nubia. 

c. 2700 - 2625. 

— Dinastia a III-a. Regele Dioser şi ministrul său 
Imhotep. 

Nu ştim de ce dinastia a [II-a a înlocuit dinastia a I-a 
şi istoria ei este foarte puţin cunoscută. In orice caz, a ştiut 
să impună ordinea şi prosperitatea, care i-au permis celui 
mai strălucit reprezentant al ei, Dioser, să poruncească 
ministrului său, Imhotep, construirea piramidei în trepte 
de la Saqqara şi extraordinara cetate funerară pe care o 
domină. 

c. 2650; 

— Mebaragesi, rege în Kiş. 

În primele timpuri ale istoriei sale, Mesopotamia era 
împărţită în câteva mici state, formate în jurul unor cetăţi, 
centrul întregii vieţi politice, sub autoritatea unui prinţ 
ales de zei ca să-i reprezinte. Cel mai vechi despre care 
avem documente contemporane este Mebaragesi, regele 
oraşului-stat Kiş, care apare ca având întâietate în epoca 


protoistorică, după Potop, pe la anul 2800. Dar şi alţi 
potentaţi, precum faimosul Ghilgameş la Uruk (2625), 
cunoscut doar prin literatura posterioară, trebuie să fie 
consideraţi ca istorici. Între aceşti suverani, războiul era 
de-a dreptul endemic. Rivalităţile dintre ei erau accentuate 
de o opoziţie etnică între sumerieni şi semiţi, ultimii 
instalaţi mult mai recent. 


c. 2625. 
— Ghilgameş, rege în Uruk (2650). 
c. 2625 - 2510. 


— Dinastia a IV-a. Marile Piramide şi Sfinxul din 
Gizeh. 

Despre întemeietorul dinastiei, Snefru, ştim că a fost 
un mare războinic. Dar nu cunoaştem aproape nimic 
despre succesorii lui. Keops, Kefren şi Mikerinos sunt la fel 
de iluştri pentru că sub domnia lor au fost construite 
Marile Piramide, care au rămas cele mai mari monumente 
ridicate de mâna omului. 

c. 2600. - Începutul civilizaţiei minoice în Creta. 

c. 2575. 

— Mesanepada întemeiază dinastia I din Ur. 

Ur pare a fi fost principala putere în primele timpuri 
istorice din Mesopotamia. După lupte lungi, el a cucerit 
Uruk, dar a eşuat în faţa Lagaşului (2470), în timp ce 
elamiţii vecini pustiau frecvent ţinutul Sumerului. 

c. 2510 - 2460. 

— Dinastia a V-a memfită (2460). 

e 2470 - 2430. 

— Domnia lui Eannatum la Lagaş. 

Întemeiată pe la anul 2550 de Ur-Nanşe, dinastia 
probabil semită din Lagaş a prosperat rapid şi a devenit 
principalul adversar al Urului, iar cel mai strălucit 
reprezentant al ei a reuşit să răstoarne dinastia I. Alte 
cuceriri şi expediţii până în Asiria şi în Siria, celebrate de 
faimoasa Stelă a Vulturilor l-au făcut cel mai puternic 


suveran din timpul său. 

c. 2460 - 2190. 

— Dinastia a VI-a. Decadenţa Regatului Vechi. 

Semnele prevestitoare au apărut în timpul dinastiei a 
V-a sau chiar mai înainte, consecinţă a evoluţiei politice, 
sociale şi religioase. Atotputernicia monarhiei slăbise prin 
scleroza unei birocraţii prea numeroase care scăpa parţial 
autorităţii sale. Guvernatorii de provincii (nomarhii), 
deținători prin delegaţie ai puterii regale, se mențineau în 
funcţia lor mai întâi cu titlu viager, apoi ereditar. Această 
evoluţie nu ar fi avut efect dacă faraonii ar fi păstrat o 
bogăţie disproporţionată faţă de cea a supuşilor săi. Dar 
practica donațiilor nenumărate către temple şi particulari 
a ruinat treptat vistieria. Poate că s-a ajuns aici şi din 
cauza amestecului în viaţa politică a clerului zeului Ra din 
Heliopolis, care pare a fi jucat un rol important în 
distrugerea dinastiei a IV-a (2625). Primii trei faraoni din 
dinastia următoare se considerau fiii zeului, iar unul dintre 
ei îi era mare-preot la urcarea pe tron. Probabil că acest 
serviciu trebuia plătit foarte scump. Totuşi, factorul 
principal ar trebui văzut în sistematizarea religiei 
funerare. Egiptenii credeau în nemurire. Dar, ca să 
supravieţuiască dincolo de mormânt, sufletul trebuia să 
dispună de un suport peren, cadavrul mumificat al 
defunctului însuşi sau un înlocuitor antropomorf. Avea 
nevoie de o „casă a eternității”, veşnic aprovizionată cu 
bunuri necesare în Lumea de Dincolo. întreţinerea 
mormântului revenea descendenților, în special fiului cel 
mare: dacă nu, erau stabilite venituri prin contract în acest 
scop. De unde presiunea funcţionarilor pentru a obţine 
ereditatea propriilor funcţii sau donarea unui pământ. În 
pofida sărăcirii lor, primii faraoni din dinastia a Vl-a fac 
încă figură de suverani puternici. Sub domnia 
întemeietorului ei, Teti (c. 24602448) şi Pepi I (c. 2445 - 
2405), Uni a condus şase expediţii în Canaan şi Negev. 


Puțin mai târziu, Hirkuf a pătruns adânc de câteva ori în 
Africa Centrală. Degradarea s-a accelerat sub Pepi al IIl- 
lea, probabil din cauza lungimii domniei sale (cel puţin 
nouăzeci de ani). Criza dinastică de la moartea lui a 
aruncat Egiptul în anarhie. 

c. 2330. 

— Urukagina (sau Uru-lnimagina) uzurpă regalitatea 
din Lagaş. 

Succesorul lui Eannatum (2470) nu a ştiut să menţină 
supremaţia  Lagaşului. Cetățile supuse s-au revoltat. 
Uzurpatorii s-au înmulţit. Unul dintre ei, Urukagina, 
simplu funcţionar, a restabilit ordinea internă restituind 
clerului bunurile pe care predecesorii lui le luaseră. Dar 
aceste eforturi pentru redresarea situaţiei în exterior au 
fost spulberate de Lugalzaggisi din Umma, care l-a alungat 
din Lagaş după o scurtă domnie (2320). 

c. 2320 - 2296. 

— Lugalzaggisi formează un imperiu sumerian. 

Învingător al Lagaşului (2330), Lugalzaggisi a cucerit 
toate cetăţile sumeriene şi şi-ar fi întins puterea până la 
Mediterana. Acest prim imperiu oriental a pus capăt 
regimului de  oraşe-state şi a introdus în lumea 
mesopotamiană conceptul de dominație universală. 

c. 2296 - 2240. 

— Domnia lui Sargon din Akkad. 

Revoltându-se contra regelui din Kiş, Sargon a 
întemeiat Akkadul pe la anul 2300 şi s-a proclamat rege. 
După ce a cucerit nordul Babiloniei, el I-a înfruntat pe 
Lagalzaggisi (2320) într-un lung conflict din care a ieşit 
învingător. Cuceririle I-au purtat până la Mediterana, chiar 
Cipru şi Creta, făcându-l stăpân peste Asiria şi Elam. Dar 
nu a reuşit niciodată să obţină o supunere completă. 

c. 2213 - 2176. N 

— Domnia lui Naram-Sin, regele Akkadului. Inceputul 
invaziei guților în Mesopotamia. 


Fragilitatea imperiului lui Sargon (2296) se constată 
după revoltele permanente pe care a fost nevoit să le 
reprime succesorii lui, confruntaţi pe de altă parte şi cu 
neîncetatele tentative de uzurpare, înăbuşite toate în 
sânge. Naram-Sin face totuşi încă figură de mare suveran. 
Dar la sfârşitul domniei sale s-au înmulţit incursiunile 
sălbaticilor munteni din Munţii Zagros şi Lullubi. 
Succesorul său nu a mai fost stăpân pe situaţie şi imperiul 
a căzut în anarhie. 

c. 2194. 

— Yu cel Mare întemeiază dinastia Xia. 

Foarte controversat ca dată (este plasată şi pe la anul 
1989), întemeierea dinastiei Xia este primul eveniment 
sigur din istoria chineză. Civilizaţia aparţinea încă Epocii 
Neolitice şi expansiunea nu a depăşit valea fluviului 
Huanghe spre sud. 


c. 2160 - 2130. 
— Dinastia a IX-a herakleopolitană (2040). 
c. 2144 - 2124. 


— Gudea, prinţ în Lagaş. 

Ravagiile făcute de guti au fost mai puţin simţite în 
Sumer decât în nord. Unele cetăţi, Ur şi Lagaş mai ales, au 
putut să-şi reconstituie proprietatea la adăpostul unei 
anumite independenţe. Gudea a lăsat impresia unui 
suveran puternic, protector al artelor, care au atins în 
timpul său perfecțiunea lor clasică. 

c. 2133, 

— Inyotef I întemeiază dinastia a XI-a tebană (2040). 

c. 2130 - 2040. 

— Dinastia a X-a herkleopolitană (2040). 

c. 2112 - 2095. 

— Domnia lui Ur-Nammu, întemeietorul dinastiei a 
Il-a din Ur (2095). 

c. 2095 - 2048. 

— Şulgi din Ur întemeiază un imperiu sumerian. 


După liniştirea tulburărilor provocate de triburile 
guţilor, Ur-Nammu (2112), după ce şi-a întins puterea 
peste întreaga ţară a Sumerului, a restabilit ordinea şi 
prosperitatea. Mare constructor, el a ridicat, printre altele, 
ziguratul din Ur. Fiul lui, Şulgi, i-a continuat opera şi a 
mărit imperiul spre est, în Elam şi dincolo de Tigru. 

c. 2060 - 2009. 

— Domnia lui Mentuhotep al II-lea, regele Tebei 
(2040). 

c. 2040. 

— Mentuhotep al II-lea răstoarnă dinastia a X-a şi 
reconstituie unitatea Egiptului. 

Sub slabii succesori ai lui Pepi al II-lea şi dinastiile 
şterse care au urmat, Egiptul a căzut în anarhie. Fiecare 
provincie a devenit independentă şi a intrat în luptă cu 
vecinii. Asiaticii au invadat Delta. Au urmat tulburări 
sângeroase şi foamete. Pe la anul 2760, Keti I de la 
Herakleopolis a uzurpat dubla coroană şi s-a impus în 
Valea Nilului. 

Dar ordinea astfel reinstaurată a fost efemeră. Pe la 
anul 2133, Inyotef I s-a proclamat la rândul lui faraon. 
După lupte îndelungate, dinastia pe care a înfiinţat-o a 
reuşit să-şi impună autoritatea în Sud, în timp ce regii 
herakleopolitani i-au alungat pe invadatorii din Deltă. Între 
cele două dinastii, înfruntarea era fatală. Tebanii au ieşit 
victorioşi pe la anul 2040. Învingătorul şi-a consacrat 
sfârşitul domniei hăituirii fără răgaz a invadatorilor libieni 
şi asiatici, restabilirii solidităţii frontierelor şi a relaţiilor 
economice cu ţările vecine. Prosperitatea şi strălucirea 
artelor, a literaturii romaneşti, mai ales, l-au făcut 
fondatorul Regatului Mijlociu. 

c. 2003. 

— Distrugerea Urului de elamiţi. 

În pofida puternicei organizări realizate de Ur- 
Nammu şi Şulgi (2095), imperiul dinastiei a III-a din Ur era 


constant ameninţat de presiunea pe care o exercitau 
asupra frontierelor occidentale amoriţii din Siria. In pofida 
tuturor măsurilor de apărare luate contra lor, aceştia au 
invadat Mesopotamia. Elamiţii s-au revoltat. Guvernatorii 
locali au trădat. Ultimul rege al dinastiei a III-a a fost făcut 
prizonier în capitala sa devastată. 

c. 2000. 

— Instalarea indo-europenilor în Iran şi a primilor 
eleni în Grecia. 

Nimic nu ne permite să stabilim leagănul popoarelor 
indo-europene, itinerarul sau cronologia migraţiilor lor. Tot 
ce putem spune este că vorbeau limbi derivate dintr-un 
trunchi comun. Aşadar, singura lor afinitate sigură a fost 
lingvistică. Încă se mai discută despre primele lor ramuri 
din istorie. La sfârşitul mileniului al Ill-lea î.Hr, ei 
pătrunseseră deja în Iran, Anatolia şi în Europa Sud- 
Orientală. 


Capitolul II 

ORIENTUL CLASIC (secolele XX-XIII. Hr.) 

c. 1991. Amenemhat I întemeiază dinastia a XII-a 
tebană. 

Nu se ştie cum a ajuns pe tron Amenemhat I, vizirul 
ultimului rege din dinastia a XI-a. Poate că a întâmpinat o 
oarecare împotrivire din cauza acestei  uzurpări. 
Restabilirea păcii interne de către ultimii faraoni din 
dinastia a XI-a i-a permis să reconstituie o administraţie 
centrală şi să reinstaureze astfel autoritatea monarhică. 
Dar nu a putut să reducă puterea nomarhilor şi a fost 
nevoit să se mulţumească doar a-i supraveghea. Acest 
compromis a asigurat pacea civilă, prosperitatea generală 
şi opulenta vistieriei regale. 

c. 1976. 

— Amenemhat I porunceşte construirea „Zidul 
Prințului” contra beduinilor. 

Contra invadatorilor libieni sau beduini, Amenemhat 
I a fortificat frontierele şi succesorii lui au adoptat aceeaşi 
strategie defensivă. După asigurarea păcii în felul acesta, 
s-au dezvoltat relaţii active economice şi diplomatice. 
Nubia, unde s-au purtat numeroase campanii pentru 
restabilirea dominaţiei egiptene (1967), a concentrat toată 
activitatea militară a dinastiei. 

c. 1975, 

— Independenţa Asiriei (1815). 

c. 1967. 

— Restabilirea dominaţiei egiptene în Nubia de Sus 
(1976). 

I. 1900. 

— Implantarea de colonii asiriene în Cappadocia 
(1815). 

c. 1900. 

— Construirea „primelor palate” în Creta. 

c. 1894. 


—  Sumuabum întemeiază dinastia amorită din 
Babilon. 

Căderea dinastiei a II-a din Ur (2003) a reaprins 
luptele între cetăţile sumeriene şi a favorizat implantarea a 
numeroase elemente semitice noi, originare din Siria de 
Sus (Amurru). Repede sedentarizate, ele au pus mâna pe 
putere acolo unde nu era bine apărată. Unul dintre 
grupurile lor a devenit astfel stăpânul Babilonului. Dar 
dinastia impusă de ele va avea nevoie de un secol ca să 
dobândească dominaţia în Mesopotamia. 

c. 1879 - 1843. 

— Domnia lui Sesostris al III-lea. 

Cel mai celebru dintre faraonii dinastiei a XII-a a rupt 
cu politica predecesorilor. Una dintre primele sale acţiuni 
a fost suprimarea nomarhilor. Provinciile au fost de acum 
înainte administrate direct din capitală. In exterior, 
cucerirea Nubiei a fost împinsă până în Sudan şi câteva 
expediţii au ajuns chiar în Canaan. Sub domnia sa, 
civilizaţia Regatului Mijlociu a atins apogeul, mai ales în 
domeniul literar, cu Aventurile lui Sinuhe sau Povestea 
naufragiatului, care au inspirat unele poveşti din o mie şi 
una de nopți. 

c. 1815 - 1782. 

— Şamşi-Adad I, regele Asiriei. 

Vasală a dinastiei a II-a din Ur până la căderea sa 
(2003), Asiria a devenit independentă în urma tulburărilor 
care au survenit (1875). Ţară săracă, ea s-a îmbogăţit prin 
comerţ şi implantarea de colonii, îndeosebi în Cappadocia 
(1900), a căror activitate, cu o durată de aproape un secol, 
nu a supravieţuit dificultăţilor pe care le-a cunoscut ţara. 
După ce le-a depăşit, Şamşi-Adad şi-a extins considerabil 
imperiul, ajungând până la Mediterana. Dar succesorii lui 
nu au ştiut să-i păstreze şi au căzut sub dominaţia lui 
Hammurabi (1759). 

c. 1792 - 1750. 


— Domnia lui Hammurabi. 

Cel mai ilustru suveran din dinastia amorită (1894), 
Hammurabi, graţie unei serii de victorii strălucite, şi-a 
întins dominaţia peste întreaga Mesopotamie, Asiria şi 
Amurru, întemeind un imperiu bine organizat şi impunând 
o legislaţie foarte avansată (1755). 

c. 1785. 

ei. 

— Sfârşitul dinastiei a XII-a şi al Regatului Mijlociu. 

Odată cu sfârşitul dinastiei a XII-a, istoria Egiptului 
cade în obscuritate. Se pare că dinastia a XIII-a a continuat 
să domnească peste întreaga ţară, cu excepţia frontierelor 
occidentale ale Deltei. Fără să se ştie de ce, domnia celor 
mai mulţi faraoni a fost extrem de scurtă, semn aparent al 
unei slăbiri a puterii regale. Pe de altă parte, elementele 
asiatice s-au înmulţit până în administraţia centrală, 
pregătind ascensiunea la putere a hicsoşilor (1720). 

c. 1763. 

— Hammurabi cucereşte Isin şi Larsa (1792). 

c. 1759, 

ei. 

— Hammurabi cucereşte Mari (1792). 

d. 1759. 

e. 

— Hammurabi îşi extinde dominaţia asupra Asiriei 
(1815). 

c. 1755. 

— Codul lui Hammurabi. 

Codul lui Hammurabi constituie unul dintre 
monumentele cele mai ilustre din istoria dreptului. După 
dispozițiile sale juridice, ce unesc în mod ciudat tradiţii 
foarte vechi (ordalia) cu instituții evoluate (contract scris, 
împrumut cu dobândă), se pot discerne trăsăturile unei 
societăţi cu o organizare complexă: clase ierarhizate, 
activitate economică diversificată, structură politică şi 


administrativă dezvoltată asigurând atotputernicia unui 
monarh de natură divină. Codul este şi una dintre operele 
principale ale literaturii timpului, strălucită şi favorizată de 
Hammurabi, el însuşi poet şi întemeietor al primelor 
biblioteci. 

c. 1725. 

— Regele kasit Agum I se instalează în Mesopotamia. 

Imperiul lui Hammurabi (1792) a început să se 
destrame după moartea sa. Peste tot au izbucnit revolte şi 
succesorilor le-a fost din ce în ce mai greu să le reprime. A 
urmat o gravă criză economică, care a zdruncinat ordinea 
socială. Autoritatea regală a slăbit şi administraţia s-a 
deteriorat. Muntenii kasiţi au profitat ca să se instaleze în 
câmpie, sub conducerea lui Agum I. Când regele hitit 
Mursilis I a cucerit Babilonul (1595), a răsturnat dinastia 
amorită şi i-a luat locul. 

c. 1722. - întemeierea dinastiei Shang în China. 

e 1720. 

— Hicsoşii cuceresc Avans. 

Infiltrarea asiaticilor în Egipt începuse dinaintea 
sfârşitului Regatului Mijlociu (1785). Ea s-a accelerat 
începând cu anul 1730, efect poate al expansiunii amonte 
(1894), fără să îmbrace totuşi caracterul unei adevărate 
invazii. Cucerirea cetăţii Avans, completată cu cea a 
Memfisului (c. 1675), a marcat venirea la putere a „marii 
dinastii hicsoşe”, a cărei dominație se întindea până la 
Teba. Deşi s-au străduit să adopte civilizaţia indigenă, 
hicsoşii au lăsat posterităţii o amintire detestabilă. 

c. 1700. - începutul perioadei a doua a „palatelor” în 
Creta. 

c. 1655 - 1625. 

— Domnia lui Hattusilis I, întemeietorul Vechiului 
Regat Hitit. 

Infiltraţi în Anatolia în cursul mileniului al III-la, 
hitiţii, de origine indo-europeană, au întemeiat aici mici 


principate care îşi apărau cu îndârjire independenţa. 
Unificarea pe care au încercat-o regii Pikhanas din 
Kussara şi Anitta în secolul al XVIII-lea nu a rezistat. La fel 
s-a întâmplat şi un secol mai târziu, în cazul regelui Kaneş 
Labarnas. Adevăratul întemeietor al Regatului Vechi a fost 
Hattusilis I, care şi-a fixat capitala la Hattuşaş, de unde şi- 
a extins dominaţia asupra coastelor meridionale ale Asiei 
Mici, pătrunzând în Siria şi în Mesopotamia. Succesorul 
lui, Mursilis I, a distrus Babilonul (1595). Dinastia s-a 
prăbuşit apoi în comploturi sângeroase, de unde s-a ivit 
figura lui Telepin (c. 1500), care a încercat fără succes să 
umanizeze viaţa politică şi a fixat reguli de succesiune într- 
un celebru Rescript. 

c. 1650. - întemeierea dinastiei a XVII-a tebane. 

Asiaticii nefiind destul de numeroşi ca să permită 
hicsoşilor (1720) să administreze direct întreaga ţară, 
aceştia au lăsat sarcina potentaţilor locali, în schimbul 
unui tribut foarte mare. Astfel, prinții tebani au rămas mult 
timp vasalii lor, înainte de a începe un lung efort de 
recucerire (1580). 

c. 1650 - 1500. 

— Cercurile mormintelor regale de la Micene. 

c. 1620 - 1595. 

— Domnia regelui hitit Mursilis I (1655). 

c. 1595. 

— Mursilis I cucereşte Babilonul (1725). Sfârşitul 
dinastiei amonte. 

c. 1580. 

— Prinţul teban Segenenre-laa al II-lea cel Viteaz 
începe lupta contra hicsoşilor (1650). 

c. 1575. 

— Urcarea pe tron a lui Ahmosis al II-lea. Devine 
stăpân peste întreaga Vale a Nilului. 

c. 1570 - 1400. 

— Apogeul civilizației minoice. Palatele de la 


Cnossos, Phaistos, Mallia şi Zakro. Dezvoltarea civilizaţiei 
miceniene. 

c. 1565. 

— Regele teban Ahmosis cucereşte Avans şi 
restabileşte unitatea Egiptului. Inceputul dinastiei a XVIII- 
a şi al Regatului Nou. 

Reunificarea Egiptului nu a fost o întoarcere la ceea 
ce fusese. Dominația hicsoşilor subliniase pericolul asiatic. 
Pentru combaterea lui, faraonii nu aveau destule resurse 
umane şi economice în regatul lor şi nu puteau procura 
altele decât din Africa Centrală. Or, Nubia, a cărei poartă 
era, îşi redobândise independenţa şi formase puternicul 
regat Kuş. Probabil că din acest motiv şi-a mutat 
fondatorul noii dinastii capitala de la Memfis la Teba. Dar 
scopul final rămânea combaterea asiaticilor. Renunţând 
faţă de ei la strategia defensivă anterioară, Regatul Nou a 
fost în mod categoric ofensiv. 

c. 1550, 

— Formarea regatului Mitanni. 

Acest stat, întemeiat pe Eufratul de Sus de o 
aristocrație indo-europeană dominând o populație 
compozită, a intrat repede în conflict cu Egiptul şi cu hitiții 
pentru dominația asupra Siriei de Sus. Manevrând cu 
abilitate între adversarii săi, Mitanni a dobândit repede o 
mare maturitate politică şi militară care, începând din 
secolul al XVI-lea, a făcut din el una dintre principalele 
puteri din Orient (1470). 

c. 1548 - 1526. 

— Domnia lui Amenofis I. 

Acest faraon a conferit întreaga sa amploare politicii 
de cucerire a Regatului Nou. Ahmosis supusese deja Nubia 
de Jos. Amenofis a înaintat până la a treia cataractă. 
Întorcându-se spre Asia, el se pare că a ajuns la Eufrat 
chiar de la prima sa campanie, în realitate expediţie de jaf, 
care a deschis o eră de lupte neîncetate, urmate de 


succesorii lui. Relaţiile internaţionale s-au dezvoltat şi 
schimburile spirituale au jucat un rol la fel de activ ca şi 
războiul şi diplomaţia. 

c. 1504 - 1482. 

— Regina Hatşepsut uzurpă puterea. Templul de la 
Deir-el-Bahari. 

c. 1482 - 1450. 

— Domnia personală a lui Tuthmosis (Tutmes) al III- 
lea. 

Politica de cuceriri egipteană atinge apogeul în 
timpul lui Tuthmosis al III-lea. După supunerea definitivă a 
Nubiei, el a condus nu mai puţin de 17 expediţii în Asia. De 
fapt, nu urmărea să cucerească, ci să extindă o zonă de 
influenţă bazată pe o diplomaţie complexă, unde alianțele 
politice şi matrimoniale, propaganda şi urzelile erau la fel 
de importante ca folosirea forţei. Din această cauză, 
preponderența egipteană nu a constituit niciodată un fapt 
categoric. Ţinând foarte mult la independenţa lor, micile 
state care îşi împărțeau ţinutul şi continuau să-şi exercite 
puterea locală se străduiau constant să se elibereze, 
susţinute în taină de Mitanni. Tuthmosis a fost nevoit să 
lupte contra câtorva coaliţii organizate de prinţul din 
Kadeş, apoi contra acestui regat însuşi. Prestigiul lui nu a 
fost mai puţin considerabil şi marile state mesopotamiene 
şi anatoliene îşi disputau alianţa cu el. 

c. 1470 - 1440. 

— Domnia lui Şauşatar (Şuştatar), regele regatului 
Mitanni (1550). 


c. 1440 - 1420. 
— Domnia lui Artatama I, regele regatului Mitanni. 
c. 1440 - 1400. 


— Domnia lui Hattusilis al II-lea, regele hitiţilor. 

În lupta neîncetată dintre hitiţi şi Mitanni, în Siria de 
Nord (1550), Hattusilis al II-lea a obţinut succese atât de 
mari, încât Artatama I a fost nevoit să ceară alianţa cu 


Egiptul, stârnind opoziţia unei părţi a aristocrației. 
Tulburările care au urmat au slăbit regatul, deschizând 
calea intervențiilor lui Suppiluliuma (1390) în treburile 
interne. 

c. 1417 - 1379. 

— Domnia lui Amenofis al III-lea. Apogeul dinastiei a 
XVIII-a. 

c. 1400 - 1200. 

— Micene la apogeu. Răspândirea civilizaţiei 
miceniene în Mediterana Orientală. 

c. 1390 - 1350. 

— Domnia lui Suppiluliuma, Marele Hitit. 

Cel mai mare suveran al hitiţilor a găsit la urcarea pe 
tron o situaţie anormală. Regatele din sudul Anatoliei se 
emancipaseră. La nord, populaţia gasga, munteni din 
lanţul pontic, făcea raiduri devastatoare. Regele a avut 
nevoie de douăzeci de ani ca să-şi restabilească autoritatea 
înainte de marea realizare a domniei sale: distrugerea 
regatului Mitanni. Deşi a beneficiat de certurile dinastice 
care tulburau acest stat (1440) şi de pasivitatea Egiptului, 
regele a avut nevoie de trei campanii dure ca să-şi atingă 
scopul. Moartea lui a declanşat o revoltă generală, 
agravată de o epidemie. Dar fiul lui, Mursilis al II-lea 
(1350), a ştiut să restabilească şi chiar să extindă imperiul, 
a cărui stabilitate a fost întărită printr-un tratat de alianţă 
cu Egiptul (1280). Ea nu va mai fi tulburată până la brusca 
lui decădere (1200). 

c. 1379 - 1362. 

— Domnia lui Amenofis al IV-lea (Akhenaton) în 
general, se vede în acest faraon autorul unei extraordinare 
tentative de revoluţie religioasă de inspiraţie politică. 
îmbogăţit în mod fabulos de darurile suveranilor, clerul 
zeului dinastic Amon din Teba ar fi constituit un stat în 
stat. Pentru restabilirea autorităţii regale, Akhenaton ar fi 
încercat să impună cultul lui Aton întregului său imperiu, 


transferând capitala la Tell-el Amarna şi persecutând cultul 
decăzut. 

Însă, se pare că, în realitate, a fost vorba de 
reînvierea unor credinţe solare din Regatul Vechi cărora, 
totuşi, Akhenaton le-ar fi conferit un aspect monoteist ce le 
era străin, poate în intenţia de a realiza unitatea, cel puţin 
spirituală, a supuşilor săi. Hărăzit eşecului, acest efort a 
avut măcar meritul de a reînnoi viaţa artistică, unde s-au 
manifestat brusc sentimente până atunci necunoscute. 

c. 1362 - 1352. 

— Domnia lui Tutankhamon. 

Akhenaton a murit prea repede ca să-şi impună 
definitiv inovațiile. Succesorul lui era prea tânăr ca să-i 
continue opera. Vechea ordine a fost prompt restabilită. 
Acest eşec, adăugându-se reculului influenţei egiptene în 
Asia sub presiunea hitită, a dus la căderea dinastiei a 
XVIII-a (1348). 

c. 1350. 

— Ruina civilizaţiei minoice. 

c. 1350 - 1315. 

— Domnia regelui hitit Mursilis al II-lea (1.390). 

c. 1348. 

ei. 

— Horenheb răstoarnă dinastia a XVIII-a (1362). 

c. 1312 - 1301. 

— Domnia lui Seti I. 

Influența egipteană în Asia, compromisă la sfârşitul 
dinastiei a XVIII-a (1362), a fost în parte restabilită grație 
victoriilor lui Seti 

I asupra hitiţilor. Dar suveranul a fost nevoit să facă 
faţă unor noi ameninţări spre Libia. Totuşi, ele nu l-au 
împiedicat să întreprindă mari construcţii. 

c. 1307 - 1275. 

— Domnia lui Adad-nirari I, regele Asiriei (1244). 

c. 1301 - 1235. 


— Domnia lui Ramses al II-lea. 

Cel mai cunoscut, dacă nu cel mai mare faraon. Ela 
restabilit imperiul asiatic, înăbuşind de câteva ori revoltele 
(1300) puse la cale de hitiţi şi mai ales profitând de 
revirimentul diplomatic al acestora (1280). În ceea ce 
priveşte ordinea internă, el a conferit o ultimă strălucire 
civilizaţiei egiptene clasice, construind numeroase 
monumente (sala hipostilă de la Karnak, Ramesseum, 
templul de la Abu Simbel). 

c. 1300. 

ei. 

— Apariţia arienilor în India. 

d. 1300. 

e. 
— Revoltă în Siria. Bătălia de la Kadeş (1301). 

c. 1280. 

— Tratat de alianţă egipteano-hitit. 

Domnia în Asiria a mai multor suverani energici şi 
ambiţioşi (1244), care şi-au întins autoritatea asupra 
regatului Mitanni, a pus în pericol Regatul Hitit, tulburat 
de certurile de succesiune, şi I-a făcut pe Hattusilis al III- 
lea să se alieze cu Egiptul. 

c. 1274 - 1245. 

— Domnia lui Şalmanasar I în Asiria (1244). 

c. 1250. 

— Războiul troian (800). 

c. 1244 - 1208. 

— Domnia lui Tukulti-Ninurta I în Asiria. 

De când ajunsese vasala lui Hammurabi (1759), 
Asiria nu mai juca niciun rol internațional. Adad-nirari a 
scos-o din obscuritate luptând contra tuturor vecinilor săi 
(1307). După o eclipsă scurtă sub Şalmanasar I, care a fost 
nevoit să înăbuşe revolte şi să lupte cu regatul Urartu, 
Tukulti-Ninurta I a reluat ofensiva, şi-a supus toţi vecinii 
din nord şi a cucerit Babilonul. Dar acest efort a epuizat 


ţara. Au zbucnit tulburări, în timp ce vasalii s-au revoltat. 
Succesorii lui au făcut o figură palidă în comparaţie cu el. 

c. 1230, 

— Prima tentativă de invazie a „popoarelor mării” în 
Delta Nilului (1193). Începutul instalării vechilor evrei în 
Canaan (1200). 

c. 1200. 

— Sethnakhte întemeiază dinastia XX. 

— Prăbuşirea Imperiului Hitit. 

— Invazie în lumea heladică. Declinul civilizaţiei 
miceniene. 

— Civilizaţia Terramares în Italia. 

La sfârşitul secolului al XIII-lea şi începutul secolului 
al XII-lea, au avut loc mari mişcări de popoare, probabil 
consecutive cu o nouă migraţie indo-europeană, 
revărsându-se peste întreg Orientul. În Europa, o invazie a 
popoarelor poate venite dinspre Dunăre a provocat ruine 
din Tesalia până în Pelopones. Micene a căzut poate sub 
asalturile lor. Civilizaţia al cărei centru era a pierit treptat. 
Izolate, provinciile unde prospera s-au năruit. Alungată de 
invadatori, o primă serie de colonişti se va stabili în 
insulele Mării Egee şi pe coastele occidentale ale Anatoliei. 
În Asia, Imperiul Hitit s-a prăbuşit în urma loviturilor 
populaţiei muşki, originară din Frigia. O masă de populaţii 
pestriţe a asaltat frontierele Egiptului, căzut în anarhie 
odată cu decadenţa dinastiei a XIX-a. Distrugând imperiile 
centenare, aceste „popoare ale mării” au fragmentat viaţa 
politică în Orient. Naţionalităţi vechi au dobândit o 
autonomie necunoscută vreodată: exemplu, fenicienii, pe 
coasta siriană la nord de muntele Carmel. Şi mai 
numeroase au fost noile popoare care s-au instalat în 
regiune: filistinii la sud de Cârmei şi arameenii în interior, 
în jurul Damascului. Din punct de vedere al civilizaţiei, 
faptul cel mai important a fost sosirea vechilor evrei pe 
Pământul Făgăduinţei. Implantarea lor a fost lentă şi au 


rămas expuşi ostilităţii predecesorilor şi vecinilor lor. 


c. 1198 - 1166. 
— Domnia lui Ramses al III-lea (1193). 
c. 1193 - 1187. 


— Ramses al II-lea respinge trei invazii ale 
„popoarelor mării”. 

— Instalarea filistinilor în Pentapolis. 

„Popoarele mării” amenințau Egiptul prin Palestina, 
Libia şi dinspre coaste. Ramses al III-lea a fost nevoit să le 
respingă de trei ori. 

Dar nu a putut să-şi fructifice avantajul şi să 
restabilească influenţa în Asia. A fost nevoit să recurgă la 
barbari ca să-şi recruteze armata şi să-i lase să se infiltreze 
în Egipt, până şi în administraţie. Pe de altă parte, 
autoritatea lui a fost minată din interior de puterea 
marelui-preot al lui Amon din Teba, de comploturile şi 
scandalurile de la curte. Domnia sa a constituit totuşi o 
ultimă strălucire a civilizaţiei egiptene. 

c. 1160. 

— Elamiţii cuceresc Babilonul. 

c. 1157. 

— Sfârşitul dinastiei kasite. 

Capitolul III 

INVAZII ŞI NOI NAŢIUNI (secolele XII-VIII 


..) 

c. 1115 - 1077. 

— Domnia lui Tiglatpalasar I în Asiria. 

Profitând de tulburările provocate de invazia 
„popoarelor mării”, Tiglatpalasar I a trezit din amorţire 
puterea asiriană, triumfând asupra nomazilor jefuitori, 
îndeosebi arameenii, care devastau Orientul, şi a cucerit 
Babilonul la sfârşitul domniei sale. După moartea lui, 
tulburările dinastice şi mai ales elanul irezistibil al 
invadatorilor i-au ruinat opera. 

c. 1095. 


—  Herihor, marele-preot din Teba, acaparează 
puterea în Egiptul de Sus. 

c. 1085, 

— Smendes întemeiază dinastia a XXI-a tanită. 

Decadenţa dinastiei XX, după moartea lui Ramses al 
III-lea, a permis marilor-preoţi ai lui Amon din Teba să-şi 
sporească autoritatea, nu fără ca faraonii să fi încercat să-i 
aducă la supunere cu ajutorul guvernatorilor Nubiei. 
Herihor a ieşit învingător şi şi-a impus definitiv dominaţia 
asupra Egiptului de Sus, cu preţul emancipării provinciei 
meridionale. Această ultimă lovitură a fost fatală dinastiei 
şi unităţii ţării. Egiptul nu avea să-şi mai redobândească 
niciodată măreţia pierdută. 

c. 1067. 

— Urcarea pe tron a unei dinastii arameene la 
Babilon. 

După căderea dinastiei kasite (1160), Mesopotamia 
se epuizase în lupte între Babilon şi Asiria (1115), dublate 
de neîncetatele raiduri elamite. Ruinată economic, pradă 
foametei, ea a atras nomazii arameeni, alungaţi din Asiria 
de „popoarele mării”. Favorizaţi probabil pe ascuns de 
Asiria, ei au cucerit Babilonul şi au întemeiat aici o nouă 
dinastie. 

c. 1050. 

— Ultimul Shang, Zhouxin (Dixin), este înfrânt şi ucis 
de  Wu-Wang, întemeietorul dinastiei Zhou (a). - 
începuturile ceramicii protogeometrice în Grecia (b). 

(a) Colonizarea a dus la formarea unor principate 
periferice care scăpau autorităţii dinastiei Shang (1722). 
Luptele contra lor au slăbit-o şi, devenită impopulară din 
pricina imoralităţii ei (Zhouxin era un fel de Nero chinez), 
a fost răsturnată de şeful unuia dintre aceste principate. 

(b) La mijlocul secolului al VI-lea şi-a făcut apariţia 
un nou stil ceramic în Grecia, protogeometric, înfloritor 
îndeosebi în Attica. A fost începutul unei reînnoiri încă 


foarte lente a civilizaţiei. Este posibil să fi fost 
concomitentă cu infiltrarea paşnică a unei noi ramuri a 
poporului grec, dorienii. 

c. 1020 - 1.000. 

— Domnia lui Saul, regele evreilor. 

Luptele constante contra indigenilor şi filistinilor 
(1200) i-au constrâns pe vechii evrei să renunţe la regimul 
tribal al erei Judecătorilor în profitul unei monarhii al cărei 
prim titular a fost Saul. Dar el nu a avut o domnie 
strălucită. Slăbit de revolta lui David, a fost învins şi ucis 
de filistini la Gilboa. 

c. 1.000. 

— Civilizaţia villanoviană în Italia. Începutul Epocii 
Fierului. 

— Prima dovadă scrisă a alfabetului fenician. 

c. 1.000 - 962. 

— Domnia lui David. 

El a fost adevăratul fondator al monarhiei israelite, 
prin victoriile sale asupra filistinilor, arameenilor din 
Damasc şi a cananeenilor indigeni, încununarea acestor 
acţiuni fiind cucerirea Ierusalimului; prin organizarea unei 
administrații provinciale care a reuşit să înăbuşe mai 
multe revolte, prin sechestrarea clerului şi concentrarea 
lui în capitală. 

c. 969 - 936. 

— Domnia lui Hiram la Tir. 

„Popoarele mării” (1200) nu au dăunat vocației 
comerciale a Feniciei, care s-a manifestat din mileniul al 
III-lea. Țara s-a fragmentat în mici state urbane, care se 
luptau tot timpul. În secolul al X-lea, Tirul a ieşit învingător 
în faţa Sidonului. 

c. 962 - 931. 

— Domnia lui Solomon. 

Continuând opera lui David (1.000), Solomon i-a dat o 
mare strălucire prin construirea Templului. Aliat al lui 


Hiram din Tir (969), el a dezvoltat relaţiile comerciale 
aducând prosperitatea economică. Sfârşitul domniei sale a 
fost tulburat de certuri dinastice. Succesul cultelor 
indigene până şi la curtea regelui a provocat criza 
religioasă. 

c. 950. 

— Rezon I, regele Damascului 

Arameenii (1200) au avut, în comerțul cu caravane, 
un rol asemănător cu cel al fenicienilor în traficul maritim. 
Ca şi ei, au rămas divizați în mici principate, principalul 
devenind în secolul al X-lea cel de la Damasc. 

c. 945 - 924. 

— Domnia lui Şeşonk I, întemeietorul dinastiei a 
XXII-a libiene. 

Slăbiciunea provocată de rivalitatea între dinastia a 
XXI-a tanită şi marii-preoţi (1085), la care s-a adăugat o 
criză religioasă, le-a permis libienilor infiltraţi în Deltă să 
fondeze a XXII-a dinastie. Şeşonk I, mare suveran, a 
intervenit în Palestina. Dar feudalitatea reconstituită în 
urma tulburărilor i-a distrus rapid puterea. Egiptul s-a 
întors timp de două secole la anarhie. 

931. 

— Despărțirea Regatului Israel de Regatul ludeei. 

Unitatea regatului israelit nu a supravieţuit morţii lui 
Solomon. Fiul lui, Roboam, a fost deposedat de o mare 
parte a moştenirii de către leroboam, cu sprijinul lui 
Şeşonk I (945). 

c. 900. - începuturile ceramicii greceşti în stil 
geometric. 

c. 814. - întemeierea Cartaginei. 

Cartagina a fost cea mai vestită dintre coloniile 
feniciene răspândite pe coastele Mediteranei, din secolul 
al X-lea (Cipru) până în secolul al IX-lea (bazinul 
occidental). Ea s-a deosebit de celelalte prin teritoriul 
extins, care făcea din ea altceva decât un simplu contoar 


comercial. 

c. 800. 

— Compunerea poemelor homerice. 

— Instalarea etruscilor în Toscana. 

Data instalării etruscilor e nesigură. Este plasată 
uneori la sfârşitul mileniului al II-lea. E posibil să fi venit 
din Orient pe mare. Începând din secolul al VII-lea, 
dominaţia lor se întinde peste toată Italia Centrală. 
Etruscii s-au elenizat profund în contact cu coloniile 
greceşti (750). 

c. 776. - înfiinţarea Jocurilor Olimpice. 

c. 771. 

— Dinastia Zhou este alungată din capitala sa de 
barbarii jong. 

Venirea la putere a dinastiei Zhou a accelerat 
fragmentarea feudală a Chinei. Rezistența în fața 
barbarilor din nord-vest a slăbit. Raidul care a alungat 
dinastia din capitală i-a luat toată puterea. Pentru câteva 
secole, țara a căzut pradă luptelor între principate. 

c. 760 - 700. 

— Ceramica geometrică atică recentă: amforele de la 
Poarta Dipylon din Atena. 

c. 753. - întemeierea Romei. 

c. 750. 

— Opera lui Hesiod. 

— Grecii adoptă alfabetul fenician. 

744 - 727. 

— Domnia lui Tiglatpalasar al II-lea. 

Tiglatpalasar al II-lea a reluat cucerirea asiriană. El a 
supus definitiv Siria şi a cucerit regatul Babi Lonului. 

c. 740. 

— Grecii întemeiază Cumae în Campania. 

Colonizarea grecească, începută în secolul al VIII-lea, 
a contribuit mult la regimul social al cetăților. 
Preponderenţa aparţinea aristocrației clanurilor. Mari 


proprietari şi crescători de animale, nobilii i-a deposedat 
treptat pe ţărani de bunurile lor. Mulţi au preferat să 
emigreze. La început anarhică, această mişcare a fost 
organizată de state ca să învingă rezistenţa indigenilor, 
apoi ca să răspundă scopurilor comerciale sau de 
dominație. Colonia a primit încă de la început din partea 
metropolei un şef şi legi. Scopul era deseori indicat de un 
oracol. Cel din Delfi a jucat un rol important. Mişcarea 
colonială a căpătat cea mai mare extindere în Italia şi 
Sicilia. Cumae a fost prima cetate întemeiată pe continent, 
după aproximativ douăzeci şi cinci de ani de la prima 
instalare în insulele Pythecuse. 

c. 735 - 716. 

— Primul război mesenian. 

La origini, pe la anul 900, simplă confederație de 
câteva cătune, Spartei i-a trebuit mult timp să supună 
Laconia. Poate chiar mai înainte de a fi reuşit, spartanii s- 
au infiltrat în Messenia vecină, tentaţi de bogăţia ei, apoi 
au cucerit-o definitiv. Dar, ca să reuşească, a fost nevoie de 
două războaie (668) lungi. 

733/2. - întemeierea Siracuzei (740). 

721 - 705. 

— Domnia lui Sargon al II-lea. 

El a cucerit Israelul şi i-a deportat locuitorii, dar a 
trebuit să facă faţă, până în 710, unei lungi revolte a 
Babilonului. Construirea Khorsabadului. 


c. 720 - 640. 
— Ceramica protocorintiană. 
c. 704. 


— Ameinocles din Corint ameliorează construcţia 
navală. 

În această perioadă (1200), au fost realizate 
numeroase progrese tehnice: ameliorarea navigaţiei, 
transformarea armamentului, perfecţionări în industrie. 
Expansiunea comercială care a rezultat de aici a favorizat 


formarea unei noi clase sociale care se va opune curând 
aristocrației funciare a clanurilor. 

704 - 681. 

— Domnia lui Sennaherib, fiul lui Sargon al II-lea. 

c. 700. 

— Colonizarea Peninsulei Calcidice de către greci. 

c. 700 - 620. 

— Ceramica protoatică. 

c. 687. 

— Gyges întemeiază dinastia Mermnazilor din Lidia. 

De la venirea sa la putere, Gyges a tins să-şi impună 
protectoratul asupra loniei, faţada maritimă a Lidiei. In 
schimb, Mermnazii le-au deschis grecilor accesul regatului 
lor, al cărui rol de intermediar între elenism şi Orient le-a 
adus o prosperitate fabuloasă. 

683/2. - începutul seriei de arhonti ai Atenei. 

Ca aproape toate cetăţile greceşti, Atena cunoscuse 
monarhia în perioada homerică. Puterile acesteia au scăzut 
treptat în faţa preponderenţei aristocrației, care a înlocuit- 
o cu magistrați temporari aleşi din rândul ei. Acest proces 
s-a încheiat la date diferite, în funcţie de cetăţi, începutul 
seriei de arhonţi a marcat la Atena căderea monarhiei. 

680 - 669. 

— Domnia lui Aşarhaddon în Asiria. 

Marele gând al lui Aşarhaddon a fost cucerirea 
Egiptului. Mai înainte, el a fost însă nevoit să se confrunte 
cu două invazii periculoase, ale cimerienilor şi sciţilor, şi să 
înăbuşe o revoltă în Fenicia. Expediția nu a putut fi 
întreprinsă mai înainte de 671. Boala şi moartea regelui au 
întrerupt-o după cucerirea Deltei. 

c. 675. 

— Răspândirea tacticii falangei în Grecia (a). 
Legislația lui Licurg în Sparta (556). 

(a) Inventarea armamentului greu pentru pedestrime, 
hopliţii, şi tactica „corolară”, falanga, sunt progresele 


tehnice din această perioadă (704). Ele reprezintă o 
importanţă politică sigură: nobilimea nu mai era destul de 
numeroasă ca să poată asigura totalitatea combatanţilor. 
Cetatea a făcut apel la oamenii de rând capabili să se 
înarmeze pe cheltuiala lor. În schimbul expunerii propriei 
vieţi, aceştia vor cere curând dreptul de a participa la viaţa 
politică. 

c. 668 - 654. 

— Al doilea război cu Messenia (755). 

671. 

— Aşarhaddon cucereşte Delta Nilului (680). 

e.670. 

— Ortagoras, tiranul cetăţii Sicion. 

Tirania, regim de dictatură, este produsul luptei între 
aristocrație şi proletariatul (rural de cele mai multe ori) 
din oraşele greceşti (750). In pofida diferenţelor locale, ea 
se caracterizează prin divizarea domeniilor nobiliare în 
profitul ţăranilor, dezvoltarea industriei şi comerţului, mari 
lucrări urbane de care beneficia pe deplin civilizaţia, o 
politică externă activă, mai ales în spaţiul colonial. 
Ortagoras a fost unul dintre primii tirani cunoscuţi. 

668 - 626. 

— Domnia lui Assurbanipal. 

Boala lui Aşarhaddon (680) a favorizat revolta din 
Delta Nilului. Assurbanipal a fost nevoit să intervină de 
două ori. Cucerirea Tebei (663) va duce la supunerea 
definitivă a Egiptului. 

664 - 610. 

— Domnia lui Psametic I, fondatorul dinastiei a XXVI- 
a. 

Assurbanipal îi încredinţase lui Nechao, dinast din 
Sais şi tatăl lui Psametic I, guvernarea Egiptului. Deşi sub 
suzeranitatea nominală a Asiriei, ambii au devenit în 
realitate independenţi şi au realizat în profitul lor unitatea 
ţării. 


c. 663. 

— Zaleukos, primul dintre „legiuitorii” greci. 

c. 660. - întemeierea Bizanțului (750). 

657. 

— Cypselos, tiran în Corint. 

Invingător al aristocrației  Bacchiazilor, tiranul 
comerciale corintiene (704). Sub domnia lui şi cea a 
succesorilor, Corintul a devenit principala putere 
economică a Greciei, a participat activ la colonizare şi a 
devenit un centru artistic foarte prosper. 

c. 653 - 585. 

— Domnia lui Ciaxare, regele mezilor. 

Până la domnia lui Ciaxare, care i-a unit sub 
autoritatea sa, mezii se menţinuseră la stadiul de 
nomadism tribal. Asirienii nu i-au supus niciodată în 
totalitate. 

652. 

— Gyges, regele Lidiei, este ucis în lupta cu 
invadatorii cimerieni. 

c. 640. 

— Assurbanipal încheie cucerirea Elamului prin 
distrugerea Susei. 

632/1. 

— Conspirația lui Cilon la Atena. 

Nu se poate stabili scopul urmărit de Cilon. 
Importanţa tentativei sale a constat în tulburările pe care 
le-a dezlănţuit. Ele explică în parte evoluţia cetăţii (627). 

c. 630. 

— Inventarea monedei în Asia Mică. 

626. 

— Nabopalassar întemeiază dinastia caldeeană la 
Babilon. 

Sfârşitul domniei lui Assurbanipal pare să fi fost 
marcat de tulburări. Babilonul a putut astfel să-şi 


recucerească independența şi s-o păstreze grație 
slăbiciunii ultimilor regi asirieni. 

c. 625 - 550 - Ceramica corintică. 

c. 621. 

— Legislaţia lui Dracon la Atena. 

Consecinţă probabilă a conspirației lui Cilon (630), 
legislaţia draconică, cunoscută incomplet, a înlocuit un 
drept scris cu cutuma şi autoritatea tribunalelor cu 
vendeta. 

c. 620. - începutul ceramicii atice cu figuri negre. 

c. 616. 

— Venirea la putere a dinastiei Tarquinilor la Roma. 

615. 

— Nabopalassar îi bate pe asirieni la Arrapkha. 

614. 

— Ciaxare jefuieşte oraşul Assur. 

612. 

— Cucerirea şi distrugerea oraşului Ninive de către 
mezi şi caldeeni. 

610 - 594. 

— Domnia lui Nechao, principe din Delta Nilului. 

Dacă eforturile sale pentru stăvilirea politicii de 
cuceriri caldeene au fost nefericite (605), el a favorizat 
însă o strălucită renaştere economică de care a beneficiat 
civilizaţia. Relaţiile cu lumea greacă au devenit foarte 
susţinute. 

609. - înfrângerea definitivă a ultimului rege asirian. 
Nechao îl bate şi îl detronează pe Iosia, suveranul 
Regatului Iudeii. 

De la începutul ostilităţilor între asirieni şi caldeeni 
(615), Psametic I a înţeles pericolul pe care îl vor 
reprezenta aceştia din urmă în caz de succes. Prin urmare, 
s-a aliat cu ultimul rege asirian, dar i-a trimis doar 
ajutoare insuficiente sau tardive. Cel puţin, fiul lui, 
Nechao, a putut să restabilească influenţa egipteană în 


Palestina, înfrângând Iudeea, principalul adversar al 
Asiriei în acea regiune, căreia i-a impus un rege. 

Capitolul IV 

ÎNTÂLNIREA ORIENTULUI CU OCCIDENTUL 
(605 - 499 î.Hr...) 

605 - 562. 

— Domnia lui Nabucodonosor la Babilon. îl înfrânge 
pe Nechao al II-lea la Karkemiş. 

Ruina Imperiului Asirian a permis caldeenilor să-şi 
extindă dominaţia asupra Siriei şi Palestinei. Principalii lor 
adversari au fost Egiptul şi regele pe care el I-a impus 
ludeei (609). Victoria a adus o lungă perioadă de pace şi o 
dezvoltare strălucită a civilizaţiei în Babilon. 

c. 600. - întemeierea Massaliei (Marsilia) (740). 

— Construirea  Heraionului, templul Herei, din 
Olimpia. 

c. 598. - întemeierea oraşului Capua de către etrusci. 

594/3. 

— Solon, arhonte la Atena. 

Dracon suprimase privilegiul judiciar al aristocrației 
(621), nu şi puterea funciară. Un număr crescând de mici 
proprietari ajunsese în stare de sclavie. Solon, un 
magistrat excepţional, a fost numit să pună capăt acestor 
tulburări sociale. El a rezolvat criza agrară abolind 
datoriile şi constrângerile corporale. Solon a luat 
numeroase măsuri pentru stimularea vieţii economice şi a 
reformat constituţia, înlocuind privilegiul naşterii cu cel al 
averii. 

586. 

— Nabucodonosor distruge Ierusalimul şi anexează 
Iudeea: începutul „captivităţii din Babilon”. 

586 - 525. 

— Domnia lui Amasis în Egipt. 

Filoelenismul lui Nechao (609) şi al succesorilor a 
provocat o reacţie xenofobă a populaţiei egiptene. Amasis 


a ajuns la putere în urma unei revolte a soldaţilor indigeni. 
El a fost nevoit să le acorde satisfacţii de formă, care nu au 
afectat cu nimic relaţiile cu lumea greacă. 


c. 563 - 483. 
— Viaţa lui Buddha Sakyamuni. 
561. 


— Pisistrate, tiran la Atena. 

Reformele lui Solon nu au pus capăt tulburărilor 
(594). Ele i-au permis lui Pisistrate să se declare tiran. 
Puterea sa va fi mult timp contestată; a fost nevoit să se 
exileze de două ori. Totuşi, rolul lui a fost considerabil: a 
dus până la capăt ruinarea financiară a aristocrației, a 
întărit clasa ţărănească, a dezvoltat comerţul şi 
meşteşugurile şi a pus bazele unui prim imperiu maritim. 
Civilizaţia a cunoscut un avânt excepţional sub domnia lui 
şi a fiilor săi (550, 534, 530). 


561 - 546. 
— Domnia lui Cresus în Lidia. 
557. 


— Urcarea pe tron a lui Cirus cel Mare. 

Nu se ştie nimic despre istoria perşilor până la 
urcarea pe tron a lui Cirus. Probabil că rămăseseră în 
stadiul de nomadism tribal sub suzeranitatea mezilor. 
Cirus este cel care a realizat unitatea lor. 

556. 

— Chilon, alor în Sparta. 

Puternică şi prosperă graţie stăpânirii asupra 
Messeniei (735), Sparta a ajuns din secolul al VII-lea prima 
dintre cetăţile greceşti. Civilizaţia ei era de-a dreptul 
strălucită. Rhetra lui Licurg (675), prima constituţie scrisă 
cunoscută, stabilizase instituţiile. Dar ambițiile sale 
teritoriale o făceau să intre în lupte fără sfârşit cu toţi 
vecinii, iar sistemul social, bazat pe exploatarea hiloţilor, 
înmulţea tensiunile. Pe la mijlocul secolului al VI-lea, 
Sparta pare să-şi fi asprit disciplina internă sub influenţa 


eforului Chilon şi, renunțând la cuceriri, s-a protejat printr- 
o reţea de alianţe (550). Securitatea şi hegemonia astfel 
dobândită asupra Peloponesului s-au realizat cu preţul 
încătuşării vieţii politice şi spirituale. 


e 551 - 479. 
— Viaţa lui Confucius. 
c. 550. 


— Primul kuroi pe Acropole, la Atena. 

— Sfârşitul cuceririlor spartane. Formarea Ligii 
peloponeziace (556). 

549. 

— Cirus îşi impune dominaţia asupra mezilor. 

546. 

— Cirus îi înfrânge pe Cresus şi anexează Lidia. 

c. 543 - 491. 

— Bimbisara, rege al regatului Magadha din India. 

Importanţa lui Bimbisara constă mai puţin în faptul 
că şi-a extins regatul spre vest, încheind cucerirea Văii 
Gangelui de către indo-europeni, cât în protecţia pe care i- 
a acordat-o lui Buddha (563). 

c. 540. 

— Cirus încheie cucerirea Asiei Mici. 

539. 

— Cirus cucereşte Babilonul şi ocupă întreaga 
Mesopotamie. 

534. 

— Crearea unui concurs de tragedie la Atena (561). 

533 - 522. 

— Policrate, tiran în insula Samos. 

530. 

— Moartea lui Cirus. Cambise. 

c. 530. - începuturile ceramicii atice cu figuri roşii 
(567). 

528/7. 

— Moartea lui Pisistrate; Hippias şi Hiparh. 


Fiii lui Pisistrate (561) i-au succedat la putere cu 
multă uşurinţă. Dar situaţia lor s-a degradat din motive 
diplomatice şi economice. După un complot urzit de 
aristocrație, în continuare vindicativă, din care numai 
Hippias a scăpat, regimul s-a înăsprit şi a pierdut sprijinul 
poporului. Emigraţii au reuşit să incite Sparta contra lui. 
La a doua intervenţie a acesteia, Hippias a fost nevoit să se 
exileze (510). 

525. 

— Cambise cucereşte Egiptul. 

c. 525. 

— Etruscii cuceresc Bologna şi se instalează în Valea 
Padului. 

522. 

— Revoltă în Imperiul Persan. Moartea lui Cambise. 
Urcarea pe tron a lui Darius I. 

e 520 - 489. 

— Cleomene I, rege în Sparta. 

c. 518. 

— Darius restabileşte ordinea în Imperiul Persan. 

Tulburările dinastice care au urmat morții lui 
Cambise (522) au favorizat revolte cu caracter național. 
Suveranul persan a avut nevoie de câțiva ani ca să 
restabilească ordinea. Victoria lui a fost urmată de o 
reorganizare metodică a administrației: crearea satrapiilor, 
instituirea tributului, supravegherea strictă a 
funcționarilor. Darius a dobândit astfel o putere 
nemaicunoscută până la el. 

Î. 512. 

— Darius în India. 

512. 

— Campania lui Darius în Sciţia. 

După restabilirea autorităţii, Darius a continuat 
tradiţia de cuceriri a predecesorilor. În India, s-a mulţumit 
poate să redobândească cuceririle lui Cirus în Punjab. 


Luptând contra sciţilor, care formaseră un stat prosper în 
Ucraina de astăzi, el a trecut Bosforul, apoi Dunărea. Dar 
adversarii lui, practicând tactica „pământului pârjolit”, I-au 
obligat să bată în retragere. Deşi incursiunea s-a soldat cu 
un semieşec, tot a rămas cu dominaţia asupra strâmtorilor 
şi a Traciei. 

510. 

— Căderea tiraniei la Atena (528). 

c. 509. 

— Căderea monarhiei de la Roma. 

Căderea lui Tarquinus Superbus a marcat începutul 
unei reacţii aristocratice şi al unui lung conflict între plebe 
şi patriciat. In exterior, Roma şi-a pierdut preponderența 
asupra latinilor şi s-a lovit de ostilitatea etruscilor (504). 

508 - 507. 

— La Atena, rivalitatea dintre Isagoras şi Clistene. 
Intervenţia şi eşecul lui Cleomene. Reforme democratice. 

506. 

— Eşecul unei coaliţii spartane contra Atenei. 

c. 504. 

— Etruscul Porsenna cucereşte Roma (509). 

499. 

— Revolta Ioniei contra perşilor. 

c. 499. 

— Romanii îi bat pe latini la lacul Regillus. 

Căderea monarhiei (509) i-a făcut pe romani să 
piardă dominaţia în Latium. O tradiţie foarte îndoielnică 
spune că l-au luat din nou în stăpânire după înfrângerea 
latinilor la lacul Regillus şi că au încheiat cu ei o alianţă 
permanentă, foedus Cassianum, în 493. 

498. 

— Intervenţia Atenei şi Eretriei în favoarea ionienilor 
(499). 

494. 

— Cucerirea şi distrugerea oraşului Milet. Sfârşitul 


revoltei din Ionia. 

c. 494. 

— La Roma, secesiunea plebeilor pe Muntele Sacru 
(Aventin); crearea tribunatului plebei. 

Opresiunea patriciatului (509) a constrâns plebea să 
părăsească Roma. Ca să o aducă înapoi, patriciatul i-a 
oferit magistrați speciali ca s-o protejeze şi dreptul de a se 
aduna ca să voteze plebiscituri (471). 

e 491 - 459. 

— Domnia lui Ajatasatru în regatul Magadha din 
India. 

490. 

— Primul război medic. Bătălia de la Marathon. 

Intervenţia Atenei şi Eretriei în favoarea Ioniei (498) 
I-a incitat pe Darius să cucerească Grecia independentă ca 
să elimine ameninţarea pe care o reprezenta. O primă 
tentativă a avut loc pe uscat în anul 492, dar rezistenţa 
întâlnită în Macedonia l-a făcut să prefere marea. 
Expediția întreprinsă în anul 490 a distrus mai întâi 
Eretria, apoi a debarcat la Marathon. Dar acolo a fost 
surprinsă de un atac brusc al lui Miltiade şi perşii au fost 
nevoiţi să se reîmbarce cu pierderi foarte mari. 

486. 

— Moartea lui Darius I. Xerxe. Revolte în Egipt şi la 
Babilon. 

483. 

— Legea navală a lui Temistocle, originea puterii 
maritime a Atenei. 

481. 

— Mobilizare persană. Congres panelenic. 

După ce şi-a restabilit autoritatea, Xerxe a adunat o 
armată mare contra grecilor. Cetățile, revenite la propriile 
certuri după Marathon, s-au alarmat. Comanda supremă a 
fost încredinţată Spartei, în pofida supremaţiei navale 
dobândită de Atena graţie lui Temistocle (483). 


— Xerxe invadează Tracia, Macedonia şi Tesalia. 
Lupta de la Termopile. Invadarea Greciei Centrale, 
cucerirea Atenei de către perşi. Bătălia de la Salamina (a). 

— Bătălia de la Himera (b). 

De la începutul primăverii, Xerxe a trecut 
Helespontul şi a ocupat nordul Greciei. Planul coalizaţilor 
prevedea apărarea 'esaliei. Insuficienţa efectivelor i-a 
obligat s-o abandoneze fără luptă. Ei au încercat cel puţin 
să-i oprească pe Xerxe în defileul de la Termopile, între 
Tesalia şi Beoţia. Dar trădătorul Efialte le-a arătat perşilor 
cum să ajungă în spatele liniilor greceşti. Leonida şi 
oamenii lui au murit eroic ca să acopere retragerea 
grosului armatei spre Istm, flota barând intrarea Golfului 
Saronic la Salamina. Un şiretile al lui Temistocle i-a făcut 
pe perşi să-i atace în momentul în care peloponezienii se 
gândeau să se retragă. Înfrângerea perşilor a fost totală. 

Istoria coloniilor din Graecia Magna în secolul al IV- 
lea este plină de tulburări interne şi de războaie 
nemiloase, în faţa cartaginezilor stabiliţi în vestul Siciliei. 
Pentru cucerirea întregii insule, s-au aliat cu perşii şi i-au 
atacat pe greci în acelaşi timp cu Xerxe. Victoria pe care 
Gelon din Siracuza a obținut-o asupra lor la Himera a 
îndepărtat pericolul până la sfârşitul secolului. 

479. 

— Bătălia de la Plătea şi Mycale. 

N Bătălia de la Salamina nu alungase armata persană. 
În primăvara anului 479, grecii au atacat-o în Beoţia şi au 
învins-o. Imediat s-au revoltat şi ionienii. Flota grecească a 
trecut în Asia, a distrus-o pe cea a perşilor la Mycale şi a 
eliberat multe cetăţi asiatice. 

Capitolul V 

SECOLUL LUI PERICLE (478 - 432 î.Hr...) 

478. 

— Pausanias, comandant al flotei panelenice. 
Destituirea lui (a). 


— Hieron, tiran în Siracuza (b). 

După bătălia de la Mycale (479), coalizaţii s-au 
divizat. Deschiderea campaniei din 478 a refăcut uniunea. 
Pausanias s-a instalat la Bizanţ, împreună cu 
comandamentul flotei. Dar brutalitatea lui i-a indispus pe 
ionieni şi Sparta i-a retras comanda. 

Domnia lui Hieron, succesorul lui Gelon, a dus la 
apogeu tirania în Siracuza. Gloria câştigată după victoria 
de la Himera (480) a fost sporită de înfrângerea etruscilor 
la Cumae (474). Hieron a profitat ca să se impună celei 
mai mari părţi a Siciliei şi să intervină în Graecia Magna. 
Dar regimul s-a năruit la moartea lui, neînțelegerile din 
familie favorizând o mişcare democratică (465). 

477. 

— Formarea Ligii de la Delos sau delio-atică. 

Ionienii şi insularii, după ce au repudiat autoritatea 
lui Pausanias (478) au oferit Atenei conducerea 
operațiunilor contra Persiei. Adunarea de la Delos a 
organizat noua ligă. Flota, principalul mijloc de acțiune, 
trebuia să fie întreținută în comun. Dar fiecare aliat a 
putut să aleagă între echiparea propriului contingent şi 
plata unei contribuţii, tributul. Multe dintre micile cetăţi 
au optat pentru ultima soluţie, înzestrată cu o armada 
puternică şi foarte bogată, noua ligă i-a alungat pe perşi 
din Marea Egee şi a câştigat noi membri sub conducerea 
unor şefi atenieni, cel mai ilustru fiind Cimon. 

476. 

— Pindar în Siracuza. 

Pindar este, împreună cu Eschil (472, 467, 458), cel 
mai mare poet din prima parte a secolului. Sub 
diversitatea genurilor literare, descoperim la ei aceeaşi 
inspiraţie patriotică şi religioasă exprimată într-o limbă 
bogată şi savantă. 

474. 

— Hieron îi bate pe etrusci la Cumae (478). 


473, 

— Tarentul şi Rhegium bătute de iapigi (478). 

Prima jumătate a secolului al V-lea în Italia a fost 
marcată de coborârea spre mare a popoarelor din Apenini. 
Cetățile din Graecia Magna au fost primele care au 
suportat acest şoc. Dezastrul abătut asupra oraşelor 
Tarent şi Rhegium prin venirea iapigilor le-a pus în pericol 
propria existenţă, reducându-le la o defensivă penibilă. 
Mai la nord, muntenii au ocupat Campania şi au întemeiat 
acolo statul osc, după cucerirea centrului etrusc de la 
Capua (438) şi a vechii colonii greceşti Cumae (420). În 
Latium s-au infiltrat ecvii şi sabini. 

c. 473. 

— Ostracizarea lui Temistocle (471). 

472. 

— Eschil: Perşii (476). 

472 - 470. 

— Revoluții democratice şi revolte contra Spartei în 
Pelopones. 

c. 471. 

— Condamnarea lui Temistocle. 

Sub conducerea lui Cimon, Liga de la Delos nu 
urmărea decât să continue războaiele medice. Dar alţi 
atenieni, printre care şi Temistocle, aveau ambiţii diferite, 
care urmăreau pur şi simplu dominaţia patriei lor asupra 
lumii greceşti. Pentru ei, adversarul era Sparta, nu regele 
persan. Poporul s-a pronunţat în favoarea lui Cimon şi 
contra lui Temistocle, care a fost ostracizat în urma unui 
episod rămas destul de obscur (473). Dar el şi-a continuat 
lupta contra cetăţii rivale, incitând cetăţile din ligă contra 
Spartei. Pericolul era cu atât mai mare pentru Sparta, cu 
cât părea că se confrunta cu serioase tulburări politice. Ca 
întotdeauna, era expusă ostilităţii hiloţilor şi lipsa de 
armonie domnea între autorităţi şi în sânul corpului civic. 
Nu toţi se resemnaseră cu pierderea hegemoniei maritime 


(478), nici cu abandonarea luptei contra Persiei. Regentul 
Pausanias făcea partie dintre cei care doreau revenirea 
Spartei în prim-plan. În acest scop, a luat contact cu hiloţii 
pe care putea conta ca să pună mâna pe putere. Demascat, 
el a fost zidit de viu. Autorii acestui asasinat I-au justificat 
printr-o falsă acuzaţie de trădare în care I-au implicat şi pe 
Temistocle. La cererea lor, atenienii I-au scos în afara legii, 
obligându-l să se refugieze la curtea Persiei. Sparta a putut 
astfel să-şi restabilească situaţia nesigură şi să consolideze 
pacea între cele două cetăţi. 


471. 

— Are loc Concilia plebis (494). 

470. 

— Naxienii se revoltă contra Atenei. Sunt învinşi 
(469). 

c. 470. 

— Se naşte Socrate (408). - începutul carierei 
pictorului Polignot (468). 

c. 470 - 430. 

— Cariera de sculptor a lui Myron (468). 

469. 


— Bătălia de la Eurymedon. 

Bătălia de la Eurymedon este cea mai strălucită 
dintre victoriile obţinute de Liga de la Delos. De la 
formarea ei, sub comanda lui Cimon, confederaţii 
curăţaseră coastele Traciei şi Sporadele din nord de 
garnizoanele persane, eliberând oraşele din Ionia de sub 
jugul regelui. Ultima lor victorie elibera întreaga Licie şi 
închidea Marea Egee flotelor adverse. Dar unii dintre aliaţi 
nu mai considerau utile aceste campanii îndepărtate şi 
hegemonia Atenei începuse să le devină cam apăsătoare. 
Cetatea Naxos a încercat o secesiune. Cimon a cuminţit-o 
cu duritate (470). Thasos va avea curând aceeaşi soartă 
(466). 

468. 


— Sofocle câştigă pentru prima dată concursul de 
tragedie în faţa lui Eschil. 

Tragedia greacă ajunge la apogeu cu creaţiile lui 
Sofocle şi Euripide. Primul a fost demnul contemporan şi 
prietenul lui Pericle. Prin fineţea psihologiei, puterea 
inspiraţiei izvorâtă dintr-o pietate profundă, tandreţea faţă 
de slăbiciunea umană, stilul elocvent şi armonios, el a 
participat la preocuparea faţă de echilibru şi de 
perfecţiune care caracterizau viaţa spirituală a timpului 
(441). 

468 - 456. 

— Construirea templului lui Zeus din Olimpia. 

Construirea templul din Olimpia şi decorarea lui au 
constituit cea mai bună exprimare a artei greceşti de după 
războaiele medice. 

Peste tot s-a impus severa eleganţă a ordinului doric, 
uşor înveselită de o discretă decorare sculptată unde este 
imortalizată epopeea zeilor şi eroilor naţionali. Spiritul 
care se degajă este chiar cel care îi anima pe cei mai mari 
sculptori ai timpului (Pitagoras, Myron), cei ce aduc 
studiul asupra omului în plenitudinea vigorii sale, sau 
ceramiştii atenieni care au adoptat „stilul sever”, elevi ai 
marelui pictor Polignot. 

467. 

— Eschil: Cei şapte contra Tebei (476). 

466 (sau465) - 463. 

— 'Thasienii se revoltă contra Atenei. Sunt înfrânți 
(469). 

465. 

— Căderea dinastiei Deinomenizilor la Siracuza 
(478). 

464. 

— Sparta distrusă de un cutremur de pământ. 
Revolta hiloţilor şi mesenienilor (462). 

462/1. 


— Cimon dispune o expediţie ateniană în ajutorul 
Spartei. Reformele democratice ale lui Efialte. Eşecul 
corpului expediționar la asediul de la Ithome. Alianţă între 
Atena şi Argos. Revolta lui Inaros contra perşilor în Egipt. 

Mesenienii, revoltați din 464, fuseseră constrânşi să 
se refugieze pe muntele Ithome, unde rezistau cu succes. 
Sparta a cerut ajutorul armatei ateniene, vestită în arta 
asediilor. În pofida unei împotriviri puternice, Cimon a 
impus trimiterea a 4.000 de hopliţi. În rândul trupelor sale 
se aflau cu siguranţă mulţi dintre susţinătorii lui. 
Democraţii conduşi de Efialte au profitat şi, în absenţa lui, 
au atacat principalul său susţinător, Areopagul. Recrutarea 
lui nu era deloc favorabilă democraţilor, în pofida 
prestigiului, conduita unor membri îl face vulnerabil. 
Efialte a obţinut condamnarea lor şi vechiul consiliu, 
discreditat, nu a mai rămas decât cu atribuţiile judiciare. 
In acest timp, Cimon nu a obţinut succesul dicisiv pe care 
îl sperau spartanii. Aşa că i-au luat comanda fără 
menajamente la sfârşitul toamnei anului 462. Afrontul s-a 
răsfrânt asupra Atenei. Cimon nu a putut să contracareze 
acţiunea lui Efialte şi a fost ostracizat (461). Democratii, 
conduşi de Pericle, după asasinarea lui Efialte, au 
desăvârşit în anii următori evoluţia regimului şi au pregătit 
în viitorul foarte apropiat ruperea relaţiilor cu Sparta, 
aliindu-se cu toţi adversarii ligii peloponeziace, cu Argos, 
apoi cu Megara. Ei i-au instalat la Naupactos pe 
mesenienii care supravieţuiseră asediului de la Ithome, 
provocând direct Corintul, ameninţat să rămână izolat în 
golful lui (460). Astfel s-a iscat războiul (459). Fără să-i fie 
teamă că îşi va epuiza forţele, Atena a răspuns la 
chemarea unui dinast egiptean, inaros, care reaprinsese în 
deltă revolta endemică contra dominaţiei persane, şi i-a 
trimis o flotă importantă. 

461. 

—  Ostracizarea lui Cimon. Asasinarea lui Efialte. 


Pericle ajunge şeful partidului democrat. Alianţa Atenei cu 
Megara (462). 

460. 

— Mesenienii la Naupactos. Expediția ateniană în 
Egipt (462). 

c. 460 - 420. 

— Cariera sculptorului Policlet. 

459. - începutul primului război din Pelopones (462). 

458. 

— Eschil: Orestia (476). 

458 - 457. 

— Asediul şi cucerirea Eginei de către atenieni. 

457. 

— Bătăliile de la Tanagra şi Oinophita. 

Succesele obţinute de atenieni au tulburat până la 
urmă Sparta. Sub pretextul că venea în ajutorul metropolei 
sale, Dorida, atacată de focideni, Sparta a trimis o armată 
redutabilă care, după aceea, s-a instalat în Beoţia. Pentru a 
face faţă acestui mare pericol, o armată ateniană a trecut 
Parnasul. Ea a fost zdrobită la Tanagra. Reacţia a fost 
promptă: două luni mai târziu, beoţienii au suferit un 
dezastru la  Oinophyta şi au căzut sub dominaţia 
învingătorilor atenieni. 

457 - 456. 

— La Atena, deschiderea arhontatului pentru zeugiti, 
primele aplicări ale sistemului misthoforiei (451). 

456/5/ - Primele tragedii ale lui Euripide. 

Cariera lui Euripide a fost contemporană cu cea a lui 
Sofocle, deşi era mai tânăr. Diferenţa de generaţii nu a 
marcat vreo opoziţie spirituală. Sofistica (455) [I-a 
influenţat profund pe cel mai tânăr, care s-a dedat unei 
cutezătoare critici a credințelor şi moravurilor, a explorat 
cele mai obscure unghere ale sufletului şi a acordat mai 
multă atenţie individului decât grupului (438). 

c. 455. - începutul carierei sofistului Protagoras. 


Importanţa talentului oratoric într-o democraţie a 
dus la apariţia unor şcoli, de unde a provenit mişcarea 
filosofică a  sofiştilor. Preocupaţi doar de rezultate 
concrete, ei au contribuit la dezvoltarea ştiinţelor. Dar cel 
mai mult se gândeau la eficacitatea morală, eliberând omul 
de prejudecățile sale ca să-i călăuzească la fericire, nu la 
putere. Cei mai mari (Protagoras, Gorgias, Prodicos) au 
fost interlocutorii lui Socrate (408). 

454. 

— Dezastru atenian în Egipt. Tezaurul Ligii de la 
Delos este transferat pe Acropole, la Atena. 

Evenimentele din Egipt (462) au marcat o cotitură în 
„Primul război peloponeziac”. Bătut de perşi şi alungat din 
Memfis, corpul expediționar atenian, încercuit într-o insulă 
din Deltă, a fost în cele din urmă distrus, în timp ce o flotă 
venită în ajutor era şi ea nimicită. Deşi această lovitură nu 
a afectat cetatea în forţele ei vitale şi liga nu a fost 
ameninţată, s-a considerat mai prudent punerea în 
siguranţă a tezaurului federal. El a fost dat în paza Atenei, 
pe Acropole. 

451/0. 

— Armistiţiu de cinci ani între Atena şi Sparta. 

— Lege asupra dreptului de cetăţenie atenian. 

De la ostracizarea lui Cimon (461), participarea 
populară la guvernare a fost deschisă clasei zeugiților din 
care se recrutau hopliţii. În aceeaşi perioadă, s-a instaurat 
şi sistemul misthoforiei, care permitea remunerarea 
posturilor publice. Toţi cetățenii  dobândeau astfel 
posibilitatea, nu doar juridică, ci şi materială, de a 
participa la viaţa politică. Aceeaşi tendinţă favorabilă celor 
de jos s-a manifestat şi printr-o serie de măsuri sociale: 
pensii alocate invalizilor şi orfanilor de război, muncă 
pentru toţi printr-un program de mari lucrări. Dar, pentru 
a evita înmulţirea interesaţilor, dreptul de cetăţenie a fost 
strict limitat. 


451 - 449. 

— Legislaţia decemvirală la Roma. 

Instituirea tribunatului (494) nu i-a împăcat pe 
patricienii cu plebea din Roma. Justiţia rămăsese în mâna 
nobililor, stăpâni ai tradiţiei orale. Totuşi, în 451, au fost 
nevoiţi să consimtă redactarea unui cod încredinţat unui 
număr de două comisii succesive, formate din zece 
membri. Această Lege a celor XII table cuprindea mai ales 
dispoziţii de drept privat. 

T 

449/8. 

— Pacea lui Calias (a). Pericle invită cetăţile greceşti 
la o adunare panelenică (448). 

Armistițiul din 451 fusese inspirat de Cimon, revenit 
din exil, pentru a se întoarce la lupta exclusivă contra 
Persiei. I-a fost încredinţată o flotă care a pornit spre 
Cipru; o expediţie a plecat să susţină un dinast egiptean, 
Amyrtaios, revoltat în Deltă. Dar Cimon şi Amyrtaios au 
murit. Fiul celui din urmă s-a supus regelui. Flota persană 
a fost distrusă, dar victoria nu a fost exploatată. Aceste 
decepţii i-au înclinat pe atenieni spre pace. Ea a fost 
negociată în numele lor de Calias. S-a ajuns astfel la 
recunoaşterea Ligii de la Delos, ceea ce a transformat 
Marea Egee într-un lac atenian. 

448. 

— Al doilea război sacru de la Delfi. 

După încheierea păcii cu Marele Rege, mai trebuia să 
se pună capăt şi războiului cu Sparta. In acest scop, 
Pericle a invitat toate cetăţile să se adune ca să discute 
despre interesele comune ale Greciei. Acest plan, aparent 
dezinteresat, nu era acceptabil pentru rivala Atenei, 
deoarece ar fi recunoscut astfel întâietatea morală, poate 
chiar politică, a Atenei. De altfel, planul era făcut şi cu 
gânduri ascunse. Politica socială a democraţilor costa 
foarte mult. Or, pacea lui Calias (449) părea a fi antrenat 


un moratoriu al tributului vărsat de aliaţi. Dacă adunarea 
ar fi avut loc, atunci ar fi acceptat să subvenţioneze marile 
lucrări de pe Acropole, refacerea a tot ce distruseseră 
războaiele medice fiind pe primul plan. Eşecul tentativei a 
conferit atenienilor un pretext ca să-şi reînnoiască 
exigenţele fiscale, devenite repede odioase victimelor, mai 
puţin pentru mărimea lor, cât în virtutea constrângerii 
aplicate fără menajamente rău-platnicilor. Pe moment, 
atenienii s-au bucurat de beneficiul moral al iniţiativei lui 
Pericle. Pentru a-l anula, lacedemonienii au intervenit la 
Delfi, al cărui sanctuar era administrat de un consiliu 
internaţional (amfictionie), miza unor conflicte de putere. 
De la victoria de la Oinophyta (457), Atena era acolo 
preponderentă prin intermediul aliaţilor lor focidieni. 
Aceştia, fiind totuşi condamnaţi de amfictionie, Sparta a 
zburat în ajutorul zeului, intenţionând să-şi pună 
adversarul în faţa unei dileme: abandonarea aliaţilor sau 
susţinerea unor blesfemiatori. Realismul a fost mai 
puternic: imediat ce armata spartană s-a retras, Pericle a 
restabilit prin forţa armelor situaţia de dinainte de la Delfi. 

447 - 6. 

— Bătălia de la Coroneea. Formarea confederației 
beoţiene. 

După eşecul de la Delfi din 446, Sparta şi-a atins 
scopul anul următor. Strategul atenian trimis să 
restabilească ordinea în rândul câtorva oligarhi beoţieni cu 
forţe insuficiente a fost strivit la Coroneea. Imediat, Teba, 
sprijinită de Sparta, a refăcut sub conducerea ei liga 
beoţiană. 

447 - 438. 

— Construirea Partenonului. 

Construirea monumentelor de pe Acropole, distruse 
de perşi, se leagă mai mult de democraţia socială 
concepută de Pericle (451). Dar urmărea şi altceva: 
înzestrarea cetăţii cu o „podoabă” care să o facă fără 


pereche în domeniul creaţiei artistice,  întărindu-i 
prestigiul şi făcând-o demnă de a fi „şcoala Greciei”. Din 
acest program pentru oraş şi Pireu, realizările de pe 
Acropole sunt martorii care au dăinuit cel mai bine. 

446. 

— Pacea de treizeci de ani (a). 

— Herodot la Atena (b). 

cu. În frângerea de la Coroneea a dezlănţuit toate 
forţele ostile Atenei. Eubeea s-a desprins; Megara a trecut 
în tabăra adversă. O numeroasă armată peloponeziacă, 
venind s-o sprijine, a devastat câmpia Eleusis şi ameninţa 
să asedieze Atena. Pericle a ştiut să dezbine coaliția prin 
diplomaţie şi corupţie. Această campanie a servit drept 
lecţie celor două părţi, care au încheiat o pace pentru 
treizeci de ani. 

ciii. Viaţa „părintelui istoriei”, un ionian din Asia, s-a 
derulat în numeroase călătorii, pentru culegerea 
materialului necesar operei sale. Herodot îşi propunea să 
expună cauzele războaielor medice. Credulitatea I-a făcut 
să introducă numeroase legende fără valoare istorică, 
alături de documente provenind din cele mai bune surse. 
Verva stilului şi farmecul spiritual al autorului au justificat 
pe deplin reputaţia operei. 

443. 

— Ostracizarea lui Tucidide, fiul lui Melesias (a). - 
întemeierea coloniei panelenice Thurii în Italia (436) - 
Crearea colegiului cenzorilor la Roma (b). 

Poziţia dobândită de Pericle, mai ales de la „pacea de 
treizeci de ani”, nu era necontestată. Partidul conservator 
şi şeful lor, Tucidide, nu-şi pierduseră speranţa de a 
câştiga majoritatea în Adunare. Ei au devenit ecoul 
plângerilor aliaţilor (441), afirmând ca fiind escrocherie 
folosirea tezaurului federal în scopuri specific ateniene. 
Pericle a răspuns că pactul federal nu era violat deoarece 
apărarea ligii era asigurată. Poporul s-a pronunţat în 


favoarea lui şi Tucidide a fost ostracizat. Acest eşec a 
redus la zero rolul politic al conservatorilor şi opoziţia s-a 
refugiat în clandestinitatea „eteriilor”, cluburi de oligarhi 
duşmani ai regimului. 

Adoptarea tacticii falangiste de către armata romană 
a avut cele mai importante consecinţe politice. A fost 
nevoie să se întocmească o listă cu cetăţenii capabili să se 
înarmeze pe propria cheltuială. În acest scop, a fost creat 
un colegiu de doi cenzori. Plebeii care luptau cu armele au 
cerut să participe la viaţa politică. Dar abia după mult timp 
au obţinut accesul la consulat. Totuşi, esenţialul fusese 
câştigat: discriminarea socială se baza de acum pe avere, 
nu pe gradul de nobleţe. 

442 (sau 441). 

— Sofocle: Antigona (468). 

441 - 439. 

— Războiul din Samos. 

Nemulțumirea aliaţilor nu a fost stârnită doar de 
abuzurile financiare ale Atenei (448). Ea trimitea la aliaţii 
nedocili din colonii cetăţeni cărora le atribuia cele mai 
bune pământuri. Aceşti colonişti, care rămâneau atenieni, 
simbolizau autoritatea spoliatoare a metropolei. Atena nu 
ezita să aducă atingere principiului autonomiei. Procesele, 
indiferent de importanţă, erau hotărâte de Helice, a cărei 
imparţialitate era îndoielnică. Instituţiile înseşi erau la 
mâna metropolei, care favoriza democraţiile şi impunea 
regimuri asemănătoare ei. Printre nemulţumiţi, unii nu 
erau chiar lipsiţi de mijloace de rezistenţă: cei care 
întreţineau încă o armată şi o flotă proprii. Cea mai 
puternică cetate era Samosul, care păstra un regim 
oligarhic şi ducea o politică independentă în interiorul 
confederației. Ea contesta Miletului teritoriul Priene. 
Înfrântă la începutul anului 440, adversarul ei a făcut apel 
la Atena, care a propus un arbitraj. Samosul a refuzat şi 
Pericle a ordonat ocuparea insulei şi răsturnarea 


oligarhiei. Învinşii, cu ajutorul satrapului din Sardes, şi-au 
recăpătat puterea şi au predat perşilor garnizoana 
ateniană. În acelaşi timp, Bizanțul se retrăgea şi liga 
peloponeziacă se aduna ca să delibereze asupra unui apel 
al samienilor. Pericle a plecat spre Samos cu o flotă 
numeroasă, i-a înfrânt pe revoltați pe mare şi a blocat 
oraşul. El a impus o capitulare riguroasă: predarea flotei, 
distrugerea zidurilor de apărare, plata unei mari 
despăgubiri de război, restabilirea democraţiei. 

438. 

— Euripide: Alcesta (456). 

— Fidias: Atena Parhtenos 

(447). 

— Moartea lui Pindar (476). 

e 438. 

— Samniţii cuceresc Capua şi întemeiază statul osc 
(473). 

Î.437. 

— Friza Panateneelor (447). 

437 - 432. 

— Construirea Propileelor (447). 

437 - 431. 

— Frontoanele Partenonului (447). 

436. - întemeierea oraşului Amfipolis. 

După înfrângerea suferită de Samos (441), dominaţia 
ateniană nu a mai fost pusă în discuţie şi Pericle i-a 
conferit cea mai mare extindere teritorială. Cele mai multe 
oraşe de pe coastele Traciei au fost incluse în ligă. 
Intemeierea oraşului Amfipolis, la gura de vărsare a 
fluviului Strymon (Struma), a asigurat un debuşeu sigur 
bogățiilor din interiorul ţării: păduri şi mine. Pe la aceeaşi 
epocă, Pericle a condus el însuşi o expediţie în Propontida 
şi pe coastele Sciţiei, ca să asigure aprovizionarea Atenei 
cu grâu. Jaloane fuseseră puse şi în Occident, printr-o 
participare preponderentă la înființarea coloniei 


panelenice Thurii (443). Încheierea unor alianţe cu diferite 
cetăţi din Sicilia. 

435. 

— Război între Corint şi Corciră (432). 

433. 

— Alianţă între Atena şi Corciră (432). 

Capitolul VI 

O LUME SFÂŞIATĂ (431 - 362 î.Hr...) 

432. 

— Potideea se revoltă. Decret contra Megarei. 
Adunarea ligii peloponeziace. Se declară război Atenei. 

Întărirea imperialismului atenian (436) îngrijora 
cetățile independente, mai ales Corintul, care îşi simțea 
amenințată prosperitatea economică prin tentativele 
ateniene din Sicilia, unde se aflau principalele lui piețe 
(443). El a făcut pasul către război când a văzut cetatea 
Atenei susținându-i pe adversarii lui în Marea Ionică, 
esențială pentru navigația Corintului, şi aliindu-se cu 
Corciră, colonie puternică şi rebelă (435, 433). Corintul s-a 
folosit de ocazie să lovească atunci când Atena, îngrijorată 
de intenţiile macedonene, a ordonat Potideei să-şi distrugă 
zidurile de apărare. Oraşul, membru al ligii ateniene, era 
colonia Corintului şi îşi primea magistraţii din metropolă. 
Potideea a refuzat să execute ordinul şi, în vederea 
asediului pe care îl prevedea, a cerut ajutor Corintului, 
care i l-a acordat pe ascuns. Dar ocazia conflictului s-a 
iscat din pricina Megarei. Animozitatea Atenei faţă de ea 
era mai veche. În plus, prin coloniile sale (Propontida, 
Bizanţ), ea ameninţa transporturile de grâu din Pont. Ca s- 
o ruineze dintr-o lovitură, Atena i-a închis porturile 
imperiului. împreună cu Corintul, Megara a făcut apel la 
Sparta, cu care era aliată. De teamă să nu se destrame liga 
peloponeziacă, Sparta s-a văzut nevoită să convoace 
adunarea membrilor. Ruptura a avut loc în toamnă. 

431. 


— Tebanii atacă Plătea: începutul războiului în 
Pelopones. 

Ostilitățile puteau să dureze la infinit, din cauza 
tacticii ateniene. Conştient de inferioritatea lor pe uscat, 
Pericle şi-a convins concetăţenii să se închidă la adăpostul 
zidurilor lungi, abandonând restul teritoriului inamicului, 
aşteptând ca raidurile flotei şi supremaţia lor financiară să- 
i ducă pe acesta la foamete şi la faliment. 

430. 

— La Atena izbucneşte ciuma (429). 

430. 

— Alianţa romanilor cu latinii. 

Coborârea spre mare a muntenilor din Apenini (473), 
care ocupaseră Campania (438), ameninţa şi Latium, unde 
romanii şi latinii au renunţat la rivalitatea lor ca să-şi 
asigure apărarea. 

429. 

— Capitularea Potideei. Moartea lui Pericle. 

Strategia lui Pericle a fost dejucată din al doilea an al 
războiului de o epidemie cumplită care a decimat populaţia 
(430). Făcut răspunzător, el a fost condamnat la o amendă 
mare. Revenit în graţii, Pericle a murit în scurt timp. 

428. 

— Revolta oraşului Mitilene (427). 

428 - 347. 

— Viaţa lui Platon (408). 

427. 

— Capitularea oraşului Mitilene (a). 

— Prima comedie a lui Aristofan (b). 

Pericolul pe care îl reprezenta revolta oraşului 
Mitilene a stimulat energiile Atenei. Partidul democraţilor 
şi şeful lor, Cleon, au ieşit învingători în faţa 
conservatorilor pacifişti, al cărui reprezentant de vază era 
Nicias. Rebelii au fost forţaţi să capituleze. 

Aristofan nu este părintele „comediei vechi”, ci 


reprezentantul ei cel mai important. Cariera lui s-a 
încheiat abia în 3886. Adversar redutabil al demagogilor, 
apărător energic al tradiţiilor, el a susţinut cauze uneori 
nedrepte cu o vervă comică debordantă, unde bufoneriile 
caricaturii uneori grosolane se îmbină cu un simţ poetic 
delicat. 

425. 

— Sfacteria. Oferta de pace spartană. 

Ca să ajungă la Sparta în Pelopones şi să provoace 
revolta  Meseniei, atenienii au debarcat un corp 
expediționar pe coasta occidentală. Aceasta a fost blocată 
de spartanii instalaţi în insuliţa Sfacteria. O flotă ateniană 
a venit în ajutor şi i-a blocat şi ea pe spartani. Temându-se 
pentru cetăţenii ei, Sparta a cerut pace, pe care Cleon a 
refuzat-o şi, luând el însuşi comanda, i-a forţat pe cei care 
apărau Sfacteria să capituleze. 

424. 

— Expediția generalului spartan Brasidas în Tracia. 
Bătălia de la Delion. 

În momentul în care Cleon credea că obținuse 
victoria, câţiva aliaţi l-au trădat în Tracia, unde Sparta 
trimisese un general abil, Brasidas. Pe de altă parte, o 
armată intrată în Beoţia ca să răstoarne oligarhii ostili a 
fost nimicită la Delion. Creditul lui Cleon a suferit o 
scădere dramatică şi adversarul lui, Nicias, a impus 
încheierea unui armistițiu cu Sparta (423). 

423. 

— Arnmistiţiu între Atena şi Sparta (424). 

422. 

— Moartea lui Cleon şi a lui Brasidas. 

421. 

— Pacea lui Nicias. Alianţa Spartei cu Atena. 

Dispariţia celor doi principali susţinători ai războiului 
(422) a permis semnarea unui tratat, negociat din partea 
Atenei de Nicias. Dar Sparta trata doar pentru ea, aliaţii ei 


continuând ostilitățile. Pentru garantarea clauzelor acestei 
păci şchioape, Sparta a propus o alianţă cu fosta ei 
inamică. 

420. 

— Alianţa Spartei cu Teba; alianţa Atenei cu Argos, 
Mantineea şi Elis. 

Pacea lui Nicias a dus la o adevărată încurcătură 
diplomatică. Clauzele nu au fost respectate şi, dominați de 
o neîncredere reciprocă, cei doi aliaţi au încheiat cu 
duşmanii celuilalt o serie de tratate care au dus la reluarea 
ostilităţilor. 

418. 

— Bătălia de la Mantineea. 

Luptei prin intermediul aliaţilor (420) i-a urmat 
repede reluarea războiului deschis între Sparta şi Atena. 
Dar, în timp ce prima îşi angaja toate forţele, a doua, 
paralizată de conflictele politice interne, nu a ştiut să-şi 
susţină aliaţii. Înfrângerea lor la Mantineea a restabilit 
prestigiul Spartei şi I-a zdruncinat pe cel atenian. 

415. 

— Scandalul „hermeşilor”. Începutul expediției din 
Sicilia. 

În momentul în care Atena ar fi avut nevoie de toate 
forţele sale ca să susţină un nou conflict cu Sparta, ea s-a 
lăsat antrenată, pentru a susţine contra ambițiilor 
Siracuzei aliaţii din Sicilia, într-o expediţie căreia i s-au dat 
proporţii extraordinare. Când pornea la drum, o crimă 
religioasă, mutilarea statuilor lui Hermes din Agora, a 
răspândit teroarea în cetate. A fost acuzat Alcibiade, unul 
dintre şefii expediției, demagog lipsit de moralitate, dar 
om politic şi strateg abil. Dar nu i s-a permis să se justifice 
ca să nu se întârzie expediţia. 

414. 

— Trădarea lui Alcibiade. Gylippos în Siracuza. 

Chiar înaintea debarcării, între principalii doi şefi ai 


expediției, Alcibiade şi Nicias, au izbucnit neînțelegerile. 
Primele rezultate au fost dezamăgitoare. Rechemat la 
Atena ca să răspundă pentru acuzaţia de mutilare a 
statuilor lui Hermes (415), Alcibiade a dezertat de teama 
unei condamnări, a ajuns în Sparta, a încurajat partidul 
care sprijinea războiul şi a determinat trimiterea la 
Siracuza a unui general, Gylippos, a cărui energie 
contrasta cu moliciunea lui Nicias. 

413. 

— Dezastrul expediției din Sicilia. 

Gylippos (414) îl obligase pe Nicias la defensivă. O 
expediţie venită în ajutor nu i-a permis să redreseze 
situaţia. După distrugerea flotei, atenienii s-au decis prea 
târziu să se retragă. împresuraţi din toate părţile, au pierit 
până la unul. 

412. 

— Revoltă în Ionia. Alianţa Spartei cu Persia. 

Dezastrul expediției din Sicilia (413) a dus la 
retragerea multor aliaţi ai Atenei. Mai gravă era însă 
alianţa Spartei cu Persia. Tratatul de la Milet punea la 
dispoziţia Spartei tezaurele Persiei şi îi aducea supremaţia 
financiară. Totuşi, Atena a făcut faţă cu energie şi a reuşit 
să-i cuminţească pe câţiva dintre principalii revoltați. 

411. 

— Revoltele celor „400” şi cei „5.000”. 

Redresarea ateniană a fost compromisă de o revoltă. 
Înfrângerile făceau jocul eteriilor (443). Impozitele care îi 
împovărau pe oamenii avuţi făceau din ei aliaţi conştienţi 
sau nu. Alcibiade, certat cu Sparta, le-a promis pacea şi 
aur persan dacă răsturnau democraţia. Promisiune falsă, 
dar îndeajuns ca să dezlănţuie un „puci”. Terorizată, 
Adunarea a încredinţat puterea unui corp de 5.000 de 
cetăţeni, care trebuia să fie constituit de un consiliu de 
400 de oligarhi. De aici au rezultat alte revolte în cadrul 
ligii. Creditul celor „400” s-a şubrezit. Ca să pună capăt 


criticilor, aceştia nu au ezitat să ceară ajutor Spartei. 
Indignarea populară i-a măturat, în profitul celor Cinci Mii. 

410. 

— Bătălia de la Cizic. Restabilirea democraţiei la 
Atena. 

Principala cauză de slăbiciune a regimurilor 
oligarhice ateniene (411) consta în rezistenţa flotei cu baza 
în Samos, care a refuzat să le recunoască. Şefii democrați 
s-au apropiat de Alcibiade. Acesta i-a condus din victorie în 
victorie, în timp ce flota celor Cinci Mii repurta şi ea 
succese. În sfârşit, cu toate forţele reunite, atenienii au 
câştigat la Cizic o victorie răsunătoare, care a dus la 
restabilirea democraţiei. 

409. 

— Cartaginezii cuceresc Himera. 

Victoria asupra Atenei (413) nu a asigurat în Sicilia 
nici pacea, nici hegemonia totală a Siracuzei. Anarhia 
greacă i-a îndemnat pe cartaginezi să reia vechiul plan de 
cucerire a întregii insule (480). Cucerirea Himerei a fost 
prima etapă a acestui plan. 

408. 

— Lysandros, conducătorul flotei spartane. Cirus cel 
Tânăr, guvernatorul Asiei Mici (a). - întâlnirea lui Socrate 
cu Platon (b). 

Succesele obţinute de Alcibiade în 470 au continuat 
şi în anul 409. Dar Sparta a trimis să-i înfrunte un strateg 
la fel de abil, Lysandros, care, în plus, a ştiut să-şi asigure 
definitiv alianţa persană graţie bunei înţelegeri cu Cirus 
cel Tânăr. Sparta se afla din nou într-o poziţie de 
suprematie financiară. 

Gândirea şi influenţa lui Socrate ne sunt cunoscute 
doar prin operele discipolilor săi, Xenofon şi îndeosebi 
Platon. Înrudit cu sofiştii (455), el era, ca şi ei, în căutarea 
fericirii. Dar, în timp ce aceştia credeau că o găsesc în 
exercitarea dorinţei de putere, el spunea că ea constă în 


descoperirea Binelui purtat de fiecare înăuntrul lui şi pe 
care el avea arta de a-l face să iasă la suprafaţă în cursul 
unor discuţii familiare, în care îşi exercita talentul de a 
moşi spirite, maieutica. 

Deşi viza virtutea, nu puterea, Socrate a rămas un 
cetăţean a cărui conduită s-a dovedit de nenumărate ori 
exemplară (406, 399). Platon nu a avut această ocazie, în 
pofida tentativelor sale de a-şi pune în practică conceptele 
politice la Siracuza. Dezamăgit de o evoluţie pe care o 
condamna, a fost nevoit să se refugieze în speculaţia pură 
şi emulii săi I-au imitat. 

407. - înfrângerea lui Alcibiade la Notion. 

Eficacitatea alianţei dintre Sparta şi Persia (408) s-a 
simţit foarte repede. Lysandros a sporit solda vâslaşilor 
săi. Cei ai lui Alcibiade au dezertat. Slăbită, flota ateniană 
a fost înfrântă la Notion, într-o bătălie la care Alcibiade nu 
fusese prezent. Totuşi, a fost destituit. 

406. 

— Bătălia de la Arginuse, procesul strategilor. 

Iysandros nu avea doar susţinători în Sparta. 
Comanda sa nu a fost reînnoită în anul 406. Avantajul a 
trecut imediat de partea atenienilor, care au ieşit 
învingători în înfruntarea din insulele Arginuse. Dar 
strategilor victorioşi le-a fost intentat un proces şi o 
sentinţă josnică a unei Adunări în delir i-a condamnat la 
moarte, în pofida curajului cu care s-a opus Socrate. 

405. 

— Bătălia de la Aigos Potamos (a). 

— Dionysios I, tiran în Siracuza. Pacea cu Cartagina 
(b). 

Eşecul de la Arginuse a îndemnat Sparta să-i 
recheme pe Lysandros. Victorios asupra ultimei flote 
ateniene, al a asediat în noiembrie Atena. 

Siracuza nu putuse să împiedice nici cucerirea 
Himerei, nici victoriile consecutive ale cartaginezilor. Un 


general tânăr, Dionysios, a profitat de nemulţumire ca să 
pună mâna pe putere. Nu a fost însă mai norocos decât 
predecesorii lui. Adversarii săi chiar ar fi putut cuceri 
oraşul, dacă o epidemie nu le-ar fi decimat trupele şi i-ar fi 
forţat să se retragă. 

e 405. 

— Amirteu eliberează Egiptul de sub jugul persan 
(404). 

404. 

— Capitularea Atenei. Regimiul „celor 30 de tirani”. 

Epuizată de foamete, Atena a capitulat fără condiţii 
în aprilie. Lysandros s-a arătat moderat în aparenţă, 
cerând doar predarea flotei, distrugerea zidurilor de 
apărare şi pierderea oricărei independente diplomatice. 
Dar i-a impus un regim de dictatură colectivă exercitată de 
un Consiliu de 30 de oligarhi, sprijiniți de o garnizoană 
lacedemoniană. Democraţii au fost executaţi sau exilați 
într-un climat de teroare. 

404 - 359. 

— Domnia lui Artaxerxe al II-lea Mnemon. 

Numai rivalităţile neîncetate dintre cetăţi a făcut din 
Marele Rege arbitrul destinelor elenice, pentru că 
slăbiciunea imperiului său era vădită. Revoltele erau 
endemice. Încă dinaintea urcării pe tron a lui Artaxerxe al 
II-lea, Egiptul scăpa de sub autoritatea Susei (405). Prinţi 
indigeni, precum Evagoras din Cipru (309), şi satrapi, 
precum  Mausol din Carla, constituiau în realitate 
principate independente. La moartea lui Mnemon, revolta 
era generală (565). 

403. 

— Restabilirea democraţiei la Atena (a). 

— Dionysios începe cucerirea Siciliei (b). 

Grupaţi de Trasibul, exilaţii atenieni au primit 
adăpost şi sprijin la Teba, deja în relaţii proaste cu Sparta. 
La începutul anului 403, ei au cucerit o fortăreață la 


frontieră, Pireul în primăvară, şi au asediat capitala. Dar 
nu ar fi putut rezista lui Lysandros, venit în grabă cu o 
flotă ca să blocheze Pireul, dacă o schimbare bruscă nu îi 
aducea dizgraţia. Regele spartan Pausanias a intervenit ca 
mediator între partidele ateniene: democraţia a fost 
restabilită şi s-a proclamat amnistia, nu şi pentru „cei 30”. 

Dionysios s-a folosit de pacea din 405 ca să-şi 
reorganizeze forţele. Din anul 403, a început să atace 
cetăţile, le-a supus, i-a înfruntat pe cartaginezi (400), i-a 
respins spre vest şi a cucerit în anul 396 punctul lor de 
rezistenţă, Motye. Dar aceste succese nu au avut urmări. 

401. 

— Revoltă şi moartea lui Cirus cel Tânăr. „Cei 
10.000”. 

Înțelegerea dintre Sparta şi Persia nu a durat mai 
mult decât războiul. Prima nu putea să renunţe la 
elenismul din Asia. Ea l-a îndemnat pe Cirus cel Tânăr 
(408) să se revolte împotriva fratelui său, Artaxerxe al II- 
lea. Dar a fost ucis din prima luptă, ia Cunax. „Cei 10.000” 
de mercenari greci trimişi de Sparta au ajuns la Marea 
Neagră cu preţul unei retrageri anevoioase, traversând 
Armenia. Relatarea aventurii lor a ajuns până la noi graţie 
lucrării Anabasis de Xenofon, unul dintre protagonişti. 

400. 

— Revolta Ioniei. Intervenţia spartanilor. - începutul 
primului război punic al lui Dionysios. 

400. 

— Război pentru Elis. 

Victoria Spartei nu a făcut decât să înlocuiască 
dominaţia ei cu cea a Atenei. Toate cetăţile s-au supus, 
chiar şi cele care, precum Elis, nu participaseră la război, 
prin forţa armată. Totuşi, în Asia, succesorul lui Cirus cel 
Tânăr (401) a pretins perceperea unui tribut din partea 
cetăților greceşti, care s-au revoltat şi au apelat la Sparta. 

399. 


— Procesul şi moartea lui Socrate (408). 

— Conspirația lui Cinadon în Sparta. 

Luptele îndelungate din războiul peloponeziac 
acceleraseră evoluţia socială care continua de mult timp în 
Sparta. Graţie prăzii, aristocrații şi-au sporit proprietăţile 
în dauna simplilor cetăţeni, care cădeau în categoria 
inferiorilor, lipsiţi de orice drept politic, dacă nu mai aveau 
mijloace să-şi asume sarcinile care le reveneau. Astfel 
sporea o categorie de declasaţi, pe care ranchiuna o 
apropia de perieci, exploataţi militar şi financiar, şi de iloţi. 
Un tânăr inferior Cinadon, a încercat să grupeze toate 
nemulţumirile pentru răsturnarea oligarhiei, ea însăşi 
divizată de certurile de clan. Complotul a fost descoperit în 
ultimul moment. 

397. 

— Moartea istoricului Tucidide. 

Deşi moartea poate că I-a împiedicat pe Tucidide să 
facă ultimele retuşuri lucrării sale Războiul peloponeziac, 
aceasta constituie totuşi prima lucrare istorică scrisă într- 
un spirit ştiinţific, prin grija faţă de documentare şi prin 
spiritul critic. În ciuda aparenţei de rece imparţialitate, ea 
ascunde cu greu ranchiunele autorului contra celor 
vinovaţi de exilul lui politic. 

c. 396. 

— Galii ocupă Milano şi romanii, Veii. 

După îndepărtarea pericolului reprezentat de 
muntenii din Apenini, romanii au pornit la cucerirea 
Etruriei meridionale. Dar chiar în anul în care, după un 
asediu de zece ani, cucerirea oraşului Veii le deschidea 
calea, un nou pericol a apărut la nord: bande de gali au 
pătruns în Câmpia Padului şi au cucerit Milano, prima 
etapă a implantării lor definitive în dauna etruscilor. 

395. 

— Război între Teba şi Sparta. Bătălia de la 
Haliartos. 


Nemulţumirile provocate de dominaţia apăsătoare a 
Spartei, aţâţate de diplomaţie şi aurul persan, făceau 
războiul inevitabil. Un conflict minor de frontieră a 
provocat declanşarea lui cu Teba, care obținuse de curând 
alianţa câtorva cetăţi importante, printre carea Atena. 
Eşecul şi moartea lui Lysandros la Haliartos au extins 
revolta în Tesalia. 

393. 

— Spartanii asediază Corintul (396). 

390. 

— Revolta lui Evagoras în Cipru (404). 

— Bătălia de la Allia: galii cuceresc Roma. 

Amenințarea reprezentată de infiltrarea galilor în 
câmpia Padului (396) s-a materializat repede. Un raid al 
senonilor în Italia Centrală a strivit armata romană pe râul 
Allia. Oraşul a fost cucerit şi incendiat. Dar această 
catastrofa nu a avut urmări. 

388. 

— Atena se aliază cu Bizanțul şi cu Lesbosul (386). 

386. 

— Pacea regelui sau a lui Antalcidas (a). 

— Dionysios cucereşte Rhegion (b). 

Din 393, operaţiunile militare se concentrau în jurul 
Corintului, asediat de spartani. Avantajul alterna de la o 
tabără la alta. Mai întâi încercuit, oraşul a fost eliberat de 
atenianulificrate, care a folosit o tactică inedită. Flota lui 
Trasibul a restabilit influența Atenei în Marea Egee (388). 
Dar aceste succese au fost contrabalansate de o lovitură 
dezastruoasă asupra Pireului. Decizia se afla în mâinile 
regelui persan, ale cărui favoruri şi le disputau ambele 
tabere. S-a impus prin abilitate negociatorul spartan 
Antalcidas. Delegații cetăților greceşti au fost convocati la 
Sardes ca să le fie dictată voinţa Persiei, care le impunea 
pacea şi autonomia, condiţii mult mai avantajoase pentru 
Sparta decât pentru duşmanii ei. 


Efortul pentru cuceriri al lui Dionysios (403) nu s-a 
limitat la Sicilia. El s-a îndreptat şi asupra Italiei. Rhegion 
a constituit o primă etapă a acestei expansiuni, care viza 
principalele cetăţi din Grecia Mare aflate la Marea 
Adriatică, unde au fost întemeiate câteva colonii 
siracuzane, şi chiar Corsica. 

c. 385 - 340. 

— Cariera sculptorului Scopas. 

384 - 322. 

— Viaţa lui Aristotel. 

Aristotel ocupă în gândirea timpului un loc aparte. 
Fără să dispreţuiască speculaţiile teoretice ale înaintaşilor, 
el a vrut să le bazeze pe cunoştinţe enciclopedice, ale 
căror materiale erau adunate prin munca de echipă a 
numeroşilor lui elevi. De aici o operă de o amploare şi o 
varietate uimitoare. 

382. 

— Război între Sparta şi Olint. Cucerirea Cadmeei. 

Pacea lui Antalcidas (386), impunând grecilor 
autonomia cetăților, ruinase forţa Tebei rămasă în liga 
beoţiană, înăbuşise renaşterea unui imperiu atenian şi 
favorizase © revenire a imperialismului spartan. 
Răspunzând apelului a două cetăţi pe care Olintul voia să 
le constrângă să intre în liga calcidică, Sparta a expediat 
în Grecia de Nord o puternică armată care, în trecere, a 
cucerit Cadmeea, citadela Tebei. 

379. 

— Căderea Olintului. Eliberarea Tebei. 

Olintul a rezistat mult timp în faţa Spartei. Dar, 
aproape imediat, o trupă de emigranţi tebani, pornită de la 
Atena sub conducerea lui Pelopidas, a luat puterea în 
patria lui şi a constrâns garnizoana spartană din Cadmeea 
să capituleze. 

378. 

— Război între Sparta şi Atena; alianţă între Teba şi 


Atena. 

Deşi i-a primit şi i-a înarmat pe Pelopidas şi tovarăşii 
lui, Atena nu avea de gând să reia ostilitățile contra 
Spartei. Aceasta a constrâns-o însă, încercând să repete 
asupra Pireului lovitura care reuşise asupra Cadmeei. 
După eşecul acţiunii, Sparta a refuzat să ofere o reparaţie. 
Atena nu putea să răspundă decât prin ruperea legăturilor 
şi alianţa cu Teba. 

377; 

— Formarea celei de a doua confederaţii maritime. 

De la ruperea relaţiilor cu Sparta (378), Atena a 
întreprins o vastă campanie navală în Marea Egee. Aliaţii, 
sătui de dominaţia spartană, cu. s-au alăturat în număr 
mare. S-a născut astfel o nouă confederație, care s-a ferit 
să facă greşelile celei dintâi: fără tribut şi colaborare 
organizată între reprezentanţii aliaţilor şi cei ai Atenei. În 
acelaşi timp, s-a procedat la o reformare a instituţiilor 
administrative şi financiare ale cetăţii. 

376. 

— Bătălia de la Naxos: Atena stăpână în Marea Egee 
(377). 

— Reconstituirea ligii beoţiene. 

375. 

— Flota ateniană în Marea Ionică (377). 

373. 

— Conflict între Teba şi Atena. 

Alianța dintre Teba şi Atena (378) nu putea să 
dureze. Epaminondas a reconstituit liga beoţiană (376), a 
intrat cu forța în Plătea, vechea aliată a Atenei, şi a 
revendicat districtul contestat Oropos. 

371. 

— Pace între Sparta şi Atena. Bătălia de la Leuctra. 

Sătulă de război, îngrijorată de uneltirile beoţiene 
(373), Atena a propus pace Spartei, unde au fost convocați 
principalii beligeranţi. Acolo s-au înțeles pe baza unui 


statu-quo şi respectarea autonomiei. Dar, când 
Epaminondas a vrut să semneze tratatul în numele ligii 
beoţiene, s-a lovit de opoziţia generală. Ostilitățile s-au 
reluat curând, înfrângerea sângeroasă a Spartei la Leuctra 
de către Epaminondas i-a distrus pentru totdeauna 
supremaţia militară. 

370. 

— Epaminondas în Pelopones. 

La vestea înfrângerii de la Leuctra (371), întreg 
Peloponesul s-a ridicat contra Spartei. Epaminondas a 
intervenit curând în regiune ca să-i desăvârşească ruina. 
El a încercat să formeze la frontierele ei două mari state 
federale capabile s-o menţină în Laconia: Arcadia şi 
Messenia. Şi-a făcut apariţia chiar şi în faţa Spartei, fără 
să cucerească totuşi oraşul. 

369. 

— Pelopidas în Tesalia. Alianţa dintre Sparta şi Atena. 

Hegemonia tebană nu s-a manifestat doar în 
Pelopones (370). Pelopidas a extins-o şi asupra Tesaliei, 
unde a grupat duşmanii tiranului Alexandru din Ferai. 
Această evoluţie a puterii tebane a stârnit ostilitatea 
Atenei, care nu a ezitat să se înţeleagă cu Sparta. 

367. 

— Ordonanţa de la Susa (a). 

— Moartea lui Dionysios I; Dionysios al II-lea cel 
Tânăr (b). 

— Legi liciniene la Roma (c). 

(a) La fel ca Sparta, Teba şi-a asigurat alianţa Persiei 
ca să-şi întărească dominaţia. La cererea ei, Marele Rege a 
ordonat Atenei să renunţe la operaţiunile maritime şi la 
posesia asupra oraşului Amfipolis, cheia Traciei, pe care se 
străduia de cinci ani să-i recucerească. Ostilitatea dintre 
cele două cetăţi a fost sporită şi de cucerirea districtului 
Oropos în anul 366. 

(b) Tirania din Siracuza nu a supravieţuit mult timp 


morţii fondatorului ei. Fiul lui, Dionysios cel Tânăr, avea de 
înfruntat o opoziţie numeroasă şi violentă. Exilul lui Dion, 
şeful ei, nu a rezolvat situaţia. Câţiva ani mai târziu, acesta 
s-a reîntors, l-a alungat pe Dionysios, dar a fost asasinat 
nu după mult timp (357). 

Catastrofa din anul 390, chiar dacă nu a avut 
consecinţe durabile pentru puterea Romei, a agravat totuşi 
luptele dintre plebe şi patricieni, astfel încât statul a rămas 
câţiva ani fără magistrați. În cele din urmă, aristocrația a 
fost nevoită să satisfacă o parte dintre revendicările 
adversarilor: legile liciniene au deschis tuturor accesul la 
consulat, au uşurat datoriile şi au reglat uzul pământurilor 
cucerite, ager publicus. 

e 365. 

— Revolta generală a satrapiilor (404). 

364. 

— Bătălia de la Kynoskephalai, moartea lui Pelopidas. 
Revolta Chiosului contra Atenei. 

De la ordonanța de la Susa (367), Atena încerca să 
coalizeze pe uscat forţele ostile Tebei, dar fără succes, 
deoarece, după înfrângerea sa de la Kynokephalai, 
Alexandru din Ferai a fost nevoit să se recunoască vasal. 
Dar această bătălie a costat cetatea Tebei viaţa lui 
Pelopidas, unul dintre cei mai buni comandanţi ai ei. 
Epaminondas şi-a încercat forţele şi pe mare, revoltând 
Chiosul, unul dintre principalii aliaţi ai Atenei, tentativă 
îngrijorătoare, dar fără urmări, deoarece revolta a fost 
repede înăbuşită şi în Tracia, iar în Helespont au fost 
cucerite poziţii noi. 

362. 

— Bătălia de la Mantineea. Moartea lui 
Epaminondas. Pacea dintre Teba, Sparta şi Atena. 

Situaţia în Pelopones va duce la şocul decisiv între 
Teba şi adversarii ei. Sparta a reuşit să încheie pacea cu 
mesenienii şi arcadienii. Teba a sabotat-o şi a trimis o 


armată puternică comandată de Epaminondas. Atena a 
venit imediat în ajutorul Spartei. Înfruntarea a avut loc la 
Mantineea. Coalizaţii au fost înfrânți, dar Epaminondas a 
fost ucis. După sfatul lui, adversarii au încheiat pe loc 
pacea. 

Capitolul VII 

CUCERIREA MACEDONEANĂ (361 - 324 î.Hr...) 

359. 

— Urcarea pe tron a regelui Filip al Il-lea al 
Macedoniei. 

359 - 338. 

— Domnia lui Artaxerxe al III-lea Ochos. 

Ochos a fost ultimul dintre marii suverani ahemenizi. 
În opt ani, el a supus satrapiile revoltate (365). Un eşec în 
tentativa de recucerire a Egiptului a provocat o revoltă 
efemeră a Ciprului şi Feniciei. O a doua tentativă a reuşit 
însă. Din nefericire, Ochos a pierit în urma unor intrigi de 
palat. A urmat o perioadă tulbure, când autoritatea regală 
s-a prăbuşit. După ce Darius al II-lea a reuşit să ia în 
sfârşit puterea, cu preţul unui asasinat (536), slăbiciunea 
imperiului său îl va împiedica să opună o rezistenţă eficace 
asalturilor lui Alexandru. 

357. 

— Alianța lui Filip cu Olintul. Revolta principalilor 
aliați ai Atenei (a). - în Siracuza, căderea lui Dionysios cel 
Tânăr, asasinarea lui Dion (344). 

(a) Primii doi ani ai domniei lui Filip au fost ocupați 
cu campanii contra barbarilor din Balcani, care îi 
amenințau frontierele. După ce şi-a asigurat securitatea 
lor, a început acțiunea de cucerire a coastelor, unde 
majoritatea cetăților greceşti erau aliatele Atenei, 
principalul oraş independent fiind Olintul. Ingrijorat de 
planurile lui Filip, Olintul a propus o alianță Atenei. Dar 
această ofertă a coincis cu o revoltă a Bizanțului, 
Chiosului, Coşului şi  Rodosului. Din cauza acestor 


dificultăţi, oferta nu a avut nicio urmare. Olintul s-a văzut 
obligat să facă alianţă cu Filip, care i-a cedat Potideea, 
veche aliată a Atenei, pe care o cucerise în acelaşi timp cu 
oraşul Amfipolis, obţinând astfel acces la bogatele mine de 
aur ale muntelui Pangaion. 

356. - începutul celui de al treilea război sacru. 

Pentru a-i constrânge pe focidieni să-i accepte 
dominaţia, Teba a reuşit să impună condamnarea lor de 
către consiliul amfictionic de la Delii (448). Inceputul 
acestui al treilea război sacru nu i-a fost însă favorabil: 
focidienii au pus mâna pe sanctuar, i-au jefuit tezaurul şi 
au recrutat mulţi mercenari, ceea ce le-a permis să reziste 
în faţa adversarului şi chiar să ocupe o parte din Beoţia în 
anul 354. 

355, 

— Sfârşitul războiului aliaţilor. 

Penuria de resurse financiare făcea anevoioasă 
pentru Atena continuarea războiului împotriva aliaţilor 
revoltați (357). În plus, clasele avute se săturaseră de 
impozitele mari. Principalul reprezentant al aliaţilor, 
Eubul, a reuşit să impună unei Adunări demoralizată de 
eşecurile militare recunoaşterea independenţei lor, ceea ce 
a adus pacea. 

354. 

— Interventia lui Filip în Tesalia. 

Tesalia era divizată de mult timp între susținătorii 
tiranului din Ferai (369) şi marile familii aristocratice, care 
au făcut apel la Filip, în timp ce primii au solicitat sprijinul 
focidienilor. Aceştia au reuşit să se impună în 354. Dar, 
anul următor, Filip i-a bătut atât de rău, încât a reuşit să 
domine definitiv Tesalia. Ba chiar se pregătea să pună 
mâna pe Termopile ca să intervină în Grecia Centrală şi 
contra Atenei, dar aceasta s-a grăbit şi a ocupat defileul 
înaintea lui. 

353. 


— Filip i-a zdrobit pe focidieni (354). 

351. 

— Demostene: Prima Filipică (a). 

— Artaxerxe al IlIl-lea supune satrapiile revoltate 
(359). 

(a) Sfârşitul independenţei greceşti este prezentat, 
din Antichitate, ca o luptă între regele Macedoniei şi 
oratorul atenian Demostene. Fără a nega partea de 
exagerare a acestei simplificări, este totuşi adevărat că 
marele orator a fost cel mai curajos şi cel mai clarvăzător 
dintre adversarii lui Filip, Prima Filipică este cel dintâi 
discurs important pe care l-a rostit în faţa adunării în 
momentul în care Filip, după eşecul de la Termopile (354), 
îşi relua operaţiunile în Tracia. Atena ocupase deja oraşul 
Chersones (i52). Dar vestea unei boli grave a regelui a 
distrus efectul pe care oratorul spera să-i aibă discursul 
lui. 

c. 350. 

— Galii cuceresc oraşul Bologna. Ruina Imperiului 
Etrusc de dincoace de Alpi (396). 


349. 
— Filip asediază Olintul. 
349 - 348. 


— Demostene: discursurile olintice, Olynthiakoi 
Logoi. 

Alianţa dintre Olint şi Filip (357) nu fusese niciodată 
pentru rege decât un răgaz în planurile sale de cucerire. 
Filip al II-lea şi-a dat arama pe faţă asediind oraşul. Acesta 
a chemat în ajutor Atena, sprijinită viguros de Demostene. 
Dar, în pofida elocinţei strălucite din cele trei discursuri 
olintice, nu a obţinut de la compatrioţii lui efortul necesar 
pentru salvarea Olintului. Înfometat, Olintul a fost obligat 
să capituleze în anul 348. 

348. 

— Filip cucereşte Olintul (349). 


346. - „Pacea lui Filocrate”. Sfârşitul celui de al 
treilea război sacru. 

După căderea Olintului (348), Atena nu mai avea 
altceva de făcut decât să ceară pacea. Dar Filip a ştiut s-o 
amâne până în momentul în care a dominat întreaga 
Tracie. Nemaiavând ce să ofere în schimb, trimişii Atenei 
conduşi de Filocrate nu au reuşit includerea în tratat nici 
măcar a focidienilor (357), aliaţii Atenei. Filip le-a ocupat 
teritoriul, comportându-se fără milă: despăgubire de război 
enormă, distrugerea cetăților, ocupaţie militară, pierderea 
reprezentării în consiliul amfictionic, unde au fost înlocuiţi 
de Filip. Graţie alianţei sale, Teba şi-a întărit dominaţia 
asupra Beoţiei. 

344. 

— Timoleon în Sicilia. Supunerea lui Dionysios cel 
Tânăr. 

Asasinarea lui Dion (357) a aruncat Siracuza în 
anarhie. Numeroşi particulari au rugat metropola, 
Corintul, să trimită un pacificator. A fost numit Timoleon. 
Acesta a ştiut să obţină pe loc supunerea lui Dionysios, 
care încercase să revină la putere, şi a respins un prim 
atac cartaginez. Cele mai multe cetăţi siciliene s-au raliat 
lui. El le-a redat prosperitatea aducând colonişti din toată 
Grecia. O a doua ofensivă cartagineză a fost zdrobită pe 
malurile râului Crimisos (341). Tratatul de pace încheiat în 
anul 339 limita strict domeniul învinşilor în vest. 

343 - 341. 

— Primul război samnit. 

Provizoriu oprită în Etruria, Roma şi-a îndreptat 
efortul de cucerire spre Campania. Ea a răspuns apelului 
oraşului Capua, ameninţat de samniţi, şi, cu sprijin latin, a 
salvat oraşul. 

342. 

— Expediţie ateniană în Chersones. Alianţă cu Argos, 
Messenia şi Arcadia (a). 


— Artaxerxe al III-lea recucereşte Egiptul (359). 

(a) Oricât de dezastruoasă a fost pacea lui Filocrate 
(346), patrioţii atenieni, având drept cel mai influent 
purtător de cuvânt pe Demostene, voiau să profite de ea ca 
să-şi ia revanşa asupra lui Filip. În interior, ei au continuat 
să-i urmărească cu  înverşunare pe susținătorii 
macedoneanului, dintre care cel mai elocvent era Eschine, 
şi au întreprins reformarea statului, pentru a-i procura 
mijloacele financiare şi militare care îi lipseau (341). În 
exterior, s-au străduit să apere ultimele posesiuni din 
Tracia şi să încheie noi alianţe în vederea ostilităţilor pe 
care le prevedeau. 

341. 

— Alianţă între Atena şi Megara, Eubeea şi Ahaia. 
Reforme financiare şi navale (342). 

— Bătălia de la Crimisos (344). 

340. 

— Filip asediază Perintul şi Bizanțul. 

Iniţiativa ostilităţilor revine lui Filip, care a asediat 
cetăţile Perint şi Bizanţ, amenințând drumul pe care venea 
grâul din Pont, vital pentru Atena. Dar riposta I-a obligat 
să renunţe. 

340 - 338. 

— Război latin. 

După victoria comună asupra samniţilor (343), latinii 
s-au considerat frustraţi când romanii au pretins că oraşul 
Capua s-a predat lor singur şi au rupt alianţa. A fost nevoie 
de trei ani ca să-i învingă, întreg Latium a fost anexat 
statului roman şi cetăţile lui şi-au pierdut independenţa. 

339. - „Surpriza” de la Elateea. Alianţa Tebei cu 
Atena (a). 

— Timoleon impune pacea cartaginezilor (344). 

(c) Fără câştig de cauză în privinţa Propontidei (340), 
Filip al II-lea a provocat curând o nouă ocazie. Locrienii, 
aliaţii tebanilor, fuseseră condamnaţi de amfictionia de la 


Delfi, care I-a însărcinat pe Filip cu executarea federală. 
Ca să-i împiedice, tebanii au ocupat Termopile. Neputând 
să treacă de acest obstacol, Filip I-a ocolit: în schimbul 
reducerii amenzii, focidienii i-au redat capitala, Elateea, 
oferindu-i astfel accesul la Grecia Centrală şi chiar la 
Attica. După ce şi-a „surprins” astfel adversarii, Filip a 
trimis soli la Teba. Dar, la Atena, Demostene a reacţionat 
prompt. Adunarea, deznădăjduită, a fost de acord să-i 
trimită la Teba şi acesta a reuşit îndepărtarea propunerilor 
lui Filip şi încheierea alianţei cu Atena. 

338. 

— Bătălia de la Cheroneea. Pacea lui Demade. 
Formarea Ligii de la Corint (a). 

— Legile Publiliae Philonis la Roma (Db). 

Demostene a completat alianţa tebană (339) printr-o 
fructuoasă campanie diplomatică în Pelopones. Dar 
înfruntarea decisivă, de la Cheroneea, a fost dezastruoasă 
pentru aliaţi. Stăpân peste Grecia, regele a convocat toate 
cetăţile la Corint. Numai Sparta a refuzat. Toate cetăţile s- 
au unit printr-o ligă. Un consiliu, unde fiecare era 
reprezentat proporţional cu puterea lui, avea să-şi ţină 
şedinţele în mod regulat la Corint. Aceste decizii urmau să 
fie obligatorii, iar cine le încălca era amendat. Macedonia 
a încheiat cu liga o alianţă, în care comanda militară îi 
revenea în caz de război. 

Prin legile sale, Publilius Philo a obligat Senatul să 
acorde în avans autoritatea sa deciziilor comiţiilor, care 
deveneau suverane, şi a conferit putere de lege 
plebiscitelor (494) pentru întreaga cetate. 

337. 

— Filip declară război Persiei. 

În pofida intervențiilor constante ale Persiei în 
treburile greceşti în secolul al IV-lea, poate chiar din cauza 
lor, ostilitatea contra Barbarului nu dispăruse. Multe voci 
chemau la unitate panelenică pentru a se relua lupta 


contra lui. Filip s-a raliat mişcării, mai puţin din idealism, 
cât pentru a-şi consolida alianţa cu Liga de la Corint prin 
profiturile unei acţiuni comune. Prin urmare, a declarat 
război Persiei şi a trimis un corp de armată dincolo de 
Flelespont. 

336. 

— Asasinarea lui Filip al Il-lea. Alexandru. 
Reprimarea primei revolte a Greciei (a). 

— Urcarea pe tron a lui Darius al III-lea (559). 

Moartea lui Filip al II-lea a lăsat puterea unui tânăr 
de nouăsprezece ani. Cetățile greceşti au vrut imediat să-şi 
recapete autonomia. 

Promptitudinea şi energia noului rege le-au readus la 
supunere. O sesiune a Ligii de la Corint (33$) a reînnoit 
alianţa încheiată cu Filip. 

335. 

— A doua revoltă a Tebei. Distrugerea Tebei. (a). 

— Decăderea dinastiei Zhou (b). 

Profitând de campaniile dure în care era angajat 
Alexandru la frontierele balcanice ale regatului său, grecii 
s-au revoltat din nou, cu sprijinul Persiei. Replica a fost la 
fel de promptă şi mult mai severă decât în 336. Regele s-a 
năpustit asupra Tebei, capul revoltei, a cucerit-o, a distrus- 
o şi pe locuitori i-a vândut ca sclavi. În aceste condiţii, 
pacea nu a mai fost tulburată în timpul domniei sale. 

Toţi prinții care, din secolul al VIII-lea, îşi disputau 
hegemonia în China feudală, recunoşteau teoretic 
suzeranitatea dinastiei Zhou, de altfel, lipsită de vreo 
putere reală (777). Dar, în anul 335, unul dintre ei şi-a 
asumat titlul de rege, imitat imediat de competitorii lui, 
deschizând astfel era „statelor combatante”. Deşi s-a ajuns 
astfel la anarhie, s-a observat totuşi şi o tendinţă de 
grupare. Dar va trebui să mai treacă încă un secol până la 
reconstituirea unităţii Imperiului Celest. 

334. 


— Alexandru în Asia. Bătălia de la Granicos. 
Cucerirea Asiei Mici. 

După ce a înăbuşit revolta grecilor (335), Alexandru a 
reluat planurile tatălui său. Perşii au încercat să-i oprească 
înaintarea pe malurile râului Granicos, dar au fost 
spulberaţi de o şarjă irezistibilă. Deplasându-se în marşuri 
forţate, Alexandru a ocupat coastele Asiei Mici, ca să lase 
flota persană fără bazele ei. Apoi a pornit spre interior. 

333: 

— Bătălia de la Issos: Alexandru în Siria. 

Când să treacă din Cilicia în Siria, Alexandru a fost 
întâmpinat, la porțile Siriei, de Darius cu o armată 
numeroasă. Dar, în munţi, superioritatea numerică nu le-a 
fost de niciun folos perşilor, fiind zdrobiţi la Issos. În 
timpul iernii şi în primăvara următoare, Alexandru a 
ocupat Siria şi Fenicia. Lipsită de orice bază, flota persană 
s-a dispersat. 

332. 

— Asediul Tirului. Alexandru în Egipt. 

Singura rezistență întâmpinată de Alexandru în 
Fenicia a fost din partea Tirului. Un asediu de şapte luni a 
fost necesar pentru cucerirea lui, fiind apoi tratat cu cea 
mai mare asprime: distrus şi locuitorii vânduți. Din această 
cauză, Alexandru nu a putut să intre în Egipt decât la 
sfârşitul anului. Dar nu a trecut dincolo de Memfis. 

331. 

— Pelerinaj în oaza lui Amon. Întemeierea 
Alexandriei. Bătălia de la Arabela. Alexandru ocupă 
Babilonul, Susa şi Persepolis. 

La începutul anului, Alexandru s-a dus în oaza lui 
Amon, ca să fie recunoscut ca fiu al zeului, şi a întemeiat 
Alexandria. În primăvară, a părăsit Egiptul şi s-a deplasat 
în Mesopotamia, unde Darius adunase o nouă armată şi 
pregătea lângă Arbela un câmp de bătălie unde carele de 
luptă urmau să-i asigure victoria. Alexandru l-a înfrânt 


încă o dată pe propriul teren. Lăsându-l pe învins să fugă 
spre centrul Iranului, Alexandru a ocupat vechile capitale 
persane, unde a pus mâna pe comorile ahemenide. 
Punerea lor în circulaţie va avea cele mai importante 
consecinţe economice şi sociale: stimularea comerţului, 
creşterea preţurilor, agravarea situaţiei claselor sărace. 

330. 

— Asasinarea lui Darius Codoman. Alexandru lasă la 
vatră trupele aliate (a). - „Procesul coroanei” la Atena (b). 

cu. După Arbela, Darius s-a refugiat la Ecbatana, 
unde a încercat să adune o nouă armată. Dar a fost 
surprins înainte de a fi pregătit şi s-a văzut obligat să fugă 
spre Marea Caspică. Atunci a fost făcut prizonier de 
satrapul Bactrianei, Bessos, care I-a ucis şi a uzurpat titlul 
regal. Alexandru i-a făcut lui Darius funeralii solemne, 
vrând să arate astfel că se considera moştenitorul 
Ahemenizilor. În acelaşi timp, i-a lăsat la vatră pe aliaţii 
greci. Înlocuia războiul panelenic cu unul personal, 
restaura Imperiului Persan în propriul profit. 

ciii. În timpul domniei lui Alexandru, Atena a părut că 
s-a resemnat cu situaţia de supunere. In realitate, oratorul 
Licurg, principalul conducător, reorganiza armata şi statul. 
Sensul efortului său a fost subliniat de unele incidente 
elocvente precum „procesul coroanei”. Eschine a atacat în 
justiţie propunerea de acordare a unei coroane aurite lui 
Demostene, ca o recunoaştere a tot ceea ce făcuse pentru 
cetate. Demostene a avut însă câştig de cauză în faţa 
tribunalului popular, rivalul său fiind obligat să se exileze. 

329 - 327. 

— Campaniile lui Alexandru în Asia Centrală. 

Cucerirea satrapiilor orientale a fost lungă şi dificilă. 
Alexandru a avut nevoie de aproape un an ca să pună 
mâna pe Bessos (330), pe care I-a executat ca regicid. A 
trebuit să reprime fără milă revoltele aproape permanente. 
Ca să împiedice întoarcerea, a înmulţit coloniile militare, 


atât de bine situate, încât majoritatea au devenit oraşe 
importante. 

328. 

— Asasinarea lui Cleitos. 

Convins din ce în ce mai mult de originea lui divină, 
care fusese recunoscută de oracolul lui Amon (337), 
Alexandru a sfârşit prin a se crede infailibil şi nu mai 
suporta nicio critică. Unul dintre cei mai apropiaţi prieteni 
ai lui, Cleitos, a exprimat ceea ce mulţi gândeau, iar 
Alexandru l-a ucis cu mâna lui. Apoi a cerut tuturor 
supuşilor să se prosterneze în faţa lui în semn de adorare. 

327. 

— Alexandru în India. 

Cucerirea satrapiilor orientale (329) a fost doar o 
prefaţă la cea a Indiei, care fascina spiritul lui Alexandru. 
Triburile care locuiau în valea Indusului trăiau într-o 
anarhie, unde câteva principate mai importante îşi 
disputau o hegemonie precară. Ca să-şi înfrângă rivalul, 
Poros, rajahul din Taxila a făcut o alianţă cu Alexandru. 

326. 

— Lupta contra lui Poros. Revolta armatei (a). - 
începutul celui de al doilea război samnit (b). 

După ce a ajuns la Taxila, Alexandru l-a atacat pe 
Poros, învingându-l, în pofida elefanților lui. Apoi poate că 
s-a gândit să atace Gandhara, cea care stăpânea Valea 
Gangelui, când, sătule de această acţiune căreia nu-i 
vedeau sfârşitul, trupele au refuzat să-i mai urmeze. 
Alexandru a fost nevoit să cedeze şi să ia calea Oceanului 
Indian, pe care şi-a deschis-o de câteva ori cu arma în 
mână contra triburilor răsculate de brahmani. 

După ce a anexat Latium (340) şi graţie 
protectoratului pe care îl exercita asupra Campaniei, Roma 
a devenit principala putere din Italia Centrală. Dar 
samniţii nu au renunţat la speranţa de a ocupa Campania, 
în anul 326, au cucerit Fregelles, tăind drumul care ducea 


acolo din Latium. Acest al doilea război samnit avea să 
dureze douăzeci de ani. 

325. - întoarcerea lui Alexandru în Persia. 

324. 

— Alexandru este recunoscut zeu de cetăţile greceşti. 
Nunţile de la Susa. Răzvrătirea veteranilor la Opis (a). 

— Exilul lui Demostene. 

Mogştenitor al Ahemenizilor, Alexandru se credea 
obligat să-şi trateze noii supuşi pe picior de egalitate cu 
cei vechi. El a încercat să amestece nobilimea 
macedoneană cu aristocrația iraniană. Deosebit de 
semnificative pentru această politică au fost nunțile de la 
Susa, unde zece mii de soldaţi s-au căsătorit cu asiatice, în 
timp ce el însuşi o lua de soţie pe fiica lui Darius. Dar a 
întâmpinat o puternică rezistenţă. Veteranii, plângându-se 
de slăbirea caracterului popular al monarhiei, s-au revoltat 
la Opis. Alexandru a fost nevoit să le acorde un titlu de 
înrudire fictivă. 

În timpul domniei lui Alexandru, pasiunile politice de 
la Atena fuseseră calmate de speranţa unei revanşe 
pregătite cu multă răbdare (330). Un fapt ciudat a adus 
însă dezbinarea.  Trezorierul Harpal, trădându-l pe 
Alexandru, s-a refugiat la Atena cu o sumă enormă care, 
pusă sub sechestru, a dispărut în parte. Extremiştii I-au 
acuzat pe Demostene de delapidare şi marele orator a fost 
nevoit să se exileze. 

Capitolul VIII 

REGATE ŞI CIVILIZAȚII DIN ORIENTUL 
ELENISTIC (323 - 200 î.Hr...) 

323. 

— Moartea lui Alexandru. Perdicas regent. împărțirea 
satrapiilor între diadohi. Începutul războiului lămâie. 

La moartea sa, Alexandru nu a lăsat moştenitor, cu 
excepția celui pe care urma să-i nască Roxana. Din familia 
lui nu mai supraviețuia decât un bastard imbecil al tatălui 


său. Alexandru nu numise pe nimeni să-i urmeze în fruntea 
imperiului. (Conform tradiției macedonene, puterea 
revenea armatei. Generalii (diadohii = succesorii) au 
impus că fiul Roxanei şi bastardul vor fi regi sub regența 
unuia dintre ei, Perdicas. Ceilalţi îşi vor împărţi satrapiile 
primind: Ptolemeu, Egiptul; Antigonos, Licia şi Frigia; 
Seleucos, Babilonia; Lisimah, Tracia; Antipatros păstrând 
Grecia şi Macedonia, pe care le guvernase şi în timpul lui 
Alexandru. Nu au fost tulburări decât în Grecia. Îndată ce 
s-a aflat de moartea cuceritorului, Atena a luat armele şi I- 
a asediat pe Antipatros în anul (322), dar nu l-a putut 
împiedica pe duşmanul ei să restabilească situaţia de 
dinainte. I-a fost impusă o garnizoană macedoneană şi şefii 
patrioţi au fost predaţi. Demostene s-a otrăvit. 

322, 

— Bătăliile de la Amorgos şi Crannon. Moartea lui 
Demostene (323). 

321. 

— Moartea lui Perdicas. împărțirea de la 
Triparadeisos. 

Înțelegerea nu putea să dureze între diadohi. 
Luându-şi rolul în serios (323), Perdicas a vrut să le 
impună autoritatea lui, dar ei au respins-o. Pornind 
împotriva celui mai puternic, Ptolemeu, Perdiccas a fost 
asasinat. Atunci s-a făcut o nouă împărțire şi bătrânul 
Antipatros a fost ales regent. 

319. 

— Moartea lui Antipatros. 

Dispariţia lui Antipatros (321) a pus practic capăt 
unităţii imperiului lui Alexandru. Succesorul pe care şi-l 
alesese nu a fost recunoscut de niciunul dintre diadohi. 

316. 

— Agatocle a luat puterea în Siracuza. 

Timoleon (344) nu extirpase toţi germenii luptei 
politice din Siracuza. Tocmit de Cartagina, şeful democrat 


Agatocle a pus mâna pe putere, şi-a masacrat adversarii, a 
subjugat cetăţile vecine şi, în cele din urmă, s-a întors 
contra protectorilor (311), în faţa cărora a suferit un eşec 
sever la Ecnomos, înainte de a fi asediat în Siracuza. Dar a 
reuşit să scape şi a trecut în Africa (310) unde, timp de doi 
ani, a devastat teritoriul punic fără să poată cuceri 
capitala. O eroare tactică a făcut să-şi piardă toate 
cuceririle fără să salveze Siracuza. Dar Cartagina era atât 
de epuizată, încât a acceptat să trateze cu el (306). 

315, 

— Coaliţie a diadohilor contra lui Antigonos. 

Impărţirile succesive nu au înăbuşit speranţa unei 
reconstituiri a unităţii în profitul unuia dintre diadohi. 
Primul care a încercat această aventură a fost Antigonos 
cel Chior, ajutat de fiul lui, Demetrios (viitorul Poliorcetes). 
După ce şi-a constituit un domeniu foarte întins în Asia în 
dauna lui Seleucos (323), I-a atacat pe Ptolemeu. Ambiţia 
lui i-a unit pe rivalii săi. La început, norocul a fost de 
partea lui: a cucerit Siria şi a impus protectoratul său 
Greciei şi insulelor. Dar, în 312, Demetrios a pierdut Siria 
şi Seleucos a pus din nou mâna pe Babilon. În 311, 
Antigonos a fost nevoit să accepte o nouă împărţire. 

312; 

— Cenzura lui Appius Claudius Caecus Appius. 

Admiţând pentru prima dată egalitatea veniturilor 
mobiliare şi funciare în fixarea censului, Claudiu Caecus a 
oferit un progres decisiv plebei. Ultimul bastion patrician a 
fost cucerit când legea Ogulnia (300) a deschis plebeilor 
accesul la sacerdoţiu. O ultimă secesiune pe muntele 
Ianiculum, din cauza problemei datoriilor, I-a constrâns pe 
dictatorul Hortensius să reorganizeze justiţia ca să dea 
satisfacţie ţăranilor (287). 

311. 

— Nouă împărţire a imperiului lui Alexandru (315). 

— Război între Cartagina şi Siracuza. 


310. 

— Bătălia de la Ecnomos. Agatocle în Africa (316). 

— Nou conflict între Antigonos şi diadohi. 

Impărțirea din anul 311 nu a fost decât un armistițiu. 
Antigonos şi-a reluat curând atacurile contra lui Seleucos 
în Asia, contra lui Ptolemeu în Siria şi în Marea Egee, unde 
puterea sa ameninţa Egiptul. Înaintarea lui, mai ales în 
Grecia, i-a îngrijorat pe toţi diadobhii. Aşa că s-a format o 
coaliţie generală împotriva sa: în pofida faptelor de vitejie 
ale fiului său, Demetrios, Antigonos a fost înfrânt şi şi-a 
găsit moartea (301). 

308 - 304. 

— Campanii romane în Samnium. Sfârşitul celui de al 
doilea război samnit (326). 

306. 

— Bătălia de la Salamina (310). 

— Pace între Cartagina şi Agatocle (316). 

— Epicur la Atena (302/1). 

c. 306. 

— Tratat între Roma şi Cartagina. 

Inainte chiar de supunerea regiunii Samnium, Roma 
apărea atât de clar ca fiind cea mai mare putere italiană, 
încât cartaginezii şi grecii au considerat prudent să-şi 
fixeze frontierele cu ea. Primii le-au lăsat Italia în schimbul 
Siciliei. După aproximativ trei ani, oraşul Tarent a încheiat 
un tratat de aceeaşi natură. 

306 - 251. 

— Domnia lui Zhaoxiang, regele din Qin. 

De la sfârşitul secolului al IV-lea, se produsese o 
concentrare în China în profitul a două dintre „statele 
combatante”, Qin la nord, Zhou la sud (555). Conflictul lor 
fatal a fost întârziat prin grija fiecăruia de a-şi impune 
autoritatea vecinilor mai slabi. Lucru de care s-a ocupat în 
mod activ Zhaoxiang, regele din Qin. Poate că şocul cu 
Zhou fi va avut loc înaintea sfârşitului domniei sale. Dar 


primele încăierări au fost întrerupte de incursiunile 
barbarilor din nord. 

305 - 304. 

— Asediul Rodosului (310). 

302/1. - înfiinţarea şcolii stoice. 

Preocupările vieţii spirituale în perioada elenistică au 
fost dictate de noile forme ale vieţii politice şi sociale. 
Decadenţa cetăților, diaspora a numeroşi greci în lumile 
deschise de Alexandru au slăbit legăturile dintre cetăţean 
şi micile grupuri sociale din perioada clasică. Fervoarea 
faţă de cultele locale a slăbit în favoarea unor divinităţi cu 
un caracter universal sau mai personal. În acelaşi spirit, 
căutarea morală eclipsează celelalte aspecte ale gândirii 
filosofice prin preocuparea de a-l proteja pe dezrădăcinat 
în izolarea lui. În sfârşit, cu riscul de a se pierde în masa 
indigenă, grecii trebuiau să-şi uite deosebirile şi să-şi 
cultive asemănările. Cosmopolitismul era aşadar natural 
civilizaţiei elenistice. Stoicismul a fost, împreună cu 
epicureismul, cel mai bun reprezentant al acestor tendinţe. 

301. 

— Bătălia de la Ipsos, moartea lui Antigonos (310). 
Nouă împărţire a imperiului lui Alexandru. 

300. - întemeierea Antiohiei pe Oronte. 

Intemeierea Antiohiei, capitala Seleucizilor, a fixat 
centrul de gravitație al regatului în Siria, unde colonizarea 
macedoneană a fost foarte densă. Din această cauză, 
satrapiile orientale au fost din ce în ce mai neglijate şi s-au 
desprins, în timp ce vecinătatea Egiptului isca conflicte 
fără sfârşit pentru deținerea dominaţiei asupra coastelor 
Asiei. 

e 300. 

— Legea Ogulnia la Roma (312). 

298 - 291. 

— Al treilea război samnit (283). 

295. 


— Bătălia de la Sentinum, victorie răsunătoare a 
romanilor (283). 

294. 

— Demetrios Poliorcetes, stăpânul Macedoniei. 

e 290. - înfiinţarea Muzeului din Alexandria. 

Deschiderea unor lumi noi a stimulat curiozitatea 
ştiinţifică. Suveranii au favorizat-o atât pentru a-şi spori 
reputaţia de civilizatori, cât şi în vederea inventarierii 
bogățiilor din imperiile lor. Lagizii au fost primii care au 
atras cele mai strălucite spirite din timpul lor, oferindu-le 
la Muzeul din Alexandria o ospitalitate fastuoasă şi 
mijloace de lucru precum biblioteca, care făcea parte din 
el. Dar nu au fost singurii; Attalizii din Pergam au fost 
emulii lor. Acest apetit pentru cunoştinţe a avut efecte 
fericite asupra progresului ştiinţelor. 

Dar a abătut arta şi literatura de la sursele lor 
populare spre producţii unde cultura, rafinamentul, 
eleganța proprii unei societăţi aristocratice au înăbuşit 
geniul. 

287. 

— Demetrios alungat din Macedonia. 

— Secesiunea plebei romane pe laniculum, legile 
hortensiene (312). 

285. - înfrângerea finală a lui Demetrios Poliorcetes. 

285 - 246. 

— Domnia lui Ptolemeu al II-lea Philadelphos. 

Ptolemeu I a ştiut să păstreze Egiptul primit în urma 
partajului din anul .323, dar fiul lui, Philadelphos, a conferit 
monarhiei lagide caracterul lui propriu. În exterior, a vizat 
stăpânirea mării şi a preferat să se opună rivalilor săi şi să 
le exploateze dificultăţile decât să-i înfrunte prin forţa 
violentă. În interior, se considera proprietarul ţării pe care 
o exploata doar în propriul profit. Pământurile erau date în 
arendă indigenilor, industriile esenţiale erau monopoluri. 
Acest program a fost aplicat cu o rigoare inflexibilă şi doar 


de greci: Philadelphos a favorizat imigrația lor masivă, 
încredinţându-le toate posturile de comandă. Cei care nu-i 
serveau direct pe rege contribuiau şi ei la avutul lui 
participând la dezvoltarea Alexandriei. În acest sistem 
opresiv, indigenul suporta impozite şi corvezi şi nu avea 
niciun beneficiu de pe urma prosperității generale. 

284. 

— Lisimah, singur stăpân peste Macedonia. 

283. 

— Bătălia de la Vadimon. Sena Gallica. 

Preponderenţa Romei în Italia peninsulară a fost 
pusă sub semnul întrebării de o ultimă invazie galică (299), 
care a provocat răscoala şi coalizarea învinşilor. Victoria 
împotriva lor din anul 295 a accelerat ritmul expansiunii 
romane, atât spre Lucania şi Apulia, cât şi în Etruria şi 
Picenum, în dauna galilor. Aliați cu etruscii, aceştia din 
urmă au fost zdrobiţi la lacul Vadimon, iar Sena Gallica 
nou-înfiinţată a asigurat Romei stăpânirea ținutului senon 
la Marea Adriatică. 

281. 

— Bătălia de la Kurupedion. Moartea lui Lisimah. 
Asasinarea lui Seleucos. Ptolemeu Keraunos (Fulgerul) 
stăpânul Macedoniei. 

— Război între Roma şi Tarent. 

Stăpână peste Samnium, Roma a intrat în relaţii mai 
susţinute cu cetăţile greceşti. Multe au văzut în ea un 
protector binevenit contra duşmanilor italioţi şi i-au cerut 
garnizoane. În pofida tratatului din anul 303 (306), 
Tarentul a fost cuprins de îngrijorare şi i-a expulzat. Drept 
represalii, romanii i-au invadat teritoriul. 

280. 

— Pirus al Epirului în Italia. Bătălia de la Heracleea. 

Ca să se apere (281), Tarentul a făcut apel la un 
condotier, regele Epirului Pirus. Elefanții săi i-au adus 
victoria de la Heracleea, apoi de la Ausculum (279). Dar 


alianţa făcută de Roma cu Cartagina I-a deturnat spre 
Sicilia, pe care a cucerit-o în anul 277 şi a pierdut-o în 
276. Revenit în 275 în Italia, Lisimah a fost înfrânt la 
Beneventum şi s-a reîntors în Epir. Roma a putut atunci să 
cucerească Tarentul (272) şi Rhegion (270) şi să înfiinţeze 
colonia Beneventum, marcă a stăpânirii sale asupra Italiei 
de Sud (268). 

279. 

— Invazia galată în Balcani. Moartea lui Ptolemeu 
Keraunos (a). 

— Bătălia de la Ausculum (280). 

(a) De câţiva ani, bande de celți înaintau în Balcani. 
Ele au invadat Macedonia în anul 279, I-au ucis pe 
Keraunos şi au făcut să domnească teroarea şi anarhia. De 
aici, ele au trecut în Tracia, apoi în Asia, unde Seleucizii au 
fost obligaţi să lupte cu ei mulţi ani, chiar şi după 
stabilirea lor în centrul Asiei Mici. 

278. 

— Victoria etolienilor asupra galaţilor. Extinderea 
ligii etoliene. 

Din Macedonia, galaţii au devastat Tesalia şi Focida. 
Dar au fost înfrânți în faţa cetăţii Delfi şi respinşi de 
etolieni. Această victorie se află la originea succesului ligii 
care a unit seminţiile lor puţin civilizate şi a impus, timp de 
un secol, dominaţia lor Greciei Centrale. Aceste 
confederaţii, care încercau să împace autonomia cetăților 
cu dorinţa lor de putere, au fost caracteristice pentru viaţa 
politică din Grecia elenistică. 

277, 

— Bătălia de la Lysimacheia. Antigonos al II-lea 
Gonatas, rege al Macedoniei (a). 

— Cucerirea Siciliei de către Pirus (280). 

Antigonos Gonatas a primit de la tatăl lui, Demetrios 
(285), o moştenire cu mari probleme. Macedonia trece 
dintr-o mână în alta, fără să-i mai pese cuiva de drepturile 


ei. Invazia galată (279) i-a oferit ocazia să-şi recucerească 
regatul. Bandele învinse de etolieni s-au retras spre Tracia 
şi amenințau oraşele de pe coastă. Antigonos a debarcat la 
Lysimacheia, a făcut un mare masacru şi, exploatând 
victoria, a devenit stăpânul Macedoniei în câteva 
săptămâni. 

276. 

— Pirus alungat din Sicilia (280. 

275. 

— Bătălia de la Beneventum (280). 

274 - 271. 

— Primul război al lui Ptolemeu al Il-lea cu Siria 
(300). 

272. 

— Romanii cuceresc Tarentul (280). 

270. 

— Romanii cuceresc Rhegion (280). 

268. 

— Romanii înființează colonia Beneventum (280). 

c. 268 - 230. 

— Domnia lui Aşoka în India. 

Cuceririle lui Alexandru în India (327) nu au fost 
durabile. După anul 317, Chandra Gupta le-a impus 
autoritatea lui. Fiul, dar mai ales mai ales nepotul lui, 
Aşoka, i-au extins imperiul până la podişul Dekan. Dar 
celebritatea lui Aşoka se datorează în principal 
prozelitismului religios, după ce s-a convertit la budism pe 
la anul 260. 

264. - începutul primului război punic. 

La moartea lui Agatocle (289), mercenarii lui au 
cucerit Messina, de unde se dedau pirateriei. Ca să pună 
capăt acestor acţiuni, Cartagina le-a impus o garnizoană 
(269). În pofida tratatului din anul 306, Roma a răspuns 
apelului lor şi i-a alungat pe cartaginezi, care au intrat în 
război. Începutul a fost dezastruos: aliatul lor, Hieron al II- 


lea al Siracuzei, a fost înfrânt în faţa Messinei şi a fost 
nevoit să accepte dominaţia romană (263). Flota lor a fost 
bătută la Mylae (260), apoi la Ecnomos, după care 
teritoriul le-a fost invadat de Regulus (256). Dar 
înfrângerea suferită de Regulus părea că va întoarce 
soarta războiului. Roma a suferit câteva eşecuri pe mare 
şi, timp de zece ani, Hamilcar Barcas a apărat cu succes 
posesiunile punice din Sicilia. Înfrângerea din insulele 
Aegates (241) i-a obligat totuşi pe cartaginezi să cedeze 
teritoriile şi să plătească o despăgubire grea de război. 

263 - 241. 

— Domnia lui Eumene I la Pergam. 

Profitând de conflictul dintre Lisimah şi Seleucos 
(281), guvernatorul Pergamului s-a declarat independent. 
Urmaşul lui, Eumene I, a profitat de al doilea război din 
Siria (259) ca să-şi extindă posesiunile în Misia şi Lidia. 

260. 

— Bătălia de la Mylae (264). 

c. 259 - 253. 

— Al doilea război din Siria. 

256 - 255. 

— Campania consulului Regulus în Africa (264). 

251. 

— Adeziunea oraşului Sicion la liga aheeană. 

Rolul ligii aheene a fost modest până în ziua în care 
Arătos a adus adeziunea cetăţii Sicion. El însuşi a devenit, 
începând din anul 245, principalul ei conducător. Mult mai 
abil ca diplomat decât ca strateg, scopul lui esenţial a fost 
mult timp slăbirea Macedoniei, graţie alianţei cu Egiptul şi 
cu etolienii. 

c. 250. - întemeierea monarhiei parte. Independenţa 
Bactrianei. 

Adevăratul fondator al monarhiei parte, Tindate, a 
impus puterea noului stat cucerind Hârcania şi respingând 
tentativa de represiune a lui Antioh al II-lea. Din această 


cauză, satrapiile din Bactriana şi Sogdiana au rămas 
despărțite de Imperiul Seleucid. Guvernatorul lor s-a 
proclamat rege. 

246. 

— Urcarea pe tron a lui Zheng, viitorul împărat Shi 
Huangdi, rege al statului Qin (227). 


246 - 221. 

— Domnia lui Ptolemeu al III-lea Euergetes. 
246 - 241. 

— Al treilea război din Siria, zis al lui Laodice. 
245. 

— Arătos strateg al ligii aheene (251). 

241. 


— Bătălia de la insulele Aegates, sfârşitul primului 
război punic. Revolta mercenarilor la Cartagina. 

Înfrângerea a provocat Cartaginei o criză cumplită. 
Mercenarii, pe care nu-i mai putea plăti, s-au revoltat şi, 
aliaţi cu indigenii, au fost gata s-o distrugă. Ca să-i 
potolească, Cartagina a fost nevoită să plătească 
neutralitatea romană a Corsicii şi Sardiniei (238). 

c. 241 - 239. - „Război fratricid” între Seleucos al II- 
lea şi Antioh Hierax. 

Războiul civil a făcut mai mult rău monarhiei 
seleucide decât al treilea război din Siria (246). Antioh 
Hierax s-a revoltat contra fratelui său Seleucos al II-lea şi 
i-a smuls Asia Mică. Satrapiile orientale au făcut 
secesiune. Principalul beneficiar al acestor tulburări a fost 
Attalos I al Pergamului, care şi-a extins mult posesiunile în 
detrimentul lui Hierax (229). 

239 - 229. 

— Domnia lui Demetrios al II-lea în Macedonia. 

Demetrios al II-lea a trebuit să lupte contra unor 
haite de duşmani. Arătos (252) i-a stârnit contra lui pe 
etolieni, apoi Epirul. Contra Epirului, Demetrios i-a asmuţit 
pe piraţii iliri, rezultatul fiind intervenţia romană (229). În 


sfârşit, şi-a găsit moartea respingând o invazie a barbarilor 
balcanici. 

238. 

— Roma a obligat Cartagina să-i cedeze Corsica şi 
Sardinia (241). 

237. - începutul cuceririi Spaniei de către Cartagina 


(a). 

— Urcarea pe tron a lui Cleomene al III-lea, regele 
Spartei (b). 

Mercenarii învinşi (241) au fost duşi de Hamilcar 
Barcas în Spania. Această cucerire i-a adus Cartaginei un 
domeniu vast şi posesia unor bogate mine de argint. 

Principalul adversar al aheenilor în Pelopones era 
Sparta. Ea nu a putut să facă nimic cât timp au durat 
ostilitățile între oligarhie şi masa de săraci lipsiţi de 
drepturi cetăţeneşti. Dar totul s-a schimbat la urcarea pe 
tron a lui Cleomene, care a reformat constituţia şi a 
redistribuit pământurile unor noi cetăţeni, care au întărit 
armata. El a câştigat în faţa aheenilor câteva victorii, fiind 
aclamat de cei săraci. Contra acestui rege al revoluţiei 
sociale, Arătos şi-a schimbat politica: s-a aliat cu Antigonos 
Doson (225, succesorul lui Demetrios al II-lea. Înfrânt la 
Selassia, Cleomene a fugit în Egipt. Sparta a fost ocupată 
(222). 

232. 

— Lege asupra colonizării ținutului senon. 

Primul război punic nu a oprit cuceririle romane în 
Italia de Nord. Victoria i-a insuflat un nou elan. O lege a lui 
Flaminius a organizat colonizarea latină în ţinutul senon. 
Simţind ameninţarea, galii independenţi au luat ofensiva şi 
au ajuns până în Etruria. După ce au fost respinşi la Capul 
Telamon (225) şi zdrobiţi la Clastidium (223), Flaminius le- 
a impus dominaţia romană. 

229. 

— Intervenţie romană în Iliria (239). 


229 - 227. 

— Cucerirea Asiei Mici de către Attalos I (241). 

c. 226. 

— Acord între Roma şi Cartagina asupra frontierelor 
spaniole (219). 

225. 

— Bătălia de la Capul Telamon (232). 

— Alianţa între Arătos şi Antigonos Doson (237). 


223. 

— Bătălia de la Clastidium (232). 

223 - 187. 

— Domnia lui Antioh al III-lea cel Mare (222). 
222. 

— Bătălia de la Selassia (237). 

222 - 220. 


— Revolta şi înfrângerea satrapului Mediei. 

Începutul domniei lui Antioh al III-lea a fost destul de 
dificil. Egiptul stăpânea coastele, Attalos din Pergam 
deţinea Asia Mică (229) şi satrapiile orientale se 
declaraseră independente (250). Antioh a oprit această 
ultimă mişcare, recucerind Media. Vărul lui, Achaios, I-a 
respins pe Attalos. Dar s-a revoltat la instigarea Egiptului 
(220). Războiul pornit de Antioh contra Egiptului a dus la 
dezastrul de la Rafia (217). Salvat de inerția adversarului, 
Antioh a putut să-i învingă pe Achaios, cumpărând 
complicitatea lui Attalos. 

221, 

— Urcarea pe tronul Macedoniei a lui Filip al V-lea 
(217). 

— Hannibal, comandant suprem în Spania (219). 

— Zheng reconstituie unitatea Chinei şi ia titlul 
imperial de Huangdi. 

Începutul domniei lui Zheng a fost dificil (246). 
Tinereţea i-a adus o mulţime de inamici, a căror înfrângere 
i-a luat mult timp. Când a putut să reia cuceririle, i-au fost 


de ajuns mai puţin de zece ani (230 - 221) ca să 
reconstruiască unitatea chineză şi să fie recunoscut 


împărat. 

220 - 213. 

— Revolta lui Achaios contra lui Antioh al Ill-lea 
(220). 

219. 


— Hannibal cucereşte Saguntum. Începutul celui de 
al doilea război punic. 

Cuceririle cartagineze au îngrijorat coloniile spaniole 
ale Marsiliei. Roma, aliatul ei, a negociat un tratat care 
delimita zonele de influenţă (226). Când Hannibal, 
comandant suprem din anul 221, a atacat Saguntum, 
Marsilia a vrut să-i interzică acest lucru. Hannibal nu a 
tinut cont de tratat şi romanii i-au declarat război. 

218. 

— Hannibal trece Alpii. Bătălia de la Trebuia. Revolta 
galilor. 

Romanii voiau să ducă războiul în Spania. 
Promptitudinea şi cutezanţa lui Hannibal i-a obligat să se 
apere în Italia. După ce a trecut Pirineii, apoi Alpii, cu o 
armată mică, a primit întăriri de la galii cisalpini, care s-au 
revoltat la apropierea lui. Romanii au avut parte de o serie 
de dezastre: Trebuia, Trasimene (217), Cannae (216). 
Intreaga Italie de Nord a trecut de partea cartaginezilor, 
apoi Sicilia (215). 

217; 

— Bătălia de la Rafia. 

— Bătălia de la Trasimene (218). Fabius Maximus, 
dictator (211). 

— Tratatul de la Naupactos. 

Alianţa dintre Ahaia şi Macedonia (225) i-a îngrijorat 
pe etolieni. La moartea lui Doson, ei l-au atacat pe 
succesorul lui, Filip al V-lea. Învinşi, au fost nevoiţi să 
încheie pacea la Naupactos, sporind prestigiul Macedoniei. 


216. 

— Bătălia de la Cannae. Capua trece de partea lui 
Hannibal (218). - începutul celui de al doilea război iliric 
(211. 

După pacea de la Naupactos (217, Filip al V-lea a 
încercat de două ori să-şi asigure dominaţia Adriaticii, dar, 
de fiecare dată, o flotă romană I-a constrâns să renunţe la 
asediul Apolloniei. 

215; 

— Moartea lui Hieron al II-lea; Siracuza împotriva 
romanilor (218). 

— Terminarea Marelui Zid din China. 

Realizarea unităţii (221) nu a oprit activitatea 
militară a lui Shi Huangdi. În anul 214, el a anexat 
regiunea din jurul Cantonului şi a început colonizarea ei. 
Contra incursiunilor nomazilor, el a unit într-un singur 
sistem de apărare zidurile ridicate contra lui din anul 300 
fără un plan de ansamblu. 

e 215. 

— Apariţia la Roma a societăţilor publicanilor (158). 

213; 

— Huangdi proscrie „Cărţile”. 

Împăratul Shi Huangdi şi-a împărţit imperiul în 
provincii, guvernate de funcţionari aflaţi la discreţia lui şi a 
combătut particularismele prin deplasări de populaţie şi 
unificarea scrisului. În sfârşit, interzicerea „Cărţilor” a pus 
capăt opoziţiei cărturarilor tradiţionalişti. 

212 - 205. 

— Expediția lui Antioh al III-lea în satrapiile orientale 
şi în India. 

După ce şi-a restabilit autoritatea în vestul regatului 
(222), Antioh al III-lea a vrut să facă la fel în est. A ocupat 
Armenia, şi-a impus suzeranitatea părţilor, a pus Bactriana 
să plătească tribut (250) şi a intrat în India, unde a 
încheiat o alianţă cu succesorul lui Aşoka. Această 


expediţie i-a adus o reputaţie universală. 

211. 

— Raid al lui Hannibal asupra Romei. Cucerirea 
Siracuzei (a). 

— Alianţa Romei cu etolienii (b). 

e. După Cannae, Fabius Maximus s-a străduit să 
uzeze forţele lui Hannibal. Succesele sale de detaliu au 
redat încredere trupelor, care au recucerit Samnium. 
Roma a încercat apoi să-i izoleze pe învingător în cuceririle 
sale, a dus războiul în Sicilia, a cucerit Siracuza şi a 
redobândit Campania (210), Brundisium, Tarent, fără să se 
lase înşelată de manevrele lui Hannibal încercuit. Două 
armate cartagineze, care au încercat să-i elibereze, au fost 
distruse, cea a lui Hasdrubal la Metaurus (207), cea a lui 
Magon în Liguria (205). 

f. După neutralizarea lui Hannibal, Roma s-a putut 
gândi să îndepărteze ameninţarea lui Filip al V-lea asupra 
Adriaticii (216). Ea a grupat contra sa toate statele 
îngrijorate de ambițiile lui, îndeosebi etolienii. Încercuit şi 
lipsit de flotă, regele s-a apărat din greu timp de câţiva ani. 
Totuşi, a reuşit să-i constrângă pe etolieni să facă pace 
(206). Chiar şi Roma, în momentul în care s-a hotărât să 
întreprindă contra Cartaginei o campanie decisivă, a fost 
de acord, prin tratatul de la Fenice, să-i lase toate 
cuceririle (205). 

210. 

— Recucerirea oraşului Capua (211). 

— Moartea împăratului Shi Huangdi. 

Moartea lui Shi Huangdi a pus realizarea sa sub 
semnul întrebării. Generalii şi-au disputat provinciile. Unul 
dintre ei, Liu-Pang, a ieşit învingător şi a întemeiat dinastia 
Han, care avea să domnească patru secole (202). 

207. 

— Bătălia de la Metaurus (211). 

— Cucerirea Andalusiei de către Scipio. 


În pofida invaziei lui Hannibal, romanii, din 218, 
trimiseseră o armată în Spania. Aceasta a cunoscut o 
perioadă de succese, cât timp Cartagina a fost stânjenită 
de revolta regelui numid Sifax. După înăbuşirea ei, romanii 
au fost zdrobiţi. Cu ce a mai rămas, Scipio, viitorul Scipio 
Africanul, din 209 în 206, a pus stăpânire pe întreaga 
coastă orientală, de la Cartagina la Cadix. 

206. 

— Pace între Filip al V-lea şi etolieni (271). 

205. 

— Tratatul de la Fenice (211). 

— Eşecul lui Magon în Liguria (211. 

— Scipio, consul. Alianţa Romei cu Masinissa. 

Ales consul, Scipio a trecut în Sicilia şi a căutat 
alianţa regilor numizi. Deoarece Sifax s-a eschivat, Scipio 
s-a înţeles cu Masinissa, care l-a ajutat să debarce în 
Africa (204), apoi să se debaraseze de Sifax (203). Când 
Cartagina s-a hotărât să-i recheme pe Hannibal, situaţia 
era atât de proastă, încât acesta a încheiat un armistițiu şi 
a început negocieri de pace. Dar cartaginezii nu au 
respectat armistițiul. Zdrobiţi la Zama (202), au fost 
nevoiţi, prin tratatul de la Tunis (207, să plătească o sumă 
enormă. lar la frontiera lor s-a format un regat numid 
puternic, în profitul lui Masinissa. 

204. 

— Scipio în Africa (205. 

203. - înfrângerea lui Sifax. Rechemarea lui Hannibal 


(205). 
202. 
— Bătălia de la Zama (205). 
— Liu-Pang întemeiază dinastia Han (205). 
201. 
— Tratatul de la Tunis (205). 
200. 


— Război între Filip al V-lea şi Roma (197). 


— Bătălia de la Panion. 

După expediţia din India (272), Antioh al III-lea mai 
avea de doborât doar un singur duşman, Egiptul. L-a 
atacat în 202 şi a obţinut la Panion o victorie strălucită, 
care i-a permis să deţină întreaga Sirie. 

Capitolul IX 

CONFLICTUL PUTERILOR MEDITERANEENE 
(199 - 82 î.Hr...) 

197. 

— Bătălia de la Kinoskephalai - Campania lui Antioh 
al III-lea în strâmtori. 

— Supunerea insubrilor. 

Ambiţia lui Filip al V-lea, care, începând din anul 202, 
a dorit să cucerească strâmtorile, ameninţa doi dintre 
principalii aliaţi ai Romei: Rodos, a cărui flotă asigura 
poliţia mărilor, şi Pergamul. La chemarea lor, Roma i-a 
declarat război (202), I-a învins la Kinoskephalai şi I-a 
alungat din Grecia. Căderea Macedoniei a favorizat 
planurile lui Antioh al II-lea. El a atacat strâmtorile. 
Roma, trimițând soli să investigheze ce punea la cale, I-a 
hotărât să intre în război. Dar, când a debarcat în Grecia, 
doar etolienii I-au susţinut (192). Trecând înapoi în Asia 
(191), a fost zdrobit la Magnesia (190). Tratatul de la 
Apameia i-a luat toată Asia Mică până la Munţii Taurus 
(188). Aceste operaţiuni nu au oprit înaintarea Romei în 
Italia. Supunerea insubrilor i-a adus deținerea oraşului 
Milano, cea a boiilor, stăpânirea Bolognei, iar întemeierea 
oraşului Aquileia (181) i-a asigurat dominaţia asupra 
Veneţiei. 

— Moartea lui Liu-Pang. 

Domnia lui Liu-Pang (202) şi a primilor săi succesori 
a fost dificilă. Regiunea cantoneză a ieşit de sub 
autoritatea lor. Feudalitatea s-a reconstituit parţial. Şi mai 
ales ameninţarea hunilor a devenit foarte periculoasă după 
ce i-au alungat pe yuezhi din Mongolia (730). 


192. 

— Alianţa etolienilor cu Antioh al III-lea, care duce 
războiul în Grecia (197). 

— Bătălia de la Termopile, retragerea lui Antioh al 
III-lea în Asia (197). 

190. 

— Bătălia de la Magnesia (197). 

188. 

— Tratatul de la Apameia (197). 

186. 

— Scandalul bacanalelor. 

Cuceririle au avut efecte  deplorabile asupra 
moravurilor romanilor. Enormitatea prăzii a făcut să se 
răspândească obiceiuri de lux şi de desfrâu în rândul 
nobilimii, contactul cu ideile elenice a dus la scepticism şi 
la impietate. Misticismul oriental a adus rituri sacre care 
degenerau în orgii şi crime. Amploarea crizei a ieşit la 
lumină cu ocazia scandalului bacanalelor, în care au fost 
implicaţi chiar şi senatori. Măsurile de rigoare au fost fără 
efect. 

184 - Cato cel Bătrân, cenzor (a). 

— Moartea lui Plaut. Ennius, cetăţean roman (b). 

Certurile dintre clanuri erau frecvente în rândul 
nobilimii romane. Lui Scipio Africanul, care voia să apară 
un ins ieşit din comun, i se opunea Cato, care susţinea 
atitudinea vechilor romani fideli tradiţiei. Cenzura lui a 
constituit ocazia unor măsuri ineficace contra luxului şi 
noilor moravuri venite din Orient. 

Aportul elenismului nu a fost întotdeauna nociv. În 
contact cu el s-a creat literatura latină. Din secolul al III- 
lea, cucerirea ltaliei de Sud a dus la apariţia primilor 
literați, Plaut şi Ennius fiind reprezentanţii cei mai de 
seamă. Dar, în timp ce ei au ştiut să pună în forma greacă 
sentimentele simple şi viguroase ale unui popor de ţărani, 
generaţiile următoare s-au hrănit în întregime din elenism, 


cum se poate vedea după comediile lui Terenţiu (166) sau 
după societatea din jurul lui Scipio Aemilianus. 

181. 

— Fondarea coloniei Aquileia (197). 

180. 

— Legea Villia amalis. 

Pentru a se proteja de ambițiile individuale ale 
membrilor săi, Senatul a slăbit puterea magistraturilor. 
Legea  Villia armalis, care fixa ordinea ce trebuia 
respectată pentru a candida la magistraturi şi intervalele 
dintre ele, a înfrânat ambiția tinerilor nobili. Repetarea 
consulatului a fost interzisă (151) pentru a îndepărta 
personalităţile prea populare. lar dictatura a căzut în 
desuetudine. 

— Perseu îi succede lui Filip al V-lea (168). 

e 171 - 137. 

— Domnia lui Mitridade I, regele părţilor. 

Stăviliţi un moment de Antioh al II-lea (272), 
înaintarea părţilor a continuat favorizată de intervenţia 
romană şi de dificultăţile rezultate astfel pentru Seleucizi, 
apoi de certurile dinastice. Mitridade I a cucerit Media şi 
Persia. După o perioadă de linişte (130), Mitridade al le-a 
s-a impus în Armenia şi chiar a invadat Siria în anul 88, 
dar a fost nevoit să cedeze în faţa ultimatumului lui Sulla. 

— Bătălia de la Pydna (a). 

— Cucerirea Egiptului de către Antioh al IV-lea; 
intervenţia romană (b). 

Deşi a cedat tuturor exigenţelor Romei, Filip al V-lea 
îşi pregătise permanent revanşa. Succesorul lui, Perseu 
(179), i-a moştenit dorinţa. Acţiunile sale în Etolia şi Iliria 
au precipitat conflictul în care Aemilius Paullus i-a distrus 
armata la Pydna. Macedonia a fost împărţită în patru 
republici şi, în cele din urmă, transformată în provincie în 
anul 148. 

Seleucos al IV-lea, succesorul lui Antioh al III-lea, 


trecuse prin mari greutăţi ca să plătească despăgubirile de 
război impuse prin tratatul de la Apameia. Debarasat de 
această povară, Antioh al IV-lea Epiphanes a putut să-şi 
reia politica ambițioasă şi să cucerească Egiptul. Dar 
legatul roman Popilius I-a împiedicat să-i anexeze. 

167. 

— Delos, porto franco. Decadenţa Rodosului. 

Rodosul şi Pergamul, care provocaseră intervenţia 
romană în Asia (197), nu au avut de ce se mândri. Primul 
şi-a pierdut imperiul asiatic, iar transformarea Delosului în 
porto franco i-a ruinat comerţul. Decadenţa flotei a deschis 
mările piraţilor cretani. 

166 - 160. 

— Comediile lui Terenţiu (184). 

162. - începutul luptelor dinastice la Seleucizi. 

Epiphanes (168) luase tronul nepoților săi. Unul 
dintre aceştia I-a asasinat pe fiul şi moştenitorul lui. Siria a 
fost teatrul unor certuri dinastice neîncetate care au 
favorizat intervenţiile străine şi revoltele interne. 

158. 

— Redeschiderea minelor din Macedonia sub 
presiunea publicanilor. 

Statul roman, în lipsa unui corp de funcţionari 
permanenţi, era nevoit să recurgă la intermediari pentru 
toate sarcinile materiale: lucrări publice, exploatarea 
domeniului şi, mai ales, perceperea impozitelor. Astfel s-a 
format o clasă de oameni cu bani, cavalerii sau publicanii 
(215), care, grupaţi în asociaţii mari, au dobândit o putere 
atât de mare, încât îşi impuneau voinţa Senatului. După 
Pydna (168), minele din Macedonia fuseseră închise, 
pentru a le limita beneficiile. După zece ani, aceştia au 
obţinut redeschiderea lor. De altfel, senatorii participau la 
aceste societăţi prin persoane interpuse, deşi le era 
interzis să practice comerţul. 

154. 


— Revolta celtiberilor. 

Lăcomia guvernatorilor şi publicanilor care exploatau 
minele de argint, afluxul destul de numeros de colonişti 
italieni explică revolta indigenilor spanioli. Cucerirea 
Portugaliei s-a lovit şi de o puternică rezistenţă naţională, 
al cărei erou a fost Viriathus (747). Victoria Romei a fost 
compromisă de incapacitatea generalilor şi slăbiciunea 
trupelor. Comanda a fost încredinţată atunci lui Scipio 
Aemilianus. Cucerirea oraşului Numantia a restabilit pacea 
(133). 

151. 

— Interdicţia repetării consulatului (180). 

150. 

— Război între Cartagina şi Masinissa. 

Tratatul de la Tunis (201) încătuşase diplomaţia 
cartagineză. Protejat de Roma, Masinissa a înmulţit 
încălcările frontierei. Cartagina s-a hotărât să-i respingă 
cu armele. Înfrângerea lui a atras o intervenţie romană. 
Romanii le-au cerut cartaginezilor să depună armele şi să 
părăsească oraşul (149). Cartaginezii s-au apărat eroic 
timp de trei ani. Dar, în anul 146, Scipio Aemilianus a 
cucerit oraşul şi I-a distrus, vânzând locuitorii. 

149. - începutul celui de al treilea război punic (150). 

147, 

— Război între Roma şi liga aheeană (146). 

— Revolta lusitanilor: Viriathus (154). 

146. 

— Cucerirea şi distrugerea Cartaginei (150). 

— Bătălia de la Scarfeca. Jefuirea Corintului. 

După bătălia de la Pydna (168), liga aheeană era 
principala putere din Grecia. În pofida alianţei oficiale, 
relaţiile sale cu Roma erau încordate. Războiul a dus la 
distrugerea Corintului. Grecia a fost transformată în 
provincie şi toţi adversarii Romei masacrați. 

140 - 87. 


— Domnia lui Wudi. 

Împăratul Wudi a conferit grandoare dinastiei Han 
(195). El şi-a întărit autoritatea înfrângând feudalitatea şi 
a îndepărtat pericolele externe. Armatele sale au invadat 
de mai multe ori Mongolia şi au făcut un mare masacru în 
rândul hunilor. Spre sud, el şi-a impus suzeranitatea 
oraşelor Fukien şi Tonkin şi a cucerit definitiv Cantonul. 

133. 

— Cucerirea oraşului Numantia (755). 

— Moartea lui Attalos al III-lea, care şi-a lăsat regatul 
romanilor (a). 

— Tribunatul şi moartea lui Tiberius Gracchus (b). 

Ca şi Rodosul (167), Pergamul a fost tratat ca suspect 
de către Roma. Cel puţin, era destul de bogat ca să-şi 
păstreze independenţa şi să devină unul dintre cele mai vii 
focare ale elenismului. Singurul act important al lui Attalos 
al III-lea a fost testamentul prin care a redat libertatea 
cetăților greceşti şi şi-a lăsat bunurile personale Romei. 

Cea mai gravă dintre crizele care tulburau societatea 
romană în secolul al Il-lea a fost problema agrară. 
Constant mobilizați, ţăranii nu mai puteau să-şi cultive 
ogoarele. Când reluau exploatarea lor, pierdeau din cauza 
concurenţei grâului din provincii. Şi nu dispuneau nici de 
capitaluri ca să practice culturi mai rentabile, creşterea 
vitelor sau arboricultura. În sfârşit, erau supuşi presiunii 
marilor proprietari nobili care le acaparaseră ager 
publicus, exploatându-l cu trupe de sclavi, şi care încercau 
să-i înlăture pe micii proprietari din jur. Mulțimea de ţărani 
ruinaţi îngroşa numărul plebei urbane, în timp ce mari 
regiuni din Italia nu mai erau decât păşuni pentru oi. Astfel 
se explică acţiunea fraţilor Gracchi, care urmărea 
reconstituirea unei clase de mijloc de proprietari agricoli. 
Tiberius, tribun în anul 133, a impus votarea unei legi care 
limita ocuparea lui ager publicus şi  redistribuia 
pământurile recuperate cetăţenilor fără resurse. El avea 


sprijinul nobilimii luminate din Senat. Dar şi-a îndepărtat-o 
prin caracterul său tăios, bravadele şi ilegalităţile lui. În 
anul următor, nu a mai fost ales, fiind ucis într-o răzmeriţă 
pusă la cale de nobilii cei mai recalcitranti. 

c. 130. 

— Yuezhii în Bactriana şi Sogdian. 

Alungaţi din Mongolia pe la anul 175 de huni, 
yuezhii, antrenând şi populația şaka, au traversat 
Turkmenistanul şi au invadat Bactriana şi Sogdianei, 
redevenite independente faţă de Seleucizi de la extinderea 
Regatului Part (777) şi disputate de diferiţi condotieri 
greci, pe care rivalitatea nu-i împiedica să-şi întindă 
dominaţa până în India. Această invazie a ruinat 
principatele greco-indiene şi a ameninţat existenţa părţilor. 

123. 

— Primul tribunat al lui Caius Gracchus. 

Reacţia care a urmat morţii lui Tiberius Gracchus 
(773) a fost moderată. Caius a reuşit să fie ales fără 
greutate tribun pentru anul 123. El a reluat planurile 
fratelui său, dar, om politic mult mai chibzuit, s-a străduit 
să coalizeze contra adversarilor săi toate forţele cetăţii şi 
să şi le apropie printr-o serie de reforme care au constituit 
o adevărată revoluție constituțională. Dar, prin 
supralicitările sale  demagogice, prin exploatarea 
egoismului şi superstiţiilor, Senatul a reuşit să destrame 
coaliția victorioasă un moment. O răzmeriţă oportună i-a 
permis să-i masacreze pe Caius şi pe susținătorii lui (727). 

122. 

— Al doilea tribunat al lui Caius Gracchus (723). - 
întemeierea oraşului Aquae Sextiae (Aix). 

Romanii a fost atraşi în Galia de alianța cu Marsilia. 
Ca s-o protejeze de salieni, ei au cucerit în trei ani 
Provence, unde Sextius Calvinus a înfiinţat oraşul Aix-en- 
Provence. Dar prezența lor a stârnit ostilitatea celților 
vecini. Generalul a fost nevoit să anexeze Languedocul 


până la Pirinei. Aceste noi posesiuni au format o provincie, 
a cărei capitală a fost Narbonne, prima colonie romană din 
afara Italiei (118). 

121. 

— Moartea lui Caius Gracchus (123). 

c. 120, 

— Mitridade Eupator, regele Pontului. 

Profitând de luptele dintre diadohi, în Asia Mică se 
formaseră câteva principate indigene, precum şi în Bitinia, 
la sud de strâmtori, şi în Pont, pe coasta meridională a 
Mării Negre. Mitridade Eupator a devenit rege pe la anul 
120. El şi-a mărit statul anexând Bosforul cimerian (107), 
organizându-l foarte bine. 

118. - întemeierea oraşului Narbonne (122). 

113, 

— Cimbrii şi teutonii invadează Noricum. 

Cele mai periculoase dintre popoarele migratoare din 
Europa Centrală în a douajumătate a secolului al II-lea au 
fost cimbrii şi teutonii, care au invadat regiunea Noricum 
şi au zdrobit o armată romană. După ce au trecut Rinul, au 
coborât spre Galia Narbonensis şi i-au înfrânt pe romani 
din nou la Arausio (Orange) (105). Ca să le bareze drumul 
spre Italia, Roma l-a readus din Africa pe Marius cu 
armata lui (107). Barbarii, care comiseseră imprudenţa să 
se divizeze, au fost masacrați la Aix-en-Provence (102 şi la 
Vercellae (Vercelli) (101). 

112. 

— Iugurta cucereşte Numidia. Război cu Roma. 

La moartea lui Micipsa, succesorul lui Masinissa 
(118), fiii săi şi-au disputat regatul numid. lugurta şi-a 
asasinat fraţii, a pus mâna pe întreaga ţară şi i-a masacrat 
pe romanii aflaţi la Cirta. Senatorii nu erau susţinătorii 
războiului, dar au fost împinşi de la spate de cavaleri. 
Generalul Mettelus a fost trimis în Africa şi a reuşit să-i 
aducă pe lugurta într-o situaţie disperată (109). 


109 - 107 - Campania lui Metellus în Africa (112). 

107. 

— Mitridade, rege al Bosforului cimerian (120. 

— Marius, consul. Reformarea recrutării armatei. 

In pofida succeselor, Metellus nu era pe placul 
partidului popular. Cu operaţiunile militare a fost 
însărcinat atunci Marius. Ca să-i pună în dificultate, 
Senatul i-a dat dreptul să facă recrutări excepţionale. 
Marius a reuşit însă, înrolând toţi săracii, în principal cei 
excluşi de la serviciul militar. Această reformă de recrutare 
a transformat armata romană în armată de soldaţi de 
meserie. Pe moment, ea a justificat speranţele lui Marius. 
In anul 106, lugurta a fost predat lui Sulla, unul dintre 
ofiţerii lui. 

106. 

— Sfârşitul războiului cu lugurta (107). 

— Bătălia de la Arausio (Orange) (113). 

102. 

— Bătălia de la Aix-en-Provence (113). 

101. 

— Bătălia de la Vercellae (Vercelli) (113). 

100. 

— Tulburări la Roma. Moartea lui Saturninus şi 
Glaucia. 

Scandalurile şi înfrângerile au ruinat prestigiul 
Senatului. Partidul popular, profitând de gloria lui Marius, 
pe care îl alesese la consulat (107), unde ameninţarea 
cimbrilor şi teutonilor (7/5) I-au menţinut cinci ani la rând, 
a impus votarea unor serii de legi care distrugeau 
autoritatea senatorială. Dar şefii lui, Saturninus şi Glaucia, 
se gândeau doar la propriul interes. Domneau prin 
violenţă. Senatul a dat consulilor ordin să reprime 
tulburările. Marius şi-a lăsat aliaţii să fie masacrați. 

91. 

— Moartea lui Livius Drusus. Începutul războiului 


social. 

Înfrângerea partidului popular (100) fusese obţinută 
prin alianţa Senatului cu cavalerii. Aceasta însă n-a durat. 
Senatul nu a ştiut să susţină demagogia reacționară a lui 
Livius Drusus, care îşi propunea să-i restaureze puterea 
conferind drept de cetăţenie italienilor. Speranţele pe care 
le născuse, dezamăgite prin asasinarea lui, au provocat 
revolta aliaţilor, marsi şi semniţi mai ales. Pericolul a fost 
extrem de mare: Roma a suferit câteva înfrângeri grave şi 
s-a pomenit încercuită în anul 90. Ca să se salveze, a 
cedat. Legea Iulia (90) a acordat drept de cetăţenie tuturor 
aliaţilor rămaşi fideli, iar legea Plautia Papiria (89), tuturor 
celor care îl cereau. 

90. 

— Legea Iulia despre dreptul de cetăţenie roman 
(91). 

— Intervenţia lui Mitridade în Bitinia. 

Problema Cappadociei îl făcuse pe Mitridade să 
înfrunte întâi Bitinia, apoi Roma, aliata lui. Succesiunea 
regelui Nicomede al Il-lea i-a permis să intervină în 
treburile interne ale acestui regat. Lovindu-se din nou de 
Roma, Mitridade a înţeles că nu va putea să reuşească 
decât alungând-o din Orient. El a dat semnalul luptei 
masacrând italienii din Asia (88) şi a provocat o revoltă 
generală a Greciei, unde s-a prezentat ca regele 
independenţei şi al revoluţiei sociale. 


— Legea Plautia Papiria (91). 

88. 

— Război între Roma şi Mitridade. Masacrarea 
italienilor în Asia. Revolta Greciei (90). 

— Consulatul lui Sulla. Sfârşitul războiului social 
(910. 

— Părţii invadează Siria (171). 

87. 


— Război civil la Roma. Sulla în Grecia. 

Alegerea şefului armatei care trebuia să lupte cu 
Mitridade a provocat război civil la Roma. Comanda 
trebuia să revină consulului Sulla. Marius a reuşit să-i fie 
atribuită lui din partea poporului. Rivalul lui nu a ezitat să 
se prezinte chiar la Roma în fruntea trupelor sale. Marius 
a fugit. Sulla a primit confirmarea la comanda trupelor şi a 
plecat spre Grecia, a cucerit Atena după un lung asediu 
(86) şi a împrăştiat două dintre armatele lui Mitridade. Dar 
preocupările politice I-au împiedicat să se folosească mai 
bine de avantajul lui şi a încheiat o pace de mântuială la 
Dardanos (85). 

86. 

— Sulla cucereşte Atena (187). 

— Cinna, stăpân la Roma. 

După ce Sulla a plecat în Orient (87), popularii au 
revenit la putere la Roma. După moartea lui Marius, Cinna 
a urmat la consulat fără alegeri şi a instaurat teroarea în 
rândul adversarilor lui, mulţi dintre ei refugiindu-se la 
Sulla. 

— Tratatul de la Dardanos (87). 

83. 

— Sulla în Italia. 

Sulla a debarcat în Italia în primăvară. Lupta a fost 
lungă şi înverşunată. Respins în faţa Romei, el n-a putut s- 
o cucerească (82) decât cu preţul unei manevre abile. 
Ostilitățile au continuat încă un an în Italia şi în Sicilia, în 
Africa şi mai ales în Spania, unde Sertorius a rezistat până 
în anul 72. 


82. 

— Sulla cucereşte Roma (83). 
Capitolul X 

CRIZA IMPERIILOR (81 - 30 î.Hr...) 
81. 


— Sulla, dictator. Proscripţii. Reforma constituţiei (a). 


— Primul discurs al lui Cicero (b). 

Stăpân peste Roma la sfârşitul anului 82, Sulla a 
impus numirea lui ca dictator pe viaţă, deţinător al puterii 
absolute. El s-a debarasat de duşmani prin proscripţii. 
Teroarea a durat un an. Vizaţi au fost mai ales cavalerii. 
Totuşi, Sulla a reformat constituţia, a sporit numărul 
magistraţilor, a redus mult puterea tribunilor, a 
reorganizat guvernarea Italiei şi a provinciilor şi a redactat 
un cod criminalistic care s-a menţinut în vigoare timp de 
secole. 

Amploarea operei sale, varietatea, perfecțiunea limbii 
şi a stilului i-au asigurat lui Cicero un loc deosebit în 
literatura latină. Trăind la confluenţa a doua generaţi - una 
care nu vedea posibilă decât cultura elenistică şi alta, mai 
tânără, conştientă de originalitatea geniului roman -, el a 
ştiut să realizeze fuziunea celor două tendinţe şi merită să 
fie considerat fondatorul clasicismului greco-latin. 

79. 

— Abdicarea lui Sulla. 

— Lovitura de stat a lui Lepidus. 

Reformele lui Sulla au redat puterea oligarhiei 
senatoriale. Replica nu a întârziat. Unul dintre consuli, 
Lepidus, a încercat să se menţină la putere prin forţă. 
Eşecul lui a fost urmat de o tentativă de revoltă repede 
înăbuşită în Etruria (77). 

74. 

— Al treilea război cu Mitridade (77). 

— Război contra piraţilor cretani. 

Rodosul nu mai asigura poliţia mărilor (167) şi piraţii 
îşi făceau de cap în Marea Mediterană. Roma a încercat să 
pună capăt pirateriei anexând Cilicia (100), apoi Pamfilia 
(75), dar principalul focar era Creta. Ca s-o cucerească, 
comanda i-a fost încredinţată lui M. Antonius. Dar acest 
incapabil a provocat eşecul acţiunii şi a fost făcut prizonier 
(71). 


73-71. 

— Revolta lui Spartacus. 

73 - 49. 

— Domnia lui Xuandi în China. 

Prin campaniile constante contra hunilor, împăratul 
Xuandi a reuşit să anexeze Mongolia, căreia i-a impus un 
rege ales de el şi a intrat în Turkestan până la frontierele 
Indiei. 

72. 

— Recucerirea Spaniei de către Pompei. 

Învinşi în Italia, susținătorii lui Marius au prelungit 
rezistenţa faţă de Sulla în provincii (83). Sertorius, a cărui 
ambiţie era poate să clădească măreţia Italiei pe ruinele 
Romei, a respins în anul 76 o primă armată trimisă contra 
lui. Dar Pompei a restabilit apoi autoritatea Romei în 
Spania. 

71. 

— Eşecul lui M. Antonius în Creta (74). 

— Lucullus cucereşte Pontul. Inceputul campaniilor 
sale în Armenia. 

Redeschiderea succesiunii Bitiniei a pus din nou faţă 
în faţă Roma şi pe Mitridade, aliat cu regele Tigran al 
Armeniei (74). Lucullus a obţinut împotriva primului 
succese răsunătoare şi i-a cucerit regatul. Apoi I-a înfrânt 
şi pe Tigran. Dar cavalerii, cărora voia să le limiteze 
beneficiile, au pus la cale contra lui o revoltă a indigenilor. 
Trupele sale, sătule de duritatea lui, s-au răzvrătit. 
Mitridade a putut astfel să-şi recucerească regatul (68). 

70. 

— Consulatul lui Pompei şi Crassus. Procesul lui 
Verres. Cicero: În Verrem. 

Senatul, zdruncinat de înfrângerea lui Anatonius 
(74), desconsiderat în urma scandalului cu Verres, 
guvernator care comisese multe abuzuri în Sicilia, s-a 
prăbuşit când Pompei şi Crassus au fost aleşi consuli în 


pofida lui. Măsurile lui Sulla contra tribunilor şi cavalerilor 
au fost amânate (81). 

68. 

—  Răzvrătirea armatei generalului Lucullus. 
Mitridade îşi recucereşte regatul (77). 

— Legea Gabinia. Pompei reprimă pirateria (a). 

— Introducerea cultului zeului Mithra la Roma. 

(a) Deşi eşecul lui M. Antonius (74) a fost reparat, 
pirateria a continuat. Legea Gabinia i-a încredinţat lui 
Pompei un comandament maritim excepţional. Patruzeci 
de zile i-au fost de ajuns, conform tradiţiei, să reprime 
pirateria. 

66. 

— Legea Manilia. 

66 - 62. 

— Campaniile lui Pompei în Orient. 

Legea  Manilia i-a adus lui Pompei un alt 
comandament excepţional contra lui Mitridade. EI l-a 
transformat într-un instrument pentru cucerirea generală 
a Orientului. Pompei l-a înfrânt definitiv pe regele 
Pontului, I-a zdrobit pe Tigran (65), a detronat Seleucizii şi 
a suprimat Siria (64), a impus evreilor protectoratul roman 
(63) şi a ajuns până în Arabia Petreea. 

(b) - Cezar (Caius Iulius Caesar), edil. 

— Cicero, consul. Conjuraţia lui Catilina. Cicero: 
Catilinarele. 

61. 

— Ariovist invadează Galia (58). 

60. 

— Formarea primului triumvirat. 

59. 

— Cezar, consul. 

— Helveţii pătrund în Galia (58). 

— Victoriile lui Cezar asupra helveţilor şi a lui 
Ariovist. 


Luptele erau endemice între seminţiile galice. Contra 
heduilor, aliaţii Romei, arvernii şi segquanii au făcut apel la 
suebii lui Ariovist. Instalat în Alsacia (61), Cezar plănuia să 
cucerească Helvetia, ai cărei locuitori voiau să se 
stabilească în Provence (59). Cezar i-a respins, l-a atacat 
pe Ariovist la cererea eduilor şi I-a aruncat dincolo de Rin. 
Devenind din aliat cuceritor, Cezar a supus Belgia (57 şi 
Armorica (56). A trecut chiar Rinul şi Marea Manecii (55). 

57. 

— Campania lui Cezar în Belgia (58). 

56. - întrevederea de la Lucca. 

— Campaniile lui Cezar contra veneţilor (55). 

Înainte de a pleca în Galia, Cezar a ştiut să provoace 
dezordine la Roma. Incapabil s-o reprime, Senatul a 
persistat în a respinge alianța lui Pompei care, în 
întrevederea de la Lucca, a reconfirmat triumviratul (60). 
Cezar a obținut o prelungire a puterii pentru cinci ani, 
Crassus a primit Siria şi Pompei, Spania. 

55. 

— Campania lui Cezar în Germania şi Britannia (55). 

— Teatrul lui Pompei la Roma, moartea lui Lucrețiu. 

— Bătălia de la Carrhae. Moartea lui Crassus. 

52., 

— Asasinarea lui Clodius de către Milo. Pompei, 
consul unic (a). 

— Revoltă generală în Galia: Vercingétorix. Bătălia de 
la Gergovia. Asediul Aleşiei (b). 

(a) înțelegerea dintre Cezar şi Pompei a fost ruptă de 
moartea lui Crassus (55), dificultățile războiului din Galia 
şi tulburările de la Roma, unde bandele lui Clodiu, 
finanțate de Cezar, şi Milo se înfruntau tot timpul. 
Asasinarea primului de către celălalt a constrâns Senatul 
să-i numească pe Pompei consul unic. 

(„b) Galii nu au acceptat cucerirea romană. Au 
izbucnit mai multe revolte. Ele au devenit periculoase doar 


în momentul în care Vercingetorix şi-a impus autoritatea 
asupra tuturor rebelilor şi i s-au alăturat cei care încă mai 
ezitau. Învins la Gergovia, Cezar ar fi trebuit să părăsească 
Galia dacă nu şi-ar fi blocat adversarul în Alesia. Această 
victorie decisivă i-a permis să sfârşească în doi ani 
pacificarea ţării (50). 

50. 

— Sfârşitul războiului cu galii (52). 

— Negocieri între Cezar şi Pompei. 

Pompei şi Senatul aşteptau sfârşitul mandatului lui 
Cezar în Galia. Conştient de pericol, acesta şi-a păstrat 
armata până la alegerea în al doilea consulat. Deoarece nu 
a obţinut nimic după lungi negocieri, Cezar a trecut 
Rubiconul (49). 

49. 

— Cezar trece Rubiconul (50). 

— Bătălia de la Ilerda, asediul Marsiliei. 

— Agitaţie socială la Roma. 

Pompei a lăsat Italia adversarului său şi s-a deplasat 
în Orient, înainte de a pleca după el, Cezar şi-a asigurat 
securitatea, împrăştiindu-i la Ilerda pe pompeienii din 
Spania şi cucerind Marsilia, care voia să rămână neutră. 
Totuşi, problema datoriilor întreținea tulburări grave la 
Roma şi în Italia. Ca să le pună capăt, Senatul I-a numit pe 
Cezar dictator. Locotenentul lui, Antoniu, i-a strivit pe 
insurgenți în anii următori. 

— Bătălia de la Farsalos. Moartea lui Pompei. Război 
la Alexandria. 

Deşi Pompei domina marea, Cezar a trecut Adriatica. 
Apoi şi-a zdrobit adversarul la Farsalos. Pompei s-a 
refugiat în Egipt, unde a fost asasinat. Cezar, care îl 
urmărea, vrând să-i pedepsească pe criminali, a fost 
asediat de alexandrini în palatul regal. 

46. 

— Bătălia de la Thapsus, pe coasta Africii, contra 


susținătorilor lui Pompei. Reformele constituţionale şi 
administrative ale lui Cezar. 

— Bazilica Iulia şi forumul lui Cezar. 

De la începutul anului, Cezar a fost obligat să se 
deplaseze în Africa, unde pompeienii strânseseră o armată. 
Cezar a obţinut o victorie rapidă dar grea. Abia după 
aceea, şi în anul 45, a putut să-şi realizeze planurile de 
reformă. Ele vizau: - Senatul, al cărui efectiv a fost sporit 
dar rolul i-a fost redus aproape la zero; - magistraturile, 
care au fost slăbite; - întărirea ordinii publice prin 
supravegherea asociaţiilor; - probleme sociale şi amânarea 
scadenţelor, distribuirea restului de ager publicus în Italia 
şi fondarea de colonii în provincii, mari lucrări la Roma şi 
în Italia; - administrarea provinciilor, unde delapidările 
guvernatorilor şi excesele publicanilor au fost reprimate 
fără milă. 

45. 

— Bătălia de la Munda. Divinizarea lui Cezar. 

— Cicero: Definibus. 

O nouă tentativă a pompeienilor I-a obligat pe Cezar 
să se deplaseze în Spania la sfârşitul anului 46. A urmat o 
campanie îndârjită. Cezar a vrut să profite de victoria de la 
Munda ca să consolideze caracterul religios al puterii sale, 
sperând un ataşament popular mai profund. 

44. 

— Plan de restaurare a regalității. Idele lui Martie. 
Alianţa Cicero-Octavianus. 

— Cicero: De officiis („Despre îndatoriri”). 

Inainte de a porni într-o campanie contra părţilor. 
Cezar a obţinut titlul de dictator pe viaţă şi dreptul de a-şi 
numi succesorul: Octavianus, pe care tocmai îl adoptase. 
Dar voia şi mai mult: să devină rege, cel puţin în 
provinciile orientale. Această pretenţie i-a indignat pe 
romani, încă ataşaţi formelor republicane. Amintirea 
înfrângerii de la Carrhae (53) făcea războiul contra 


părţilor foarte impopular. Un complot a adunat în jurul lui 
Brutus şi Cassius câţiva adversari neîmpăcaţi. Chiar în 
ziua în care, la Idele lui Martie, Cezar urma să primească 
din partea Senatului confirmarea dorințelor sale, aceştia I- 
au asasinat. Dar plebea urbană a rămas fidelă amintirii 
sale, întreţinută de Antoniu. În momentul în care urma să 
izbucnească conflictul dintre cele două părţi, Octavianus a 
revenit din Orient şi şi-a cerut moştenirea. Cicero s-a aliat 
cu el contra lui Antoniu. 

43. - înfrângerea lui Antoniu la Modena. Octavianus, 
stăpân la Roma. Formarea celui de al doilea triumvirat. 
Proscripţiile: moarte lui Cicero. 

— Bătălia de la Filippi, unde sunt învinşi Cassius şi 
Brutus. împărţirea provinciilor între triumviri. 

41. - întâlnirea lui Antoniu cu Cleopatra. 

41 - 40. 

— Război la Perugia. Ca să înzestreze cu pământ 
propriii veterani şi pe cei ai lui Antoniu, Octavianus a fost 
nevoit să exproprieze numeroşi proprietari italieni, a căror 
nemulţumire a fost aţâţată de fratele şi soţia lui Antoniu. 
Un moment alungat din Roma, el a reuşit să-i blocheze în 
Perugia. Antoniu şi-a făcut şi el apariţia în Italia, dar, 
preocupat de treburile Orientului, a acceptat un acord 
încheiat la Brundisium (40). 

— Tratatul de la Brundisium (41). 

36. 

— Bătălia navală de la Naulohos. Înfrângerea lui 
Sextius Pompeius şi Lepidus. Eşecul lui Antoniu împotriva 
părţilor (42). 

Două ameninţări planau asupra lui Octavianus când a 
preluat conducerea Occidentului: fiul lui Pompei, Sextius, 
care domina marea, Corsica şi Sardinia, şi Lepidus, care 
domina Africa. A fost nevoit mai întâi să trateze cu primul, 
în timp ce pregătea flota care avea să-i permită să-i 
înfrângă la Naulohos. Sub pretextul de a-l ajuta, Lepidus a 


debarcat în Sicilia, dar a refuzat s-o predea. O campanie 
strălucită I-a costat Africa şi titlul de triumvir. 

35 - 33. 

— Campania lui Octavianus în Iliria şi Dalmatia. 

34. 

— Antoniu anexează la Egipt provinciile romane. 

Instalat în Egipt, Antoniu se considera mai mult 
suveranul lui decât un general roman. El şi-a proclamat 
regi copiii avuţi cu Cleopatra şi le-a creat regate luate din 
provinciile romane. 

33. 

— Ruperea relaţiilor între Octavianus şi Antoniu. 

Deşi înţelepciunea guvernării i-a adus multe simpatii 
lui Octavianus, susţinătorii lui Antoniu erau încă mulţi în 
Italia când acesta din urmă a propus restabilirea 
constituţiei republicane la expirarea  triumviratului. 
Situaţia ar fi fost periculoasă pentru Octavianus, care nu 
dispunea de nicio magistratură legală. A fost numit cu 
forţa consul pentru anul 32. Apoi a cerut să fie deschis 
testamentul lui Antoniu şi astfel s-a putut citi că acesta 
lăsa posesiunile sale Cleopatrei şi copiilor lui. Zvonuri 
mincinoase au făcut să sporească furia populară, care a 
constrâns Senatul să declare război Cleopatrei (32). 

32. 

— Declarația de război contra Cleopatrei (33). 

31. 

— Bătălia de la Actium. 

— Anexarea Egiptului. 

c. 30. 

— Populația şaka stăpână în Valea Indului (19 d. Hr). 

Capitolul XI 

O LUME PACIFICATĂ (29 î.Hr. - 192 d.Hr.) 

— Prima manifestare a cultului imperial. 

— Vergiliu: Georgicele. 

Foarte preocupat de a conferi operei sale o bază 


spirituală, Octavianus a căutat susţinerea religiei. S-a 
străduit să restaureze pietatea tradiţională, a reconstruit 
templele, a completat colegiile sacerdotale (12 î.Hr.) şi a 
creat cultul nou al împăratului ca legătură între toţi 
supuşii. Pergamul şi Nicomedia îi ridicaseră în anul 29 un 
templu, dar nu a acceptat divinizarea decât ca împărat. 
Mai prudent în Italia, s-a mulţumit să-şi asocieze geniul 
larilor de la răspântii, divinităţi foarte populare. 

Această politică, pe lângă restabilirea ordinii şi 
prosperității, i-a adus treptat asentimentul oamenilor de 
litere, intermediarul lui pe lângă ei fiind Mecena. 
Idealurile pe care le susţinea au inspirat celor mai mari 
sentimente sincere ca să susţină reformarea moravurilor, 
precum Horaţiu, care a lăudat în opera lui trecutul glorios 
sau măreţia prezentă a Romei, sau Vergiliu, în Georgicele, 
sau Eneida şi Titus Livius în a sa istorie a Romei (Ab urbe 
condita). 

27. - împărţirea puterilor între Senat şi Octavianus 
(a). 

— Terminarea Panteonului lui Agrippa (b). 

Octavianus nu a domnit numai prin forță. Ca să 
asigure definitiv pacea, trebuia să organizeze un regim nou 
şi acesta să fie şi acceptat. El a propus în anul 27 să 
restaureze republica. Răspunzând dorinţei sale secrete, 
Senatul i-a oferit guvernarea provinciilor, unde era 
necesară prezenţa armatelor. Un contract presupus liber 
între Senat şi deţinătorul forţei legitima regimul. Dar, în 
realitate, puterea îi aparţinea lui Octavianus. Stăpân al 
armatei şi diplomației, dominând Senatul, judecător 
suprem, dispunând de un tezaur de război mai mare decât 
cel al statului, superior tuturor magistraţilor graţie acelui 
imperium proconsular şi puterii tribuniciare. În plus, el a 
creat o cancelarie şi un corp de funcţionari pentru 
administrarea Romei şi a provinciilor imperiale. În sfârşit, 
numindu-l Augustus, Senatul i-a conferit caracterul religios 


pe care şi-l dorea. 

Secolul lui Augustus a fost mai puţin fructuos în 
domeniul artelor decât în cel al literelor. Desigur, sculptura 
a produs opere remarcabile, precum statuia împăratului 
găsită la Prima porta (18) sau relieful Ara Pacis (13). Dar 
inspiraţia oficială a înăbuşit într-o oarecare măsură 
libertatea creatoare. In schimb, spiritul ei se potrivea 
foarte bine marilor opere arhitecturale, religioase sau 
edilitare, de care deseori s-a ocupat Agrippa la Roma şi în 
imperiu. 

25. 

— Expediţie romană în Arabia (20). Solie indiană la 
Augustus. 

23. 

— Horaţiu: Ode. 

20. 

— Părții înapoiază însemnele romane („vulturii”) 
capturate de la Crassus. 

Politica externă a lui Augustus a fost mai puțin 
agresivă în Orient decât în Occident. O expediție în Arabia 
(25) a deschis negustorilor romani drumul spre India. 
Profitând de slăbirea monarhiei parte, Augustus a obținut 
restituirea însemnelor capturate de la Crassus (53), a 
impus protectorat Armeniei şi chiar a încercat, dar fără 
succes, să impună adversarilor un rege ales de el. 

19. 

— Moartea lui Vergiliu. Publicarea Fneidei (29). 

18. 

— Augustus îl asociază pe Agrippa la tronul 
imperiului. 

Augustus a fost tot timpul preocupat de alegerea 
succesorului său. Mai întâi, I-a asociat pe Agrippa, căruia i- 
au fost încredințate puteri asemănătoare cu ale lui. După 
moartea acestuia (12), i-a adoptat fiii, care au murit şi ei 
înaintea lui. În sfârşit, în anul 4 I-a adoptat pe nepotul lui, 


Tiberiu. 

— Legi asupra căsătoriei şi adulterului. 

c. 18. 

— Statuia lui Augustus supranumită „Prima porta” 
(27). 

15. 

— Campaniile lui Tiberiu şi Drusus în Alpi. 

Augustus, prin cuceririle sale, a mărit mult imperiul 
în Occident. După mai multe revolte în Spania, în 
Aquitania, în Alpi, o invazie a sicambrilor şi reţilor, care a 
ameninţat Italia în anul 16, i-a arătat necesitatea de 
întărire a frontierelor. Nepoţii lui, Tiberiu şi Drusus, au 
ajuns la Dunăre, apoi au întreprins cucerirea teritoriilor de 
la est de Rin, locuite de triburile germanice (12). Prevăzută 
până la Elba, ea a fost limitată la Weser după moartea lui 
Drusus. 

9. 

— Se construieşte Ara Pacis Augustare („Altarul păcii 
lui Augustus”) (27). 

12, 

— Augustus, mare pontif (29). 

— Moartea lui Agrippa (18). 

8. 

— Cucerirea Germaniei de către Tiberiu şi Drusus 
(15). 

4. d.Hr. 

— Augustus îl adoptă pe Tiberiu (18). 

6-9. 

— Revoltă în Iliria. Campaniile lui Tiberiu. 

— Uzurparea lui Wang-Mang. 

Slăbiciunea succesorilor lui Xuandi (73) a permis 
uzurparea lui Wang-Mang, care a întreprins mari reforme 
economice şi sociale. Dar s-a lovit de răscoala 
„sprâncenelor roşii” (18) şi de o revoltă legitimistă care I-a 
alungat de la putere (22). 


— Dezastrul lui Varus în Pădurea Teutoburg, în 
înfruntarea cu Arminius. 

14. 

— Moartea lui Augustus. Tiberiu împărat. 

16. 

— Campaniile lui Germanicus în Germania. 

Tiberiu a avut un început de domnie fericit: a dorit 
colaborarea Senatului; l-a adoptat pe nepotul lui, 
Germanicus, foarte popular pentru capacităţile sale 
militare, care i-au permis să repare dezastrul lui Varus (9), 
să-i alunge pe părţi din Armenia, unde îşi restabiliseră 
influenţa şi anexaseră Cappadocia (17). 

(b) - Moartea lui Titus Livius (29 î.Hr). 

(c) - Campaniile lui Germanicus în Orient (14). 

(d) - Seianus, prefect al pretoriului (19). 

(e) - Insurecția „sprâncenelor roşii” (8 d.Hr). 

(£) - Moartea lui Germanicus. 

Moartea lui Germanicus a ştirbit prestigiul lui 
Tiberiu. Influenţa dăunătoare a lui Seianus (17) asupra lui 
a devenit tot mai mare. Caracterul împăratului s-a înăsprit 
în faţa ostilităţii Senatului. Retras la Capri, Tiberiu s-a 
debarasat prin violenţă de adversarii săi, adevăraţi sau 
presupuşi. Seianus însuşi, care intenţiona să-i succeadă, a 
fost executat (31). 

19 - 45. 

— Domnia lui Gondoferne rege al populaţiei şaka 
(indo-şciţi). 

Triburile şaka, ce distruseseră pe la anul 30 î.Hr. 
ultimul dintre principatele greco-indiene (130), au atins 
apogeul sub domnia lui Gondoferne. Apoi a intrat în declin 
sub asalturile yuezhilor (25). 

22. 

— Căderea lui Wang Mang (8). 

25 - 57. 

— Domnia lui Guangwudi. 


După răsturnarea lui Wang Mang, pretendenţii Han 
şi-au disputat între ei puterea. Anarhia a atins apogeul cu 
distrugerile provocate de „sprâncenele roşii” (18). 
Guangwudi, devenit singur împărat, a avut nevoie de doi 
ani ca să înăbuşe răscoala şi mai bine de zece ca să 
restabilească unitatea chineză (36). Sfârşitul domniei a 
fost ocupat cu recucerirea posesiunilor exterioare care se 
declaraseră independente. La moartea lui, sarcina fusese 
încheiată, mai puţin în Asia Centrală. 

c. 25 - 50. 

— Domnia lui Kadfise I, fondatorul dinastiei 
Kuşanilor. 

Unitatea yuezhilor a fost realizată de Kadfise I, care a 
pus bazele măreției dinastiei Kuşanilor, cucerind Kabulul 
de la populaţia şaka. 

27. 

— Sfârşitul răscoalei „sprâncenelor roşii” (25). 

— Moartea lui Hristos. 

— Complotul şi moartea lui Seianus (19). 

— Restabilirea unităţii chineze (25). 

— Moartea lui Tiberiu. Caligula. 

Caligula, care moştenise popularitatea tatălui său, 
Germanicus (14), a fost primit cu entuziasm. Dar, imediat, 
mintea i s-a tulburat din cauza unei boli grave. Doamnia lui 
a devenit o succesiune de incoerenţe şi de fapte nebuneşti, 
unele sângeroase. A fost asasinat pe când se pregătea să 
reprime o revoltă a evreilor din Alexandria (41). 

— Asasinarea lui Caligula. Claudiu. 

La moartea lui Caligula, Senatul a luat hotărârea să 
pună capăt domniei imperiale. Dar pretorienii au impus un 
unchi al defunctului, Claudiu. Acesta s-a străduit să aibă 
relaţii bune cu Senatul. Dar creşterea sarcinilor 
administrative I-a obligat să dezvolte birocraţia. Liberţii lui 
au primit conducerea principalelor servicii, dar i-a ales cu 
mult discernământ. Capabili şi fără scrupule, ei I-au împins 


la absolutism. Ostilitatea Senatului a fost sporită de 
favorurile acordate de Claudiu provincialilor. 

— Începutul cuceririi Britanniei. 

47 - 48. 

— Prima misiune a Sfântului Pavel. 

Rolul apostolului Pavel în răspândirea creştinismului 
a fost esenţial. Limitat până atunci la evreii din Palestina, 
prozelitismul creştin s-a extins, graţie lui, şi la occidentali, 
dar şi la orientali, deja pregătiţi de propriile credinţe să 
primească mesajul lui, mai mult decât grecii. 

— Expulzarea evreilor din Roma (64). 

— Căsătoria lui Claudiu cu Agrippina. 

După ce a scăpat de prima sa soţie, Messalina, 
Claudiu s-a căsătorit cu nepoata lui, Agrippina, care se 
străduia să-i îndepărteze pe fiul împăratului, Britannicus, 
pentru a-l favoriza pe al ei, Nero. Reuşind şi temându-se ca 
împăratul să nu se răzgândească, Agrippina l-a otrăvit 
(54). 

c. 49. 

— Introducerea cultului lui Attis la Roma. 

Ostilitatea majorităţii împăraţilor nu a oprit 
răspândirea crescândă a cultelor orientale, mai ales a celor 
a căror divinitate, după patimi şi înviere, oferea 
credincioşilor o promisiune de mântuire a sufletelor. 
Această  religiozitate, adăugându-se unor speculaţii 
teologice provenite din neoplatonism, a pregătit spiritele 
pentru unitatea cu divinul prin sincretism. 

c. 50 - 78. 

— Domnia lui Kadfise al II-lea (25). 

— Asasinarea lui Claudiu. Nero (49). 

54 - 59. 

— Cucerirea Armeniei de către Corbulo. 

Impus de pretorienii Senatului, Nero a început prin 
a-i lichida pe toţi cei de care s-ar fi putut teme, în primul 
rând pe suaţinătorii lui Britannicus (49, 55), chiar şi pe 


Agrippina (59). Şi-a dat frâu liber tuturor înclinațiilor şi a 
secat vistieria prin cheltuieli exagerate. Politica externă nu 
a fost fericită: un general excelent, Corbulo, a cucerit 
Armenia, dar succesorul lui a suferit un dezastru, care I-a 
constrâns pe Nero să încheie pace (63). 

— Asasinarea lui Britannicus (54). 

— Asasinarea Agrippinei (54). 

— Pace între Roma şi părţi (54). 

— Incendierea Romei. Persecutarea creştinilor. 

Numărul creştinilor a devenit repede foarte mare în 
rândul plebei cosmopolite de la Roma. La început, greu de 
deosebit de evrei, ei au fost expulzați fără discernământ de 
Claudiu în anul 49. Dar Nero a putut să-i acuze de 
incendierea Romei şi să-i persecute ca atare. 

(c) - Revolta evreilor (68). 

— Revolta lui Vindex în Galia şi a lui Galba în Spania. 
Moartea lui Nero. Galba, împărat. 

Greşelile lui Nero au dus la înmulţirea revoltelor: mai 
întâi bretonii (60), apoi evreii (66), în sfârşit, Vindex în 
Galia. In pofida înfrângerii acestuia din urmă, Galba, 
guvernatorul proviniciei Hispania Tarraconensis, a pornit 
cu trupele contra Italiei. Nero a fost obligat să se sinucidă. 
Galba i-a urmat la tron. 

— Asasinarea lui Galba. Otho. Revolta lui Vitellius. 
Bătălia de la Bedriacum. 

— Revolta lui Civilis (70). 

— Vespasian recunoscut împărat de armatele din 
Iudeea şi de la Dunăre. Bătălia de la Cremona. 

Galba (68) a pierit într-o răzmeriţă. l-a succedat 
agitatorul Otho. Dar legiunile de la Rin l-au proclamat 
împărat pe şeful lor, Vitellius, care I-a învins şi ucis pe 
Otho la Bedriacum. Armata din Orient a refuzat să-i 
recunoască şi I-a ales pe generalul ei, Vespasian. Armata 
de la Dunăre s-a raliat lui. Şi ea I-a învins pe Vitellius la 
Cremona. 


Vespasian, provenit din mica burghezie italiană, s-a 
străduit să justifice ocuparea tronului prin înţelepciunea 
guvernării. Economiile făcute de el şi punerea în valoare a 
domeniului public au refăcut vistieria. Marile lucrări de la 
Roma şi din provincii au adus prosperitatea şi au dezvoltat 
romanizarea. Cea mai mare realizare militară a domniei lui 
a fost cucerirea Ierusalimului de către Titus, fiul său, care 
a pus capăt revoltei evreilor (70). 

— Cucerirea Ierusalimului, sfârşitul revoltei evreilor 
(69). 

— Adunarea de la Reims, sfârşitul revoltei galilor. 

Plecarea lui Vitellius în Italia (69) a slăbit armata 
Rinului. Batavii, la chemarea prinţului lor Civilis, s-au 
revoltat şi i-au atras pe toţi galii. Dar nu s-au înţeles. La 
adunarea de la Reims, majoritatea a optat pentru 
supunere. Ultimii insurgenți au fost împrăştiaţi la Trier. 

c. 70 - 102. 

— Domnia lui Kanişka. Apogeul artei din Gandhara. 

Kanişka, cel mai strălucit din dinastia Kuşanilor (25), 
şi-a extins imperiul peste Audh şi Kaşmir, unde a 
întâmpinat rezistenţa generalului Ban Chao (73). El a 
întreţinut relaţii cu negustorii romani şi a făcut schimb de 
ambasade cu Traian (99). În timpul domniei lui, influenţele 
greceşti au marcat arta budistă şi s-au răspândit în toată 
Asia. 

73 - 97. 

— Cuceririle generalului Ban Chao în Asia Centrală. 

Restabilirea dominaţiei chineze asupra Asiei Centrale 
s-a datorat lui Ban Chao, cel mai ilustru conducător de oşti 
folosit de dinastia Han ca să-şi protejeze frontierele şi să-şi 
extindă imperiul. Deşi nu a primit întotdeauna ajutorul 
dorit şi caracterul lui aventuros I-a pus în situaţii critice, 
Ban Chao a reuşit să recucerească regiunile imense şi 
aproape necunoscute prin care trecea Drumul Mătăsii 
(100), a ajuns până la frontierele Indiei, unde a înfruntat 


rezistenţa Imperiului Kuşanilor, şi a ajuns până la Golful 
Persic. 

— Moartea lui Vespasian. Titus. Distrugerea oraşelor 
Herculanum, Pompei şi Stabia. 

81. 

— Moartea lui Titus. Domițian. 

Domițian, fratele lui Titus, a fost întotdeauna omul 
puterii. Foarte încrezut, a dorit să fie un stăpân absolut. 
Favorabil  provincialilor şi cavalerilor, cărora le-a 
încredinţat cele mai înalte funcţii, el şi-a atras ura 
Senatului, care a urzit multe comploturi, la care împăratul 
a răspuns prin teroare şi delaţiune. 

— Dezastru roman în faţa dacilor. 

Lui Domițian i-a fost greu să le ţină piept dacilor şi 
chiar a trebuit să le plătească tribut. În Britannia, Agricola 
nu a putut să cucerească Scoţia. In schimb, împăratul a 
întărit frontiera, anexând Agri Decumates, o zonă sensibilă 
a legăturii între Rin şi Dunăre (89). 

89 - 90. 

— Cucerirea regiunii Agri Decumates (86). 

— Asasinarea lui Domițian. Nerva. 

— Înfiinţarea instituţiei de asistenţă publică alimenta 
pentru orfani. 

— Moartea lui Nerva. Traian. 

Ca reacţie contra lui Domițian (81), Traian s-a 
străduit să menţină relaţii bune cu Senatul, a insuflat 
guvernării sale un spirit umanitar, iar campaniile 
încununate de succes i-au permis umplerea vistieriei (101). 
În pofida preocupării de a opri declinul Italiei prin mari 
lucrări şi dezvoltarea unor instituţii sociale, precum 
alimenta, create de Nerva pentru ajutorarea orfanilor, 
locul provinciilor a crescut constant, atât în economie, cât 
şi în viaţa publică. 

— Schimb de ambasade între Kanişka şi Traian (70). 

c. 100. 


— Recunoaşterea Drumului Mătăsii de către sirianul 
Maes Titianos. 

Comerţul Romei cu Extremul Orient s-a dezvoltat 
mult începând cu domnia lui Augustus, spre India (20 
î.Hr.), apoi, în secolul al Il-lea, spre Turkestan, unde a 
intrat în contact direct cu China. Între state s-au stabilit 
relaţii diplomatice. Câteva ambasade indiene au fost 
primite de împărați (25 î.Hr. - 99 d.Hr.). Se pare că Marc 
Aureliu a trimis chiar un reprezentant în China. Acest 
comerţ a adus prosperitate provinciilor orientale şi 
îndeosebi cetăților caravaniere precum Palmira. El a 
contribuit la declinul Italiei (98) şi a constituit totuşi un 
inconvenient pentru economia generală, deoarece 
produsele de lux importate (mătase, mirodenii) trebuiau să 
fie plătite în numerar, în lipsa unei monede de schimb. 

101 - 106. 

— Războaiele lui Traian cu dacii. 

Traian avea nevoie de pace internă pentru 
campaniile pe care le plănuia. Domițian nu putuse să-i 
înfrângă pe daci (56). El i-a supus în două războaie, deşi a 
întâmpinat o rezistenţă îndârjită. Populaţia a fost înlocuită 
cu imigranţi italieni. Prada, „aurul dacilor”, a permis 
restabilirea finanţelor imperiului (98). 

c. 105. 

— Tacit: Istorii. 

Tacit (Publius Cornelius Tacitus) a fost ultimul dintre 
clasicii latini. Activitatea literară din timpul lui Augustus 
(29 î.Hr.) a fost urmată de o eclipsă, care se explică în 
parte prin motive politice. Operă a clasei senatoriale ostile 
regimului, ea a devenit suspectă împăraţilor, în secolul I nu 
pot fi amintiţi decât poetul Lucan, filosoful Seneca şi 
pedagogul Quintilian. Liberalismul din timpul dinastiei 
Antoninilor a favorizat o renaştere, al cărei singur mare 
reprezentant este Tacit. 

— Anexarea Arabiei nabateene - Revolta Asiei 


Centrale contra chinezilor (123). 

112. Forumul lui Traian. 

Pacea şi prosperitatea au favorizat lucrările publice. 
Arhitectura a realizat programe din ce în ce mai 
grandioase graţie unor procedee tehnice noi. Dar calitatea 
a scăzut. 

114 - 117. 

— Războiul lui Traian cu părţii. j 

Pacea cu părții dura din timpul lui Nero (63). Incă o 
dată, Armenia a constituit cauza ruperii relațiilor. Pentru 
că un vasal al Romei a fost alungat de părți (112), Traian a 
cucerit de la ei Armenia şi Mesopotamia. Dar o revoltă 
violentă a evreilor (115) a făcut să le piardă. Când se 
pregătea să reia campania, a murit. 

115. 

— Revolta evreilor (114). 

c. 116. 

— Tacit: Anale (105). 

117. 

— Moartea lui Traian. Hadrian cedează cuceririle lui 
în Orient. 

Personalitate foarte diversă, înzestrat cu cele mai 
înalte calități de om de stat, dar şi poet, artist şi filosof, 
Hadrian avea de rezolvat la urcarea sa pe tron o situaţie 
serioasă. Orientul era devastat de revolta evreilor, barbarii 
amenințau, vistieria era goală, în pofida creşterii 
impozitelor. Hadrian nu a ezitat să abandoneze cuceririle 
lui Traian. Mai puţin Dacia şi Arabia, care aduceau 
profituri imperiului. Armata, reorganizată, antrenată în 
mod constant, nu a mai avut decât să stea de pază la 
limes, sistem de frontiere fortificate care protejau pacea 
internă. 

121 - 125. 

— Prima călătorie a lui Hadrian în provincii. 

Administrator preocupat în egală măsură de detaliu 


şi de ansamblu, Hadrian a vrut să vadă cu ochii lui starea 
provinciilor, pe care le-a străbătut în două lungi călătorii 
(128). Au urmat multe reforme: regia directă a fost 
înlocuită cu ferma pentru perceperea impozitelor, finanţele 
municipale au fost date în sarcina unor curatori, o 
reglementare minuțioasă a ameliorat exploatarea 
domeniului public african şi a minelor din Spania. Toate 
aceste măsuri dovedeau o ingerinţă crescândă a statului în 
viaţa locală. 

123 - 130 - Ban Yong recucereşte Asia Centrală. 

După retragerea din activitate a lui Ban Chao, o 
revoltă generală a provocat pierderea cuceririlor sale 
(106). Fiul lui, Ban Yong, a restabilit însă dominaţia 
chineză în aceste regiuni. 

128 - 134. 

— A doua călătorie a lui Hadrian în provincii. 

131. 

— Este publicat Edictum perpetuum. 

c. 131. 

— Reorganizarea consiliului imperial. 

Dezvoltarea puterilor statului (121) cerea o întărire a 
administrației centrale. Consiliul imperial, aflat în fruntea 
ei, şi-a primit forma definitivă. Toate posturile au fost 
încredințate unor persoane din ordinul ecvestru (cavaleri), 
organizate în nobilime de cin, după o strictă ierarhie. 
Codificarea dreptului pretorian în Edictum perpetuum a 
scos în evidență influenţa crescândă a puriştilor în 
administraţie. 

132 - 135. 

— Revolta evreilor. 

138. 

— Moartea lui Hadrian. Antoninus. 

Domnia lui Antoninus a marcat apogeul „păcii 
romane”, abia tulburată de câteva campanii şi o nouă 
revoltă a evreilor în anul 155. Înţelepciunea sa a ştiut să 


restabilească bunele relații cu Senatul, iar simţul 
economiei I-a ajutat să revigoreze definitiv finanţele, ajutat 
şi de prosperitatea generală. 

— Moartea lui Antoninus. Marc Aureliu. Invazia 
părţilor în Siria şi Armenia. 

Asociat la domnie din anul 746, Marc Aureliu nu şi-a 
asumat responsabilităţile decât după ce i-a succedat lui 
Antoninus. O criză periculoasă şi neprevăzută a apărut în 
Armenia de la urcarea lui pe tron. Regele, vasalul Romei, a 
fost detronat de părţi. Armata trimisă pentru restabilirea 
situaţiei a fost zdrobită şi Siria invadată. 


162 - 166. 
— Campaniile lui Lucius Verus în Orient. 
166. 


— Germanii invadează Italia. Asediul Aquileiei. 
Epidemie de ciumă. Pacea cu părţii. 

Noi mişcări ale unor triburi în Germania de pe la 
mijlocul secolului i-au împins spre Dunăre pe marcomanii 
din Boemia, quazii din Moravia şi iazigii din Ungaria. 
Aceştia au trecut brusc Alpii, au invadat Italia şi au asediat 
Aquileia, în momentul în care cea mai bună armată se afla 
în Orient, vistieria goală şi imperiul era bântuit de o 
epidemie care a durat câţiva ani. 

157. 

— Sfârşitul asediului Aquileiei. 

169. Începutul campaniei lui Marc Aureliu în 
Germania. 

Pentru a suprima pericolul, Marc Aureliu a hotărât să 
supună quazii şi marcomanii (166). Câteva campanii 
dificile în regiunile forestiere din Boemia şi Moravia nu au 
reuşit să le frângă rezistența. Uzurparea lui Avidus Cassius 
(175), care a răsculat Siria şi Egiptul unde era guvernator 
general, I-a obligat pe împărat să încheie o pace grabnică. 
După restabilirea fără probleme a ordinii în Orient, Marc 
Aureliu a fost obligat să reia războiul pe Dunăre, unde a 


murit de ciumă în anul 180. 

175. 

— Uzurparea lui Avidius Cassius (169). 

— Moartea lui Marc Aureliu. Commodus. 

184. 

— Răscoala „turbanelor galbene” în China (196). 

186. 

— Revolta lui Maternus în Galia. 

Societatea romană tindea să se sclerozeze. Nobilimea 
senatorială în Italia şi burghezia municipală şi-au întărit 
supremaţia prin constituirea unor mari domenii. Astfel s-a 
adâncit şi mai mult prăpastia dintre bogaţi şi săraci, oraşe 
şi mediul rural, unde soarta ţăranilor s-a înrăutățit. Striviţi 
de impozite, îndatoraţi, reduşi la condiţia de mici fermieri 
precari, ei s-au revoltat de mai multe ori: exemplu, acei 
bukoloi egipteni în timpul lui Marc Aureliu şi galii lui 
Maternus sub domnia lui Commodus. 

— Asasinarea lui Commodus (180). 

Capitolul XII 

MARILE INVAZII ŞI SFÂRŞITUL ANTICHITĂȚII 
(193 - 395 d.Hr.) 

— Cucerirea Romei de către Septimiu Sever. 

După asasinarea lui Commodus (192), pretorienii au 
dispus de imperiu. Dar legiunile s-au revoltat. Septimiu 
Sever a fost cel mai rapid în ocuparea Romei. După care, s- 
a debarasat de competitori: Pescennius Niger, pe care îl va 
învinge în Orient (194), apoi de Clodius Albinus, bătut la 
Lugdunum (Lyon) (197). Două serii de campanii i-au 
ocupat domnia: în Orient, unde a cucerit Mesopotamia 
(197) şi în Britannia (208). 

— Înfrângerea şi moartea lui Pescennius Niger (193). 

— Uzurparea lui Cao Cao. 

Decadenţa Chinei la sfârşitul secolului al II-lea se 
explică prin  degenerescenţa împăraţilor, atacurile 
barbarilor şi, în sfârşit, prin deteriorarea condiţiei 


ţăranilor din cauza dezvoltării marii proprietăţi care a 
provocat răscoala „turbanelor galbene” (184). Uzurparea 
generalului Cao Cao a anunţat căderea dinastiei Han. 

— Bătălia de la Lugdunum (193). 

— Tertulian: Aci Nationes („împotriva păgânilor”), 
Apologeticum („Apologeticul”) (303). 


197 - 202. 
— Campaniile lui Septimiu Sever în Orient (193). 
202. 


— Interdicţia convertirilor la creştinism. 

Influenţată de sincretism, dinastia Severilor a dorit 
să realizeze unitatea religioasă a supuşilor ei, fără să 
impună totuşi o religie de stat. Edictul lui Septimiu Sever 
care interzicea convertirile nu a oprit marile progrese ale 
creştinismului. 

208 - 211. 

— Campaniile lui Septimiu Sever în Britannia (193). 

— Moartea lui Septimiu Sever. Caracalla. 

Septimiu Sever i-a avut drept succesori pe fiii săi, 
Caracalla şi Geta. Fratele cel mare a poruncit asasinarea 
celuilalt şi şi-a petrecut domnia războindu-se la toate 
frontierele. 

— Constituţio Antoniniana. 

Actul prin care Caracalla a acordat dreptul de 
cetăţenie tuturor locuitorilor din imperiu a fost simbolic în 
politica dinastiei Severilor. Erau nişte colonizați. Ei nu 
aveau niciun fel de patriotism roman. Simpatiile lor se 
îndreptau spre provinciali în detrimentul italienilor, care şi- 
au pierdut poziţia privilegiată în Senat şi în armată. Pe de 
altă parte, erau nişte militari: nu căutau alt fundament 
autorităţii lor decât forţa. Senatul era redus la zero şi chiar 
persecutat. Toată grija lor s-a îndreptat către armată. 
Pentru acoperirea cheltuielilor, au crescut fiscalitatea. 
Pentru a înfrânge rezistenţa contribuabililor, ei au făcut 
colectivităţile solidare cu plata, întărind cristalizarea 


socială. În sfârşit, în această politică se poate discerne o 
inspiraţie umanitară care i-a făcut să-i protejeze pe cei 
săraci în detrimentul celor bogaţi. 

— Asasinarea lui Caracalla. Macrinus (218). 

— Moartea lui Macrinus. Elagabal. 

Asasinul lui Caracalla, Macrinus, i-a succedat pe tron 
(217). Dar, învinse de părţi, trupele sale I-au masacrat şi 
au ales un nepot al lui Septimiu Sever, mare-preot al zeului 
din Emesa, Elagabal. Lăsându-le să guverneze pe 
„prinţesele siriene” din familia lui, el s-a consacrat 
prozelitismului. Scandalizate, trupele I-au ucis (222). 

— Începutul perioadei celor „trei regate” în China. 

— Moartea lui Elagabal. Sever Alexandru. 

Sever Alexandru a reacţionat contra politicii 
predecesorilor săi (272). Dar a fost victima pericolelor 
externe: Sasanizii în Orient (224), germani în Occident. 
După ce a cumpărat retragerea alamanilor care asediau 
Mainz (234), a fost masacrat de soldaţii indigeni (235). 

224. 

— Venirea la putere a dinastiei sasanide în Persia. 

Natura feudală a monarhiei parte o împiedicase să 
constituie un stat unificat. Revoltele locale erau constante. 
Cea a unui dinast din Fars, Ardaşir, a reuşit să-i înfrângă 
pe ultimul rege part. Noua dinastie a însufleţit patriotismul 
şi a imprimat un impuls puternic luptei contra Romei. 

231 - 232; 

— Campania lui Sever Alexandru contra sasanizilor. 

— Alamanii asediază Mainz (222). 

— Asasinarea lui Sever Alexandru. 

Dispariţia lui Sever Alexandru, contemporană cu 
primele invazii, a adus anarhia în imperiu. Războaiele 
continue au făcut din armate singura sursă a puterii. 
Asistăm la o adevărată defilare de împărați efemeri, 
luptând unii contra celorlalţi. Aceste rivalități permanente 
nu puteau decât să avantajeze separatismele; a apărut un 


imperiu al galilor (258) şi prinții palmirieni au reuşit un 
moment să constituie un mare stat oriental (261). 

480. 

— Invazia goților în regiunile danubiene. 

Dintre toţi barbarii care s-au năpustit asupra 
frontierelor, cei mai periculoşi au fost goții. Instalaţi în 
Ucraina, ei au fost alungaţi de migrații ale căror origini 
trebuie căutate în Asia Centrală. De mai multe ori, până la 
sfârşitul secolului al IV-lea, goții au trecut Dunărea, au 
spulberat armatele romane şi au comis distrugeri cumplite 
până în Anatolia. 

481. - începutul dinastiei Sseu-mă. 

O dinastie energică de prefecţi ai palatului, Sseu-mă, 
a preluat guvernarea unuia dintre cele „trei regate”, Wei 
(221). Cel mai mare, Cao, a anexat Shu (263) şi fiul lui, 
Sima Yan, a fondat noua dinastie, Jin (265), înainte de a 
restabili unitatea chineză prin cucerirea regatului Wu 


(280). 
482. 
— Perşii cuceresc oraşul Nisibis. 
241 - 272. 


— Domnia regelui sasanid Şapur I. 

Şapur I, succesorul lui Ardaşir I (224), a recucerit 
Mesopotamia şi şi-a extins dominaţia asupra Armeniei. 
Prinții din Palmira, Odenat (262), apoi Vabalat (267), şi-au 
asumat apărarea imperiului şi i-au oprit înaintarea. Şapur I 
a impus monarhiei persane caracterele sale definitive: de 
origine divină, absolutistă şi centralizată, ea se sprijinea pe 
mazdeism, religie de stat, al cărei cler se arăta foarte 
intolerant, mai ales faţă de creştinism. Puterea Sasanizilor 
a profitat de prosperitatea datorată controlului comerţului 
cu China. 

242. - începutul propovăduirii lui Mani (50]). 

— Decius îi persecută pe creştini. 

Decius a simţit necesitatea restabilirii unităţii morale 


pentru a triumfa asupra barbarilor. Dar nu a găsit alt 
mijloc decât să suprime creştinismul. Persecuţia lui a fost 
oprită de o nouă invazie a goților, care I-a costat viaţa. Ela 
fost, se pare, şi primul care a instalat în regiunile 
devastate barbari aliaţi  (foederaţi), cărora le era 
încredinţată apărarea frontierelor. 

— Sfântul Ciprian: De lapsis (303). 

253. 

— Invazia francilor şi alamanilor în Galia. 

258. 

— Postumus fondează un imperiu galic (235). 

261. 

— Odenat din Palmira, însărcinat cu apărarea 
imperiului în Orient (235). 

261. 

— Sima Yan Cao anexează regatul Shu (239). 

265. 

— Fondarea dinastiei Jin (239). 

— Vabalat, fiul lui Odenat, şi mama sa Zenobia se 
declară independenți (241). 

— Urcarea pe tron a împăratului Claudiu al II-lea. 

Imperiul a ieşit ruinat dintr-o jumătate de secol de 
criză. Ogoarele erau devastate, ţăranii mureau de mizerie 
sau deveneau tâlhari (269). 

Comerţul încetase. Impozitele nu mai erau încasate şi 
împărații se dedau la manipulări monetare. Preţurile urcau 
cu repeziciune. Sărăcirea şi lipsa de siguranţă au diminuat 
importanţa numerică şi economică a sclavilor. In schimb, 
marii proprietari şi-au întărit dominaţia asupra ţăranilor 
liberi, ajunşi la o stare vecină cu sclavia. Necesitatea de a 
strânge multe armate a înlocuit voluntariatul cu înrolarea 
forţată, pe care proprietarii aveau datoria să-i recruteze 
din rândul ţăranilor lor. Calitatea era slabă, iar împărații 
recrutau mercenari barbari. Reforme tactice şi strategice 
profunde au bulversat structura armatei. Cea mai 


importantă a fost înfiinţarea unor mari comandamente la 
frontierele amenințate. Deoarece, din perioada dinastiei 
Severilor, cavalerii puteau accede la această demnitate şi 
subofiţerii nu mai erau excluşi de la gradele superioare, 
personalul şefilor de armată s-a transformat: au ieşit în 
evidenţă, cultura lor era redusă, dar aveau un patriotism 
elementar viguros. Aceştia sunt împărații ilirici, a căror 
dinastie începe cu Claudiu al Il-lea. Ei considerau că 
datoria esenţială era expulzarea barbarilor. Deroarece ei 
îşi asumaseră această responsabilitate, totul trebuia să se 
încline în faţa absolutismului lor. În sfârşit, ca să polarizeze 
energiile, ei au încercat să realizeze unitatea religioasă. 

— Apariţia bagauzilor în Galia (390). 

270 - 275. 

— Domnia împăratului Aurelian. 

Aurelian a restabilit unitatea imperiului: în Orient, el 
I-a supus pe Vabalat (272), în Occident, imperiul galilor s-a 
raliat spontan (274). Dar a fost nevoit să părăsească Dacia 
(271) şi Agri Decumates (275). 

— Porfir: Contra creştinilor (305). 

— Aurelian cucereşte Palmira (270). 

274. 

— Ralierea imperiului galilor (270). 

280. 

— Reconstituirea unităţii chineze de către Sima Yan, 
prin anexarea regatului Wu (239). 

284. 

— Urcarea pe tron a împăratului Dioclețian. 

Prima reformă a lui Dioclețian a fost cea a instituţiei 
imperiale. 

Pentru a rezolva problema succesiunii, şi I-a asociat 
la domnie pe tovarăşul lui de arme, Maximian (286), cu 
titlul de august. Apoi, fiecare dintre cei doi auguşti au 
adoptat un cezar cu promisiunea de succesiune (293). 
Diolceţian spera că prin acest sistem, al tetrarhiei, va pune 


capăt uzurpărilor, dar s-a înşelat. A restabilit însă 
securitatea la frontiere. 

286. 

— Maximian, august în Occident (284). 

293. 

— Formarea tetrarhiei (284). 

297. 

— Tratatul de la Nisibis cu Persia. Reforma fiscală. 

301. 

— Edictul prin care se fixau prețuri maximale. 

303. 

— Dioclețian începe să-i persecute pe creştini. 

De la ultima persecuție, cea a împăratului Valerian 
(257) numărul creştinilor a crescut considerabil. 
Comunitățile lor trăiau la lumina zilei. Activitatea 
intelectuală în rândul lor era foarte viguroasă şi a produs 
mari scriitori - Tertulian (197), Sfântul Ciprian (251), 
Lactanţiu (320) -, stimulată fiind de erezii, cea mai gravă 
fiind cea a lui Mani (242), care s-a răspândit chiar şi în 
afara imperiului, la Sasanizi, de probleme interne precum 
lapsi, renegaţii persecuției lui Decius, şi de controversa cu 
păgânii, a căror credinţă, după cum spunea Porfir (271), 
fuziona într-un monoteism solar, care forma o doctrină ce 
se opunea teologiei creştine. Ea a avut o oarecare influenţă 
asupra lui Dioclețian. Dar cel mai mult I-a convins să reia 
lupta faptul că o considera incompatibilă cu tradiţia 
romană şi cu servirea statului. Din 303 până în 305, câteva 
edicte au impus închiderea bisericilor, distrugerea cărţilor 
sfinte, obligativitatea aducerii de sacrificii. În Orient s-a 
înregistrat un mare număr de martiri. 

— Abdicarea lui Dioclețian şi Maximian. 

Bolnav, Dioclețian a abdicat împreună cu Maximian. 
Cei doi cezari, Galerius şi Constanțiu Clorul, au devenit 
auguşti. Alegerea noilor cezari nu l-a inclus şi pe 
Constantin, fiul lui Constanțiu, sau pe Maxenţiu, fiul lui 


Maximian. De la moartea tatălui său, Constantin s-a 
proclamat însă împărat (306). Anul următor, Maxenţiu a 
făcut la fel (307). Dioclețian a intervenit şi nu a reuşit 
decât să introducă un nou competitor, Licinius. 

— Constantin se proclamă împărat (305). 

— Maxenţiu se proclamă împărat (305). 

310 - 379. 

— Domnia lui Şapur al II-lea. 

f. - Hunii invadează China de Nord. Şeful lor, Li 
Xiong, se proclamă împărat. 

Unii dintre hunii alungaţi din Mongolia au cerut azil 
dinastiei Jin, care a comis imprudenţa să-i primească la 
sud de Marele Zid şi chiar să le încredinţeze paza lui. Unul 
dintre şefii lor s-a proclamat împărat, a făcut prizonieri doi 
reprezentanţi ai dinastiei Jin şi a făcut distrugeri în ţară 
până la fluviul Yangzi, dincolo de care s-a putut menţine 
dinastia Jin. La moartea lui (318), imperiul creat de el s-a 
destrămat şi a deschis calea unor hoarde barbare de toate 
originile, care, tot secolul al IV-lea, au făcut să domnească 
anarhia în China de Nord. 


g: 

— Bătălia de la podul Milvius. 

Încurcătura creată de abdicarea lui Dioclețian (305) 
s-a simplificat când, la podul Milvius, la intrarea în Roma, 
Constantin l-a ucis pe Maxenţiu şi a pus stăpânire pe 
domeniul lui şi când, în anul 313, Licinius a devenit 
singurul stăpân al Orientului. Un scurt conflict a precedat 
zece ani de pace între cei doi învingători. 

h. 

— Licinius, stăpân al Orientului (312). - „Edictul de 
la Milano”. 

Constantin şi Licinius s-au înţeles ca să pună capăt 
persecuției lui 

Dioclețian. Acordul lor, impropriu numit „Edictul de 
la Milano”, a fost aplicat în mod diferit. În timp ce Licinius 


manifesta faţă de creştinism o ostilitate crescândă, 
Constantin a reformat legislaţia, inspirându-se din principii 
creştine. 

— Lactanţiu: De mortibus persecutorum („Despre 
morţile persecutorilor”) (303). 

c. 320 - 335. 

— Domnia lui Chandra Gupta I, fondatorul dinastiei 
Gupta din India. 

Secolul al II-lea a adus decadenţa prosperelor 
monarhii indiene din secolul al II-lea. Fragmentarea a 
devenit regulă până în momentul în care Chandra Gupta a 
fondat în Magadha dinastia Gupta şi, cucerind Audh, Doab 
şi poate Bengalul, a pus bazele puterii succesorilor săi. 

— Bătăliile de la Adrianopol şi de la Chrysopolis. 
Moartea lui Licinius. 

— Conciliul de la Niceea. 

Fără să fi trecut la creştinism până pe patul de 
moarte, Constantin s-a amestecat în treburile Bisericii. De 
prin anul 318, o dispută violentă s-a stârnit în jurul tezei 
lui Arius despre natura lui Hristos. Pentru a-i pune capăt, 
Constantin a reunit reprezentaţi din întreaga Biserică 
pentru definirea ortodoxiei, luându-şi angajamentul că va 
impune respectarea ei. 

330. 

— Inaugurarea Constantinopolului. 

Din anul 324, Constantin alesese Bizanțul ca să 
devină viitoarea lui capitală. Contemporană cu Conciliul de 
la Niceea, această decizie este semnificativă pentru 
gândirea lui. Dispreţuind tradiţia romană, el s-a implantat 
în regiunile orientale unde se aflau forţele vii ale statului, 
pregătind cedarea Occidentului barbarilor. Trecerea lui de 
partea creştinismului a slăbit patriotismul bazat pe 
credinţa în destinul privilegiat al Romei. împăratul va da 
piept cu dificultăţi necunoscute, legate strâns de certurile 
teologice. 


c. 335 = 385. 

— Domnia lui Samudra Gupta (320). 

337. 

— Moartea lui Constantin. Împărțirea imperiului între 
fiii lui. 

Constantin prevăzuse o împărțire a imperiului între 
nepoti şi cei trei fii ai lui care, după ce şi-au masacrat verii, 
s-au înţeles între ei, cel puţin provizoriu, deoarece, în anul 
340, Constant I-a ucis pe Constantin al II-lea şi a devenit 
stăpânul Occidentului, în timp ce Constanțiu al II-lea 
guverna în Orient. 

350. 

— Asasinarea lui Constant. Uzurparea lui Magnenţiu. 

Victimă a unei conspirații militare, Constant (337) a 
fost înlocuit de ucigaşul lui Magnenţiu. Poate Constanțiu I- 
ar fi recunoscut, dacă nu ar fi venit cu armată asupra 
Balcanilor. Învins la Mursa (351), el a pierdut succesiv 
Italia şi Galia şi, în 353, Constanțiu a restabilit unitatea 
imperiului. 

355. 

— lulian, cezar. 

Împinşi de noile migrații ale goților, germanii au 
asediat frontierele Rinului. În anul 355, alamanii au 
invadat Galia. Constanțiu I-a însărcinat pe nepotul lui, 
Iulian, să o apere în calitate de cezar. Acesta şi-a zdrobit 
adversarii la Argentorate (Strasbourg) (357), readucând 
pacea în Galia. 

357. 

— Bătălia de la Argentorate (Strasbourg) (355). 

— Conciliul de la Rimini. 

Conciliul de la Niceea (325) nu a reuşit să suprime 
erezia ariană. Disputa a reizbucnit odată cu întronizarea la 
Alexandria a patriarhului Atanasie. Constantin şi fiii lui au 
oscilat tot timpul între cele două tabere. Atanasie a fost de 
trei ori destituit şi rechemat. Nouă concilii au încercat 


zadarnic să tranşeze între tezele în discuţie. Ultimul, ţinut 
la Rimini, a domolit provizoriu conflictul. 

— Iulian, proclamat împărat de trupele sale. 

— Moartea lui Constanțiu. Iulian, singur împărat 
(360). 

— Primele măsuri anticreştine. 

Iulian fusese crescut în mediu creştin, dar pasiunea 
lui pentru cultura clasică I-a împins spre păgânism, pe 
care a încercat să-i restaureze. O serie de măsuri care nu-i 
viza pe creştini, ci religia lor, se străduia să paralizeze 
exercitarea cultului şi să înăbuşe influenţa lui spirituală şi 
socială. Pe de altă parte, el a încercat să unifice 
păgânismul şi să creeze un cler. Această tentativă târzie a 
avut un slab ecou şi a fost întreruptă de moartea lui Iulian, 
asasinat probabil la întoarcerea dintr-o campanie 
nefericită contra perşilor (363). 

— Război contra lui Şapur al II-lea. Moartea lui Iulian 
(361). 

— Urcarea pe tron a împăraţilor Valentinian şi 
Valens. 

Iulian i-a avut succesori pe Valentinian şi Valens, care 
au revenit la toleranța religioasă şi şi-au împărţit imperiul. 
In Occident, Valentinian i-a respins definitiv pe alamani 
(336) din Galia, a recucerit Britannia şi a înăbuşit o revoltă 
serioasă în Africa. El s-a ţinut deoparte de disputele 
religioase şi locale. În Orient însă, Valens, convertit la 
arianism, i-a persecutat pe păgâni şi pe ortodocşi. 

373; 

— Sfântul Ambrozie, episcop de Milano (381). 

373 - 397. 

— Sfântul Martin, episcop de Tours. 

375. 

— Moartea lui Valentinian. 

— Bătălia de la Adrianopol. 

Instalaţi în Ucraina şi Ţările Româneşti de la 


începutul secolului al 

V-lea, goții au fost alungaţi de hunii expulzați din 
Mongolia pe la anul 350. În 375, ei au cerut să fie primiţi 
în imperiu. Valens le-a acordat pământuri în Tracia unde, 
exploataţi de functionarii imperiali, s-au revoltat, 
zdrobindu-i pe romani la Adrianopol şi devastând Orientul 
timp de câțiva ani. 

— Teodosiu I, Împărat al Orientului. 

Succesor al lui Valens, Teodosiu nu a putut să 
anuleze toate consecințele de la Adrianopol. Mulți barbari 
au fost admişi ca foederați, în Occident ca şi în Orient. 
Şefii lor au ajuns să joace un rol politic, precum francul 
Arbogast (392) care, în Galia, „a făcut şi desfăcut” 
împărați! Teodosiu I-a învins pe uzurpatorul Eugeniu, la 
Frigidus, lângă Aquileia (394) şi a restabilit unitatea 
imperiului cu un an înainte de a muri (395). 

381. 

— Edictele de la Constantinopol, completate de 
măsuri ulterioare, au făcut din creştinism o religie de stat. 
Totuşi, păgânismul nu murise: câteva mari familii 
aristocratice îi rămăseseră fidele. Teodosiu a ales din 
rândul lor câţiva înalţi funcţionari, manifestând astfel o 
veleitate de independenţă faţă de Biserică. Dar cele 
întâmplate la Tesalonic (390), unde Ambrozie l-a 
excomunicat şi apoi i-a impus o penitenţă, a marcat 
capitularea lui. 

390. 

— Revoltă la Tesalonic. 

Invaziile de la sfârşitul secolului al IV-lea au provocat 
regresul social. În mediul rural, dominaţia marilor 
proprietari asupra ţăranilor a sporit: ei au obţinut dreptul 
să-i judece,  înzestrându-se cu o gardă înarmată. 
Decurionii, striviţi de impozite, au încercat să fugă din 
oraşe. Negustorii şi meşteşugarii, legaţi de breslele lor, au 
fost ruinaţi de decăderea comerţului şi de inflaţie. 


Revoltele au fost numeroase: precum cele din Galia sau 
răzmeriţa de la Tesalonic, pe care Teodosiu a înăbuşit-o în 
sânge. 

392. 

— Francul Arbogast l-a împins pe Eugeniu spre 
tronul imperiului (379). 

— Bătălia de la Frigidus (379). 

— Moartea lui Teodosiu. Separarea definitivă a 
Imperiului Roman de Răsărit de Imperiul Roman de Apus. 

CUPRINS 

Capitolul I 

Capitolul II 

Capitolul III 

Capitolul IV 

Capitolul V 

Capitolul VI 

Capitolul VII 

Capitolul VIII 

Capitolul IX 

Capitolul X 

Capitolul XI 


Capitolul XII 


În colecţia ISTORIA LUMII ÎN DATE 
au mai apărut: 

Marile date ale Evului Mediu 

Jean Delorme 

Marile date ale Timpurilor Moderne 
Jean Delorme 

Marile date ale Secolului al XIX-lea 
Jean Delorme 

Marile date ale Secolului XX 
Charles-Olivier Carbonell 


